
ic^uamquam  E-omani  et  in  aliis  litteris  a  Graecorum 
auctoritate  pendebant  et  in  grammatica  ipsi  per  se 
perpauca  proficiebant,  tamen  ex  libris  grammaticorum 
latinorum  ad  augendam  antiquitatis  scientiam  summos 
fructus  percipi  non  est  negandum.  Quorum  in  numero 
Consentius  artigraphus^),  qui  quinto  fere  saeculo  in 
Gallia  exstitit^),  locum  suo  iure  tuetur;  nam  in  huius 
arte  vetustissimae  doctrinae  nucleos  latere  iam  pridem 
a  Birtio^)  perspectum  est,  qui  ex  secundo  artis  libro, 
ubi  de  barbarismis  et  metaplasmis  agitur,  vestigia  Pa- 
laemoniana  eruit.  Similiter  autem  in  capite,  quod  est 
de  nomine  et  verbo,  Consentium  optimorum  grammati- 
corum  scrinia  despoliasse  in  hac  dissertatione  legenti- 
bus  me  probaturum  esse  spero. 


1)  cf.  Keil  'Grammatici  latini'  vol.  V  p.  329  sqq. 
Cramer-Buttmann  'ars  Consentii  v.  c.  de  barbarismis  et 
metaplasmis  nunc  primum  e  veteri  codice  in  lucem  protracta.' 
Berolini  1817. 

2)  cf.  Lachmann  in  Terentianum  Maurum  p.  XIII 
Berol.  (1836).  [cf.  autem  Werth  'de  Terentiani  sermone  et 
aetate'  Fleckeiseni  annal.  phil.  Suppl.  XXUl  (1897)  p.  291 
sqq.].  —  Osann  symbola  ad  hist.  litt.  II  p.  344  sqq.  — 
Brambach  'Neugestaltung  der  latein.  Orthogr.'  p.  216.  — 
Seelmann  'Aussprache  des  Latein,'  Heilbronn  (1885)  p.  193. 
—  L.  Jeep  *Zur  Oeschichte  der  Lehre  von  den  Redeteilen  bei 
den  latein.  Grammatikern'.  Lips.  (1893.)  p.  68— 73.  — Cramer- 
Buttmann  1.  1.  p.  1  adn.  1.  —  Keil  1.  1.  p.  333  sqq.  — 
Teuffel  hist.  litt.  rom.5  §  472.3. 

3)  mus.  Rhen.  XXXIV  N.  F.  (1879)  p.  21  sqq.  'tTber  die 
Vokalverbindung  eu  im  Lateinischen.' 

yAtq|i^*.pximci  Q.btjutti-  «i(>paret  artigraphuin  impriinis 
cum  artQ  ^ijiaior^,  Donati  (Gr.  1.  K.  IV  p.  367  sqq.), 
cuius  qftideiD;.tjojBpiett!Busquam  commemoravit,  artissimo 
vinculo  coniunctum  esse,  cum  consensus,  qui  inter  duos 
illos  grammaticos  exstat,  non  modo  ad  ordinem  ac  dis- 
positionem  singularum  partium,  sed  etiam  ad  verba  ipsa 
pertineat.  Quam  similitudinem  non  casui  attribui  posse 
iam  Keil  1.  1.  p.  335  intellexit,  qui  multa,  quae  inter 
se  concinere  pro  certo  habuit,  paginarum  versuumque 
numeris  in  margine  editionis  adscriptis  non  satis  dili- 
genter  contulit;  attamen  singula  accuratius  circumscri- 
bere  omniaque,  quae  desiderantur,  addere  et  longum  est 
et  a  re  proposita  abhorret.  Nulio  autem  modo  cum 
Keilio  convenio,  qui  fieri  posse  putavit,  ut  ^antiquior 
auctor  a  Donato  expressus  Consentio  ante  oculos 
fueritV)  sed  hunc  Donati  ipsius  vestigia  pressisse  Jee- 
pio  1.  1.  p.  69  praeeunte  contendo.  Infaustus  iste  fons 
communis,  ad  quem  Keii  persaepe  confugit,  —  ra- 
tionem,  quae  inter  Charisium  Diomedemque  et  inter 
Diomedem  Donatumque  intercedit,  breviter  attingo,^)  — 
deliquescat  necesse  est,  quia  Consentius  nonnumquam 
contra  Donati  praecepta  disertis  verbis  pugnavit,*)  ita 

1)  Keilio  assensi  sunt  Teuffel  1  1.  et  Froehde  Trobi 
de  nomine  libellum  Plinii  Secundi  doctrinam  continere  de- 
monstratur'  Fleckeis.  ann.  pbil.  Suppl.  XIX  (1893)  p.  201. 

2)  Diomedi  et  Donatum  et  Charisium  in  manibus  fuisse 
Jeep  'Redeteile'  p.  56  sqq,  demonstravit.  (Cf.  mus.  Rben. 
XLIV  N.  F.  (1889)  p.  51  et  LI  (1896)  p.  401  sqq.  — )  Jeepio 
applansit  J.  W.  Beck  *C.  Plinii  Secundi  librorum  dubii  ser- 
monis  VIII  reliquiae'  Lips.  (1894)  p.  XXI. 

cf.  Karb  aum  'de  origine  exemplorum,  quae  ex  Cice- 
ronis  scriptis  a  Cbarisio,  Diomede,  Arusiano  Messio,  Prisciano 
Caesariensi,  aliis  grammaticis  latinis  allata  sunt'.  Progr. 
Wernigerode  (1889)  p.  2. 

3)  cf.  de  duali  numero:  Don.  Gr.l.  K.  IV  p.  376.22  sqq. 
et  p.  384.2  —  Cons.  V  p.  347.32  sqq.  et  p.  379  4  sqq.  (Diom. 
I  p.  301.  21  et  p.  334. 26  sqq.) 

ut  hunc  ab  illo  adhibitum  esse  manifestum  fiat.  Neque 
mirum  est  Consentium,  quamquam  vetustiores  auctores 
ei  praesto  erant,  Donati  ipsius  copias  egregia  fide 
compilasse;  nam  etiamsi  praetermitto  permagnum  eorum 
numerum,  qui  de  Donati  arte  commentarios  scripserunt, 
quanta  fuerit  apud  artigraphos  per  longissimum  terapo- 
ris  spatium  illius  auctoritas,  inde  elucet,  quod  etiam 
graviores  grammatici,  Priscianus  Diomedes,  artibus  Do- 
nati  summopere  usi  sunt.  Cave  ne  mihi  opponas  Do- 
natum  nusquam  a  Consentio  nominari;  ut  enim  negle- 
gam  id  prorsus  respondere  rationi  illorum  artigrapho- 
rum,  qui  quem  auctorem  potissimum  sequantur,  indicare 
non  solent,  Consentii  ^quosdam',  ^plerosque'  cet.^)  haud 
raro  ad  Donatum  spectare  iam  nemo  non  videt. 

De  nominum  appellativorum  speciebus:  Don.  IV  p.  374. 
11  sqq.  —  Cons.  V  p.  341.23  sqq.  —  De  figuris:  Don.  IV  p. 
377.7  et  13-14  -  Cons.  Vp.  350.10  sqq.  (Serv.  IV  p.  432.28 
sqq.  —  Pomp.  V  p.  180.  32  sqq.)  —  de  verbis  per  figuras  de- 
fectivis:  Don.  IV  p.  385.  6  —  Cons.  V  p.  379. 23  sqq. 

1)  Quos  locos  repperi,  eos  infra  subieci: 
Cons.  p.  370.25  Veteres  scriptores'  pertinet  ad  Don.  p.  381.21. 
„      p.  374.30  'doctiores  magistri'        „  „      „  p.381.19-20. 

p.  342.4  'quidam'  —  Don.  p.  374.25-26. 

P.  347.  32        „ 

p.  376. 23. 

p.  350. 1] 

p.  377.7-8. 

p.  372.  22  (p.  375. 19)      „ 

p.  381.21. 

p.  374. 21       „ 

p.  381. 19. 

p.  341.  23    24  'plerique'  „ 

p.  374. 11. 

p.  351.  6 

p.  377. 16. 

P.  379.  23 

p.  385.  6. 

Nonnulla  quidem  Consentius  ex  Donato  in   suam  artem   tran- 
stulit: 

Cons.  p.  354. 15  (29)  —  Don.  p.  379. 1.  —  Cons.  p.  354.34 
—  Don.  p.  379.  7  sqq.  —  Cons.  p.  354. 18  —  Don.  p.  379.  3.  — 
Cons.  p.  367.  8  —  Don.  p.  383. 1.  —  Cons.  p.  370.  25  —  Don. 
p.  381.21.  -  Cons.  374.14  —  Don.  p.  381.18.  —  Cons.  p.  375. 
31  —  Don.  p.  381.27.  —  Cons.  p.  379.4  —  Don.  p.  384.2.  — 
Cons.  p.  381.27  —  Don.  p.  382.28.  —  Cons.  p.  381.30  —  Don. 
p.  382.30. 

1* 

Eis  partibus,  quae  Donato  debentur,  exceptis 
multa  alienos  fontes  resipere  cum  ex  rebus  nonnumquam 
bis  tractatis^)  tum  ex  antiquioribus  auctoribus  laudatis 
luce  clarius  patet;  nomina  auctorum  perraro  allata  esse, 
cum  Consentius  plerumque  eos,  quorum  artes  adiit,  ge- 
neraliter  tantum  significaverit,  Keilium  1.  1.  p.  334  non 
fugit.^)  In  capite,  quod  est  de  nomine,  nemo  nisi  unus 
ex  grammaticis  antiquissimis,  Varronem  dico,  bis  appel- 
latur,  sed  in  capite  de  verbo  Probus,  Palaemon,  Celsus, 
Pansa  nobis  occurrunt.  Quae  res  satis  mira  inde  ex- 
plicari  potest,  quod  in  nomine  potissimum  Consentius 
Donati  copiis  usus  est  aliisque  in  partibus  longius  ab 
hoc  recedens  ex  optimis  fontibus  videtur  hausisse. 

In  illos  grammaticos,  quid  sibi  velint,  iam  in- 
quiram. 


1)  cf.  Jeep  'Redeteile'  p.  72. 

Bis  disseruntur  'genera  veibi'  Cons.  p.  365. 29  sqq.  et 
p.  367. 14  sqq.  (Don.).  —  'verba  incertae  significationis'  Cons. 
p.  368.  21  sqq.  et  p.  369. 12  sqq.  (Don.)  —  'nomina  corporalia 
et   incorporalia'    Cons.  p    338.  11  sqq.  et  p.  339.26  sqq.  (Don.) 

—  'deminutiva'  Cons.  p.  340.22  sqq.  et  p.  343.3  sqq.  (Don.).  — 
'stirps'  Cons.  p.  345.26  sqq.  et  p.  346.30  sqq.  (cf.  Keilii  adn. 
crit.\  —  'nomina  urbium'  Cons.  p.  346.  3  sqq.  et  p.  348.  29  sqq. 

Minoris  momenti  sunt  haec:  'declinatio  verborum  ira- 
personalium'  Cons.  p.  371.6-7  et  p.  380.11  sqq.  —  'verbum 
"cedo"  defectivum'  Cons.  p.  370. 18  sqq.  et  p.  377.  11.  ~  'soleo 
audeo  gaudeo'  Cons.  p.  368.  15  sqq.  et  p.  378.16  sqq. 

2)  Keil  pauca  exempla  quamvis  luculenta  attulit;  ego 
omnes  locos  collegi: 

Veteres'  p.  384.6.  —  'quidam'  p.  343.7,27.  —p.  356.3.— 
p.  371. 1.  —  p.  375. 14.  —  p.  377.  25.  —  'plurimi'  p.  370.  35.  — 
^plerique'  p.  350. 13,  20.  —  p.  351. 17.  -  p.  355. 15.  —  p.  356. 25. 

—  p.  358. 13.  —  p  359.  20.  —  p.  365. 14.  —  p.  368.  8.  —  p.  370.  37. 

—  p.  374.34.  —  'alii'  p.  343.28.  —  p.  350.17.  —  p.  351.6.  — 
*hi,  illi  qui'  p.  350. 35.  —  p.  356. 23.  -  p.  375.  24.  —  'dicunt' 
p.  375.3,  11.  —  'inquiunt^  p.  343.27. 

I.  De  grammaticis  a  Oonsentio  laudatis. 

Atque  primum  quidem  in  censum  venit  Varro, 
qui  p.  351.9,  ubi  de  ablativo  agitur,  commemoratur. 
Legimus  enim  b.  1.  baec: 

,,ablativum  casum  Graeci  non  habent.  denique 
hunc  Varro  iuterdum  sextum,  interdum  latinum  ap- 
pellat,^)  quem  rectissime  usus  nostri  sermonis  invenit, 
quoniam  plurimum  a  dativo  differt  cet.'^ 

Quam  Varronis  consuetudinem  a  Consentio  accu- 
rate  traditam  esse  ex  illius  libro  de  lingua  latina 
X.  62  adhuc  cognoscimus.^)  Quae  cum  ita  sint,  credat 
quispiam  artigraphum  ex  Varrone  ipso  regulam  deli- 
basse,  si  ignoret  id  prorsus  abhorrere  a  veri  simili- 
tudine;  nam  prudentibus,  qui  in  studiis  recenter  de 
eiusmodi  rebus  prolatis  satis  versati  sunt,  notum  est 
inferioris  aevi  grammaticos,  quae  ex  scriptoribus  anti- 
quissimis  praebent,  ea  non  ex  ipsis,  sed  per  fontes  re- 
centiores  accepisse. 

Jam  quaeritur,  ex  quo  fonte  Consentius  hoc  Var- 
ronis  praeceptum  petiverit.  Nam  ex  Donati  arte  Gr.  1. 
K.  IV  p.  377.  17—18,  de  qua  primum  cogitaveris, 
Varronis  nomen  sumptum  non  est,  quae  sententia  a 
Pompeio  commentatore,  qui  et  ipse  Gr.  1.  K.  V  p.  181. 
32  sqq.  illud  nomen  omisit,  satis  confirmatur.  Varro- 
nem  autem  simili  conexu  nusquam  laudatum  reperimus 
nisi  apud  Diomedem  Gr.  1.  K.  I  p.  302.  4—6,  ubi 
eadem  fere  verba  atque  in  Consentii  loco  exstant.  Hunc 
tamen  Varronis  nomen  ex  Diomedis  arte  haustum  re- 
gulae  Donatianae  subiunxisse  infitias  eo;  dubium  enim 
esse  nequit,  quin  artigraphus,    si  illum  Diomedis  locum 

1)  cf.  Jeep  'Redeteile'  p.  135  adn.  3.  —  Addas  velim 
Quintil.  inst.  orat.  I  4.26. 

2}  0.  Mueller  Varrodel.1.'  p.  257.  —  Spengel  p.  579. 
—  Wilmanns  'de  M.  Terenti  Varronis  libris  grammaticis 
p.  223  frgm.  111. 


—  6  — 

ante    oculos    habuisset,    uon   Bolum  uomen,    sed    potiiis 
totam  partem  in  suam  artem  translaturus  fuerit. 

Auxilio  igitur  vocemus  Priscianum  Gr.  1.  K.  11 
p.  187. 7  sqq.,^)  cuius  explicationem,  etsi  Varro  non 
commemoratur,  cum  Diomedis  ac  Consentii  locis  artius 
esse  conexam  nemo  negabit. 

Habemus  ergo  vetustissimae  doctrinae  vestigium 
et  in  Prisciani  et  in  Diomedis  artibus,  quod  fontem  re- 
dolet  communem.  De  quo  auctore  tamen  cogitandum 
sit,  viri  docti  valde  inter  se  dissentiunt.  Keil  enim, 
qui  primus  Gr.  1.  K.  I  p.  LI  sqq.  huic  quaestioni  ab- 
solvendae  operam  na^avit,  Valerium  Probum  Berytium 
(cf.  infra  p.  19  sqq.)  utrique  grammatico  copias  suppe- 
ditasse  censuit,  cum  contra  viri  illius  doctissimi  filius, 
Godofredus  Keil,  in  libello  quo  continentur  ^de  Flavio 
Capro  grammatico  quaestionum  capita  duo'  (Hal.  diss. 
1889  p.  56  sqq.)  post  Neumanni  dissertationem  *de 
Plinii  dubii  sermonis  libris  Charisii  et  Prisciani  fonti- 
bus'  (Kil.  1881  p.  30  et  p.  54),  quibuscunque  locis 
Priscianus  et  Diomedes  inter  se  congruunt,  eos  Flavii 
Capri  libris  *de  latinitate'  et  *de  dubiis  generibus'  usos  esse 
comprobaverit.^)  Atque  quia  satis  notum  est  Priscianum 
institutionum  grammaticarum  plurima  debere  Capro,  quem 
ipse    paucis    versibus    post    locum    allatum    p.  188. 22 


1)  Quae  p.  187.  17  secuntur,  propter  consensum  cum 
Dionysii  Thracis  interpretibus  (Anecd.  Gr.  Bekk.  II  861. 1-20) 
ad  Apollonium  Dyscolum,  fontem  Prisciani  Graecum  prima- 
rium,  referenda  sunt,  cuius  vestigia  in  capite,  ubi  de  casu 
agitur  p.  183.  20  sqq.,  ubique  elucent. 

cf.  Th.  Matthias  *Zu  alten  Grammatikern'  Fleckei- 
seni  annal.  phil.  Suppl.  XV  (1887)  p.  598  'Apollonius  als 
Hauptquelle  Priscians.'  —  0.  Froehde  'Die  griech.  u.  rom. 
Quellen  der  institut.  des  Prisc'  Fleckeis.  ann.  phil.  151  (1895) 
p.  279  sqq. 

2)  cf.  Jeep  'Redeteile'  p.  95.  —  Karbaum  1.  1.  'de  ori- 
gine  exempl.  cet.'  p_.  8. 


) 

'doctissimura  antiquitatis  perscrutatorem'  landavit,  re- 
gulam  quoque  Varronianam  ex  eodem  fonte  fluxisse 
verisimile  est.  Sed  utrum  etiam  Diomedes  Probiana 
aliamque  doctrinam  vetustiorem  per  Caprum  acceperit,^) 
qui  Probum  haud  dubie  secutus  est,^)  an  Probum  ipsum 
legerit,^)  difficillima  est  quaestio,  quae  nondum  plane 
diiudicata  est;  attamen  ex  hoc  et  ex  aliis  multis,  in 
quos  inquiramus  necesse  erit,  locis  coUegerim  Caprum, 
cuius  doctriua  apud  recentioris  aevi  artigraphos  hic 
illic  obviam  it,  Diomedi  uberrimas  copias  et  eximiam 
eruditionem,  quam  haud  raro  invenimus,  praebuisse. 
Sed  quocumque  modo  hac  de  re  aliquis  iudicat,  illos 
grammaticos  Varronianum  quidem  praeceptum  e  Capro 
sumpsisse  contendere  non  dubito,  cuius  copias  a  Con- 
sentio  quoque  esse  compilatas  perspicimus.  At  hacte- 
nus  de  ablativo. 

Quomodo  deinde  de  loco  secundo  eoque  a  Keilio 
1.  1.  p.  334  omisso,  quo  Varronis  apud  Consentium 
mentio  fit,  res  se  habet?  Agitur  enim  p.  357.  3  8  sqq. 
de  neutrorum  graecorum  declinatione: 

„item  graeca  neutra,"  inquit  Consentius,  „quae  e 
littera  correpta  terminantur,  ut  ab  hoc  schemate.  haec 


1)  Ita  iudicaverunt  Christio  philol.  XVIII  (1862)  p.  129 
dubitanter  praeeunte  Steup  'de  Probis  grammaticis'  (Jenae 
1871)  p.  191;  Neumann  1.  1.  p.  29  sqq. ;  cf.  G.  Keil  1.  1. 
p.  56—57. 

2)  cf.  M.  Hertz  Gr.  1.  K.  II  p.  171.  14  adn.  —  Keil 
symb.  phil.  Bonn.  I  (1864)  p.  93.  —  Kirchner  Fleckeis.  ann. 
phil.  Suppl.  VIII  (1876)  p.  503.  —  Kretzschmer  'de  auctori- 
bus  Auli  Gellii  gramm.  (1860)  p.  85  sqq.  —  Froehde  'de 
C.  Julio  Romano  Charisii  auctore'  Fleckeis.  ann.  phil.  Suppl. 
XVIII  (1892)  p.  612  et  ihid.  151.  (1895)  p.  285.  -  G.  Keil 
1.  1.  p.  7  aliisque  locis. 

3)  cf.  H.  Keil  Gr.  h  K.  I  p.  LII  sqq.  —  Karbaum.  1. 1. 
p.  11.  —  Froehde  primo  loco.  —  Buchholz  'ttber  die  Ab- 
handlung  de  poematibus  des  Diomedes'  Fleckeis.  ann.  phil. 
155.  (1897)  p.  127  sqq.  et  p.  143. 


! 

enim  liberum  est  Dobis  et  ad  nostram  regulam  decli- 
nare,  ut  horum  schematum  his  et  ab  his  schematibus, 
et  in  contrarium  ducere,  quia  nostra  non  sunt,  ut  sche- 
matorum  schematis  declinemus,  sicut  plerumque  et  in 
Cicerone  et  in  Varrone  legimus.'^^) 

Qui  locus  eam  ob  causam  a  priore  abhorret,  quia 
in  Dioraedis  arte  similia  non  occurrunt;  sed  reliquos 
grammaticorum  libros  perquirentibus  obviam  fiunt  loci, 
in  quibus  eodem  modo  exemplo  Varroniano  allato  uuius- 
cuiusque  iudicio  permittitur,  utrum  neutra  peregrina 
graece  an  latine  declinare  malit.  Conferas  quaeso  Cha- 
risium  Gr.  1.  K.  I  p.  53.  11— IS^)  (p.  25.  10  sqq.  — 
p.  52.21  sqq.),  p.  123.3  sqq.,  p.  141.29  sqq.  atque 
iraprimis  p.  144.  17  sqq.,  quae  verba  afferre  operae  pre- 
tium  erit: 

„Schema  quasi  monoptoton  sit,  proinde  declinasse 
Caecilius  in  "AQTtatojuivcp  denotatur  *utinam'  inquit, 
*te  scioli  schema  sine  cruribus  videam'  pro  schemate; 
riautus  in  Amphitryone  'huc  ego  processi  cum  servili 
schema'."^) 

1)  Wilmanns    1.  1.  p.  34;    p.  157    frgm.   21,  22;    p.  212 

frgm.  98. 

2)  Charis.  Gr.  1.  K.  I  p.  53. 12-  15  =  p.  140.  5-7  (Varro). 
Occasione  data  silentio   non    praeterierim  Varronem  de 

eadem  re  aliter  in  aliis  libris  egisse;  nam  in  libro  de  gram- 
matica  (cf.  Charis.  p.  131.10-15.  -  p.  52.2-5.  —  p.  53.1-2, 
21—23.)  iussit  'poematum  schematum,  poematibus  schemati- 
bus'  dici,  quia  quae  nomina  ablativo  singulari  e  littera 
finirentur,  dativum  ablativumque  pluralis  numeri  in  'bus', 
genetivum  in  *um'  formarent.  —  Utramque  regulam  Charisius 
sive  eius  auctor  abrupte  acceperunt,  cum  contra  Consentius 
1.  1.  rem  haud  inscite  tractaverit. 

3)  Nostro  loco  e  re  erit  quaestionem  de  fontibus  Cha- 
risii  capitum  XV  et  XVII  atque  de  ratione,  quae  inter  ea 
intercedit,  breviter  attingere.  Ex  locis  enim,  quos  supra  no- 
tavi,  eandem  doctrinam  eamque  eisdem  verbis  in  utroque  capite 
repeti  patet,  qua  ex  re  communem  fontem  subesse  summo  iure 
colligi  potest.    Permultum  decertatum  est  ab  aliis  felici  Marte, 

Eandem  doctrinam  apud  Priscianum  Gr.  1.  K.  II 
p.  199.  14  sqq.  et  p.  356.  25  sqq.  legimus,  qui  nomine 

ab  aliis  ancipiti,  quos  ad  auctores  singula  capita,  quin  etiam 
singuli  loci  redeant.  Imprimis  agitur  de  origine  capitis  XV, 
quia  caput  XVII  Romani  nomine  inscriptum,  unde  ortum 
sit,  plane  demonstrat.  IUud  autem  caput,  utrum  et  ipsum 
Romanum  resipiat  an  eiusdem  auctores  adierit,  viri  docti  inter 
se  prorsus  dissentiebant.  Non  deerant  qui  totum  caput  XV 
uni  auctori  vindicare  voluerunt  [Christ  philol.  XVIII  (1862) 
p.  122  sqq.  de  Capro  cogitavit,  postea  autem  ,,Munch.  Gel. 
Anz "  (1859)  p.  219  nihil  certi  posse  erui  iudicavit.  —  Mar- 
schall  'de  Q.  Remmii  Palaemonis  libr.  gramm.'  diss.  Lips. 
(1887)  p.  43  sqq.  totum  caput  pro  Palaemoniano  habuit],  cum 
Neumann  1.  1.  p.  14—18  (cf.  p.  6  sqq.)  post  Spengelium 
„Munch.  Gel.  Anz."  (1840)  p.  510  et  Schottmuellerum  'de  Plinii 
libr.  gramm.'  Bonn.  diss.  (1858)  p.  20  sqq.  (cf  H.  Keil  Gr.  1.  K.  I 
p.  XLVII)  et  Morawskium  herm.  XI  (1876)  p.  339  sqq.  per- 
multa  ad  Romanum  rettulerit  aliaque  ad  alios  auctores  redire 
censuerit  assentiente  Froehdio  Fleckeis.  ann.  phil.  XVIII 
(1892)  p.  570  sqq.,  qui  Palaemonem  quoque  exscriptum  esse 
sibi  persuasit.  —  Etsi  Christii  sententia  de  uno  auctore  stare 
aiequit,  tamen  haud  pauca  vestigia  Flavii  Capri  in  capite  XV 
latvere  H.  Keil  Gr.  1.  K.  VII  p.  89  rectissime  perspexit.  (cf. 
Neramann  1.  1.  p.  14—15  et  G.  Keil  1.  1.  p.  45.)  —  Quod 
dei:|ide  pertinet  ad  rationem,  quae  inter  capita  XV  et  XVII 
intc^rest,  Christii  coniectura  1.  1.  p.  169,  qui  Charisium  atque 
Rornanum  Capri  copiis  usos  esse  contendit,  a  Jeepio  mus. 
Rhen.  LI  NF  p.  437  comprobata  est  idque  argumentis  satis 
validis.  Utut  vera  haec  res  se  habet,  quin  omnia  quae  Cha- 
risii  capita  XV  et  XVII  et  inter  se  et  cum  Prisciano  com- 
munia  habent,  ex  Capro  sumpta  sint,  dubitari  non  potest. 

Addere  licet  Boeltium  quoque  'Quellen  von  Charis.  I 
15  u.  17'  Fleckeis.  ann.  phil.  137  (1888)  p.  401  sqq.,  quamquam 
a  Charisio  unum  fontem  contendit  adhibitum  esse,  qui  tres 
auctores,  anonymum  de  latinitate,  Palaemonem  [et  Pseudo- 
Palaemonem],  anonymum  de  analogia  continuit,  cum  Christii 
sententia  de  communi  fonte  duorum  Charisii  capitum  rem  fe- 
cisse  (cf.  p.  413—414);  atque  Boeltio  persuasum  est  p.  402 
et  p.  405  ex  Charisii  locis  supra  p.  8  notatis  p.  52.2-5  ex 
anouymo  de  latinitate,  sed  p.53.  6  sqq.,  ubi  diversa  doctrina  ob- 
viam  it  (cf.  supra  p.  8  adn.  2),  ex  anonymo  de  analogia  fluxisse. 

Varronis  deniio  omisso  antiquos  —  praeter  aliosCiceronem 
semel  atque  iterum  commemoravit  —  contra  regulam 
neutrorum  peregrinorum  dativum  et  ablativum  pluralis 
numeri  in  —  is  protulisse  docuit. 

Priscianus  quidem  Charisium  adhibuit,  sicut  ex 
nonnullis  partibus,  ubi  eum  notavit  (cf.  indicem  s.  h. 
V.  Gr.  1.  K.  III  p.  351),  compertum  habemus.  At  lo- 
cum,  de  quo  agitur,  Gr.  1.  K.  II  p.  199. 14  sqq.  Charisio 
Priscianum  non  debere  exemplo  ex  Plauti  Amphi- 
tryone  hausto^)  (cf.  Charis.  Gr.  1.  K.  I.  p.  144.  20  et 
Prisc.  Gr.  1.  K.  II  p.  199.  19 — 20),  quod  multo  plenius 
Priscianus  descripsit,  satis  probatur.  Quam  ob  rem  hoc 
quoque  loco  de  Prisciani  fonte,  de  Flavio  Capro,  cogitan- 
dum  est,  cum  praesertim  idem  exemplum  Plautinum  in 
Nonii  compendiosa  doctrina  lib.  I  p.  338. 36  sqq.  (ed. 
Luc.  Muell.)  recurrat,  quam  e  Capri  copiis  maximam  des- 
cendisse  partem  constat.^) 

Atque^)  quoniam  Charisium  saepe  ad  Caprum  con- 


1)  Idem  exemplum  Plautinum  occurrit  in  Probi  catho- 
licis  Gr.  1.  K.  TV  p.  6.32.  —  inPompei  commentario  Gr.  L  K. 
V  p.  197. 15.  —  in  M.  Plotii  Sacerdotis  arte  Gr.  1.  K.  TI 
p.  471. 10. 

Quibus  locis  coUatis  G.  Keil  1.  1.  p.  48  et  50  Prisciani 
regulam  Capro  tribuit.  —  cf.  Karbaum  1.  1.  p.  11.  ' 

2)  cf.  Luc.  Mueller  'adversaria  Noniana'  p.  254.— Keil 
Gr.  1.  K.  V  p.  570;  VII  p.  90.  --  G.  Keil  I.  1.  p.  45,  —  cf. 
etiam  G.  Goetz  Jahresbericht  fiir  Alterth.  LXVIII  (1891)p.  147. 

Nonium  Probi  Berytii  vestigia  pressisse  contendit 
M.  Hertz  Fleckeis.  ann.  phil.  (1862)  p.  786  =  'opusc.  Gel- 
liana'  p.  126  adn.33.  —  Schmidt  de  Noniiauctoribusgramm.* 
diss.  Gryphiswald.  (1868)  p.  46  et  in  libello,  qui  eodem  modo 
inscribitur,  Lips.  (1868)  p.  148  sqq.  testimonia  vocis  'schema' 
in  serie  Plautina  inesse  demonstravit;  contra  Schmidtium, 
qui  Nonium  duobus  commentariis  usum  esse  contendit,  F  r  o  e  h  d  e 
*de  Nonio  Marcello  et  Verrio  Flacco'  diss.  (1890)  p.  20  et  Fleck- 
eis.  ann.  phil.  Suppl.  XVIII  (1892)  p.  628—629  Goetzio  1.  1. 
p.  148  improbante  pugnavit. 

3)  de  graecorum  neutrorum  declinatione   cf.   etiam  Mar- 


V. 


y 


fugisse  supra  p.  8  adn.  3  vidimus,  mihi  quidem  pro 
certo  est  Consentium  nec  non  alios  artigraphos^)  Yarro- 
niana  ex  Flavio  Capro  sumpsisse,  qui  eadem  ex  Pli- 
nio  mutuatus  est.^)  (cf.  Charis.  Gr.  1.  K.  I  p.  53.  17.  — 
p.  123.3.  —  p.  131.11.  — ) 

Celsi  nomen  et  in  capite  de  verbo  et  in  libro 
de  barbarismis  et  metaplasmis  (p.  390. 6)  invenimus. 
Quibus  locis  haud  dubie  de  Arruntio  Celso^)  cogitandum 
est,   secundi   fere   saeculi   artigrapho,  cuius  nomen,  etsi 


tianum    Capellam    III  §   290.    —    Serv.  in  Don.    Gr.  1.  K.    IV 
p.  435.  4  sqq.  —  frgm.  Bob.  de  nomine  Gr.  1.  K.  V  p.  557.  20  sqq. 

1)  Servius  Varronis  memoriam  ex  Capro  petivit:  (cf. 
Laemmerhirt  'de  priscorum  scriptorum  locis  a  Servio  alla- 
tis'  comment.  phil.  Jen.  IV  (1890;  p.  393  sqq.  (p.  399).  — 
Kirchner  Fleckeis.  ann.  phil.  Suppl.  VIII  (1876)  p.  532.  — 
Goetz  1.  1.  p.  153.  —  Jeep  'Redeteile'  p.  34  adn.  3. 

2)  Caprum  plurima  Plinio  debere  dudum  est  notum: 
cf  Neumann  1.  1.  p.  37  sqq.  (p.44).  —  G.  Keil  1.  1.  p.  40  cet. 

—  Nettleship  'the  study  ot  latin  grammar  among  the  Ro- 
maks  in  the  first  century'  journ.  of  philol.  XV  (1886)  p.  211 
adn.  2  —  Beck  'stud.  Gell.  et  Plin.'  Fleckeis.  ann.  phil. 
Suppl.  XIX  (1893)  p.  4  (cf.  Froehdii  recensionem  Wochen- 
schrft.  f.  klass.  Philol.  IX  (1892)  49  p.  1347)  et  Tlinii  dub. 
serm.  libr.  relL'  p.  XX.  —  Froehde  Fleckeis.  ann.  phil. 
Suppl.  XVIII  a892)  p.  625  et  p.  640  et  Suppl.  XIX  (1893) 
p     201.    —    Wessner    Berlin.    Philol.    Wochenschrift    (1895) 

p.  938. 

Plinius  ex  Varrone  hausit:  Cichorius  comment.  in 
honorem  Ribbeckii  p.  415.  —  Beck  'Quellen  in  den  gramm. 
Buchern  des  Plin.  Secundus'  philol.  LII  N  F  6  (1894)  p.  509 
et  Fleckeis.  ann.  phil.  Suppl.  XIX  (1893)  p.  4  sqq.  et  p.  55.  - 
Boelte  1.  1.  p.  436  sqq. 

Nonius  Pliniana  exCapro  sumpsit:  Beck  Fleckeis.  ann. 
phil.  Suppl.  XIX  (1893)  p.  8  sqq.  (cf.  Froehdii  recensionem 
1.  1.  p.  1348). 

3)  cf.  Teuffel  hist.  litt.  Rom.  5  §  357.  3.  —  M.  Schanz 
hist.   litt.   Rom.    III   p.   1£6.    -    Keil  Gr.   1.   K.   V   p.   334. 

—  Froehde  Fleckeis.  ann.  phil.  Suppl.  XVIII  (1892) 
p.  637-639. 

libri  aetatem  non  tulerunt,  apud  Charisium  Priscianum- 
que^)  saepe  occurrit.  Utrum  autem  ars  grammatica  a 
Celso  scripta  sit,  ex  qua  Prisciani  et  Consentii  loci 
fluxerunt,  quod  Schanzio  1. 1.  (cf.  p.  J 1  adn.  3)  atque  Froeh- 
dio  1.  1.  p.  337  placuit,  an  tantum  commentarii^)  pro-  \^ 
mulgati  sint,  valde  est  incertum;  etiam  Ritschl  1.  1. 
dubitavit,  num  iusti  commentarii  re  vera  subfuerint.  At 
quocumque  modo  haec  res  se  habet,  eiusmodi  artem 
Consentio  praesto  fuisse  probabilitate  caret,  cum  Celsi 
nomen  tantum  ad  pauca  verba  pertineat. 

Sed    Consentium    ipsum  audiamus,  qui  p.  374.31 
sqq.  —  (de  altero  loco,  qui  in  libro  de  barbarismis  et 
metaplasmis    exstat,    agere  supersedeo)  —    „imperativi 
modi   hoc  proprium   est,'^  inquit,  „quod  neque  praeteri- 
tum    tempus    neque    primam    potest    habere    personam. 
nemo  enim  aut  sibi  fere   umquam  ipsi  aut  cuiquam  in 
praeteritum  imperat,*)  quamquam  plerique  futuri  tantum      r 
temporis    velint  imperativum    esse,    nam  qui    dicit    faa,'^ 
ante  imperat,    quam  id  fiat;    sed    hic    tamen    qui    di/cit 
fac  properat,  ut  ait  Celsus;  ille  etiam  morari  sinit,  jqui 
dicit  facito.  itaque  ut  praeteriti  temporis  triplex  foijma 
est,  sic  in  hoc  futuri  duplicem  dicunt.''  ) 

Nobis  primum  nihil  nisi  enuntiatum  Celsi  nomane 
ornatum  considerantibus  Diomedes  Gr.  1.  K.  I  p.  339.13 
sqq.*)  haud  dissimilia  praebet,  quocum  Priscianus  Gr.  1. 

1)  In  Diomedis  arte  Gr.  1.  K.  I  p.  321.11  Keil  1.  1. 
[fortasse  Ritschelii  'parerga'  p.  368  secutus]  pro  codicum 
'Arruntio  Claudio'  [Teuffel  1.  l.§431.9.  —  Jeep  'Redeteile' 
p.  60  et  pag.  126  adn.  1]  'Arruntium  Celsum'  restituendum 
esse  coniecit.  —  cf.  Froehde  1.  1.  p.  637. 

2)  Ritschl  'parerga'  p.  367  sqq.  —  Ribbeck  'prolegg. 
ad  Vergil'.  p.  25  sqq. 

3)  Ante  'quamquam'  lacunam  hiare  Jeep  'Redeteile* 
p.  221  adn.  4  recte  perspexit;  conicio  'sed  in  praesens  aut  fu- 
turum'.  —  De  re  ipsa  cf.  Jeep  1.  1.  p.  220—222. 

4)  cf.  explanat.  in  Don.  Gr.  1.  K.  IV  p.  508.36  sqq.  — 
Petri  grammatici  excerpta  Gr.  1.  Suppl.  p.  166.  9— -13. 

K.  II.  p.  406.15  sqq.  aliquantum  consonat.     Quia  prae- 
terea   quae   Priscianus   docet,   ea  graecum    fontem,    cui 
quae  antecedunt  et  secuntur,  debemus,^)   minime    redo- 
lent,  sed  latinae  originis    speciem    prae  se  ferunt,    non 
abest    Buspicio,    quin    de   Prisciani    Diomedisque    fonte 
communi,  de    Flavio    Capro,    agatur.     Quae    coniectura 
eo  stabilitur,    quod  illis    duobus    locis    Flavianis    antea 
}).  9  in  comparationem    vocatis    (Gr.  1.  K.  II  p.  201.  1 
et  p.  357.  12)  Celsi    nomen    reperitur,    ita    ut    eiusdem 
commemorationem  ex  Capro  fiuxisse  coUigi  possit.     Quid 
quod  etiam  in  Julii  Romani"^)  capite  de   adverbio  (Cha- 
ris.  Gr.  1.  K.  I  p.  190.  8  —  p.  224.  22),  in  quo  Celsus 
iiovies^)  appellatur,  Capri   quinquies^)  mentio  tit?     Etsi 
aetas  eorum  non  satis  constat,  utrumque  ante  Romanum 
libros    suos    scripsisse    notum  est;    qua  de   causa    nihil 
obstat,  quominus    Prisciani,    Charisii,^)    Consentii   locos 
Celsianos  Capro  assignemus. 

Jam  videamus,  ceterane  quae  a  Consentio  de  modo 
imperativo  disseruntur,  in  sententiam  meam  quadrent. 
Silentio  praetermitto  illam  doctrinam  a  'plerisque'  pro- 
latam,  qui  'futuri  tantum  temporis  volunt  imperati- 
vum   esse'    (p.    374. 34)   atque    primos  versus   examino, 


1)  Matthias  1.  1.  p.599  Prisc.  p.  405.20  -  p.  406  11  et 
p.  412. 19—22.    Apollonio  Dyscolo  vindicavit. 

2)  Jeep  mus.  Rhen.N.F.LI  (1896)  p.  432  coniecit  omnes 
Charisii  locos,  quibus  Romanus  laudatur,  arti  Charisianae 
postea  additos  esse;  nam  a  Diomede  Romanum  nondum  in 
hac  arte  esse  repertum.     (cf.  p.  424.) 

3)  Gr.  1.  K.  I  p.  200.27  —  p.  207.13.  -  p.  212.3.  -  p. 
213.18.  -  p.  214.4,  18.  -  p-  222.6,  30.  -  p.  223.11. 

4)  ibid.  p.  194.31.    -    p.  195.4;   19.   -  p.  199.10.  -  p. 

207.31. 

5:i  Froehde  Fleckeis.  ann.  phil.  Suppl.  XVIII  (1892),  qui 
p.  639  Charisii  locos  Celsianos  ad  Celsi  commentarium  rettu- 
lit,  eum  a  Romano  ipso  inspectum  esse  iudicavit.  (p.  638). 

in  quibus  ^mperativum  modum  neque    praeteritum  tem 
pus  neque  primam  posse    habere    personam'^)  discimu^ 

Neque  solum  de  prima  persona    deficiente  Diome- 
des  Gr.  1.  K.  I    p.  338.  28  sqq.^)    ac  Priscianus  Gr.  1. 
K.  II  p.  449.7  8qq.3)  et  III  p.  236.24  sqq.    cum    Coi 
sentio  rem  faciunt,    sed    etiam    de    praeterito    tempore 
quod  in  modo  imperativo  desideratur,  Diomede  tacent« 
Priscianus  Gr.  1.  K.  II  p.  424.  3  et  III  p.  228.  21—22' 
idem  atque  ille  exposuit. 

Videmus  igitur  totum  Consentii  locum,  de  qu* 
agitur,  doctrina  Flaviana  abundare,  ad  quam  consensu 
qui  inter  illum  et  Priscianum  Diomedemque  intercedit 
recta  via  adducimur.  Quae  cum  ita  sint,  Celsi  quoque 
commemorationem  eandem  originem  sapere  verisimilli- 
mum  est,  praesertim  cum  aliis  locis  in  capite,  quod  est 
de  nomine  ac  verbo,  Celsiani  libri  nec  vola  nec  ves^i 
gium  inveniatur. 

Neque  expeditior    est  quaestio  de  Palaemone^j, 


1)  cf.  Jeep  'Redeteile'  p.  220. 

2)  In  plurali  numero  imperativum  modum  prima  persona 
non  carere  Diom.  1.  1.  p.  338.31  sqq.  exposuit.  Locis  a  Jee- 
pio  1.  ].  p.  220  coUatis  addas  velim  comm.  Einsidl.  Gr.  1. 
Suppl.  p.  206.  39  sqq. 

3)  Quem  Prisciani  locum,  ut  Mattliias  1. 1.  p.  600  putat, 
Apollonianum  esse  persuadere  mihi  nonpossum,  quamquam 
nonnulla  occurrunt  communia. 

cf.  Steinthal  'Geschichte  der  Sprachwissenschaft  bei 
den  Griechen  und  Romem'2    II  p.  279. 

4)  cf.  autem  Prisc.  II  p.  406.24  sqq.  —  Jeep  'Redeteile' 
p.  222. 

5)  cf  Teuffel  hist.  litt.  Rom.5  §  282.3.  —  M.  Schanz 
hist. litt.  rom.  II.  p.  428-429.  —  Schottmueller  1.1.  p.  SOsqq.  — 
de  Morawski  herm.  XI  (1876)  p.  3  sqq.  —  Christ  philol.  XVIII 
(1862)  p.l25sqq.  —  (SchoU  mus.  Rhen.  XXXIV  (1879;  p.  630). 
—  Keil  Gr.  1.  K.  I  p.  XLIX  sqq.  et  V  p.  334  adn.  — 
Claussen  'quaest.  Quintilianeae'  Fleckeis.  ann.  phil.  Suppl. 
VI    (1872/3)    p.  388   sqq.  —  (Karbaum.  1.  1.  p.  2  adn.  1).    — 


clarissimo    illo    primi    saeculi    p.  Chr.  n.  grammatico/) 
qaem    principem     locum    inter     grammaticos     tenuisse 
Suetonius    de    gram.    23    testatur.     Nullum    fere    arti- 
graphum    inferioris  aetatis  esse  quin  Palaemonis  librum 
adierit,  Marschall  1.  1.  p.  81  optimo  iure  contendit,  at- 
que    praecipue    in    Charisii    arte    permagnam  doctrinae 
Remmianae  partem  latere  patet.  Sed  valde  est  dubium, 
utrum  omnes  ceteri  grammatici,  apud  quos  Palaemonis 
nomen  legitur,'^)  ad   ipsum  redierint    an  suo  more  anti- 
quiorum    auctorum     memoriam    fontibus     recentioribus 
debeant.     Itaque  Keilio  1.  1.  p.  335—336    non  applau- 
serim,  qui  ex  eo,  quod  Consentius  p.  375.  8  Palaemonem 
nominavit    atque    ex    locis  quibusdam,    qui  illi  cum  ex- 
cerptis  Bobiensibus  quae  vocantur  (Gr.  1.  K.  I.  p.  533  sqq.) 
communes  videntur  esse,  Consentium  ea  omnia  a  Remmio 
ipso    recepisse    censuit   (cf.  Marschall   1.  1.  p.  19).     Ex 
neutro    enim    arguraento    sequitur,  ut  Consentius  Palae- 
monis  ipsius  copiis  usus  sit;   atque  in  errorem  permag- 
uum    induceremur,    si    omnia    quae    excerpta    praebent 
Remmio  Palaemoni  vindicaremus.^) 

Quibus  in  universum  praemissis  ad  locum,  ubi 
fframmatici  illius  doctissimi  nomen  obviam  it,  per- 
lustrandum  vertamur.  Legimus  enim  p.  375.  6  sqq.  de 
modis  optativo  et  coniunctivo  haec: 


I 


Neumann.  1.  1.  p.  32  sqq.  —  Jeep  'Redeteile'  (cf.  ind.  s.  h. 
V.  p.  308).  —  Beck  'Plinii  libr.  dub.  serm.  rell.'  p.  XVII.  — 
Froehde  Fleckeis.  ann.  phil.  Suppl.  XVIII  (1892)  p.  567.  — 
Imprimis  cf.  Marschall  1.  1. 

1)  Schottmuelleri  sententia  qui  arbitratur  Charisii 
Palaemonem  non  eundem  esse  atque  veterem  Quintiliani  magi- 
strum  ab  omnibus  viris  doctis  recte  refutata  est. 

2)  Diom.  Gr.  1.  K.  I  p.  403.18,  qui  locus  Keilium  1.  1. 
V  p.  334  fugit,  et  p.  415. 16.  —  Prisc.  II  p.  35.  27.  —  Cons.  V 
p.  375.8.  —  Cassiodor  VII  p.  214.24.  —  cf.  Keilii  adn.  crit. 
ad  [Sergii]  explan.  in  Don.  Gr.  1.  K.  IV  p.  561.  3. 

3)  cf.  Jeep  'Redeteile'  p.  11  adn.  3  et  p.  172. 

^coniunctivus  modus  currit  per  omnia  tempora.^) 
sed  quaecunque  sunt  optativi  verba,  eadem  et  coniunc- 
tivi  sunt,  ut  ait  Palaemon ;  at  quae  coniunctivi,  non 
eadem  et  optativi.  dicimus  enim  cum  fecero  cum  legero; 
non  dicimus  utinam  fecero,  utinam  legero."^) 

Quo  loco  ea  in  memoriam  revocantur»  quae  Dio- 
medes  Gr.  1.  K.  I  p.  340.  28  docet;  nam  Latinos  futu- 
rum  exactum  pro  coniunctivo  habuisse  hic  quoque  audi- 
mus.^J  Eandem  autem  regulam  'antiquioribus  Donato 
artium  scriptoribus'  Priscianus  Gr.  1.  K.  III  p.  266.  10 
sqq.  attribuit.^)  At  qui  illi  fuerint,  quaestio  est  diffi- 
cillima,  neque  adiuvamur  Donato  ipso  allato,  cum  com- 
mentarius  Vergilianus,  de  quo  agitur,^)  non  ad  Aelium 
Donatum,  sed  ad  Tib.  Claudium  Donatum  spectet. 

Caprum  vero  hoc  loco  subesse  dubitanter  modo 
contenderim;  etiamsi  enim  neglego  in  illis  Prisciani 
libris  Flavium  rarissime  vel  omnino  non  laudari,^)  id 
quoque  non  constat  hunc  grammaticum  Palaemone  niti. 
Quae  res  cum  ita  se  habeant,  Kemmii  nomen  scholarum 
usu  retentum  in  Consentii  artem  pervenisse  non  caret 
similitudine  veri,  quod  in  toto  capite,  iu  quo  modi  trac- 
tantur,  Palaemoniana  minime  elucent.  Illud  tantum 
tetigerim  Palaemonem  ^modos'  etiam  vocasse  'qualitates' 
(et    ^status')^)    atque    pro    ^coniunctivo'    voce    ^subiuuc- 


I 


1)  cf.  Prisc.  Gr.  1.  K.  II  p.  408.18  sqq.  —  Jeep  1.  1. 
p.  225  adn.  3. 

2)  Jeep  1.  1.  p.  225. 

3)  Steinthal  1.  1.2  II  p.  289  et  p.  305. 

4)  Quo  loco  de  Apollonio  Dyscolo,  cui  Prisciani  libri 
XVII  et  XVIII  (de  constructione)  plurima  debent,  cogitandum 
non  est.    cf.  Matthias  1.  1.  p.  608. 

5)  cf.  Hertzii  adn.  ad  Prisc.  Gr.  1.  K.  III  p.  61.20  et 
p.  266. 16. 

6)  G.  Keil  1.  1.  p.  65.  —  Jeep  *Redeteile'  p.  95. 

7)  Quod  evincitur  ex  Quintiliani  inst.  orat.  I.  4. 27  et 
I.  5.41;  ex  Charisio  Gr.  1.  K.  I.  p.  169.7.  -  p.  226.  ll=Diom. 


['.  it 


V 


^ 


( 


—  17  — 

tivus^^)  pro  'indicativo'  appellatione  'finitivus'^)  usum 
esse,  quorum  nominum  apud  Cocsentium  vestigium 
nusquam  invenimus.  Itaque  me  non  incaute  iudica- 
turum  esse  spero,  si  Consentium  Palaemonis  hortulos 
ipsos  adiisse  negaverim. 

De  Pansa,  cuius  nomen  p.  378.24  legimus,  nihil 
constare  Keil  Gr.  1.  K.  Y  p.  835  suo  iure  contendit. 
Quam  ob  rem  num  nomen  recte  traditum  sit  (cf.  codi- 
cis  Leidensis  lectionem  corruptam  in  Keilii  adn.  crit.), 
mihi  quidem  valde  est  dubium.  Attamen  si  reliquis 
libris  manu  scriptis,  qui  Pansae  nomen  praebent,  fidem 
habemus,  confugiamus  necesse  est  ad  Suetonium  de 
gramm.  18,  qui  L.  Crassicium  Tarentinum,  qui  Augusti 
Caesaris  temporibus  grammaticam  quoque  artem  pro- 
fessus  est,  postea  Pansam  se  transnominasse  testatur.^) 
Accedit  quod  Diomedes  Gr.  1.  K.  I  in  capite  de  versuum 
generibus  quater  hoc  nomine  usus  est,  ubi  de  versu  So- 
tadeo  agitur.  (p.  510.32.  —  p.  513.9.  —  p.  516.29, 
30.)*)  Btsi  Leoni^)  concedo  hos  Diomedis  versus  ab  ar- 
tigrapho  vel  ab  eius  auctore  fictos  esse,  tamen  haud 
scio  an  ad  Pansam  aliquem  grammaticum  illud  nomen 
referendum  sit.  At  quaestionem  in  ancipiti  relinqua- 
mus  atque  in  Consentii  locum  inquiramus,  ut  unde 
fluxerit  indagemus. 

p.  392.1.  —  Char.  p.  262.25  sqq.  —  cf.  Christ  philol.  XVIII 
(1862)  p.  124.  —  Marschall  1.  1.  p.  21  adn.  2.  —  Steinthal 
1.  1.2  n  p.  276. 

1)  Schottmueller  1. 1.  p.  12  nomen  'subiunctivus',  quod 
Charisius  Gr.  1.  K.  I  p.  225  sqq.  saepissime  adhibuit,  ad  Palae- 
monem  rettulit.  —  cf.  Marschall  1.  1,  p.  21-22.  —  Steinthal 
1.  1.2  II  p.  272.  —  Jeep  'Redeteile'  p.  224  adn.  3. 

2)  cf.  Charis.  Gr.  1.  K  I  p.  169.7-8  'pronuntiativus  seu 
finitivus'. 

3)  cf.  Teuffel  hist.  litt.  rom.s  §  263.2. 

4)  cf  Marii  Victorini  art.  gramm.  Gr.  1.  K.  VI  p.  113. 11  sqq. 

5)  'Die  beiden  metrischen  Systeme  des  Altertums'  herm. 
XXIV  (1889)  p.  294  adn.  2. 

„item  est  per  tempora  in  declinatione  defectus'*, 
inquit  artigraphus  p.  378.  22  sqq.,  „cum,  ut  significatio- 
nem  temporis  expleamus,  verbum,  ut  ait  Pansa,  alterius 
generis  subrogamus,  ut  est  adfert  et  ferit.  in  his  enim 
dissimili  voce  significationem  praeteriti  temporis  decla- 
rabimus.  dicimus  adfert  attulit;  item  dicimus  ferit  per- 
cussit  praeterito  perfecto."  (cf.  v.  7.) 

A  nostro  loco,  ubi  de  verbis,  quae  per  tempora 
sunt  defectiva,  agitur,  segregare  nequeo,  quae  Consen- 
tius  p.  382.  31  sqq.  disseruit: 

„ex  aliqua  parte  deficiunt,  ut  est  ferio  edo:  haec 
enim  non  per  omnia  tempora  figurantur;  neque  enim 
faciunt  feriii)  aut  ederam.^'2) 

Antiquiorem  fontem  in  his  quos  descripsi  locis 
latere  cognoscimus,  si  Diomedis  caput  *de  his  quae  ex 
88  non  habent  perfecta,  sed  ex  proximis'  in  compara- 
tionem  vocamus,  quod  propter  exempla  Naevii  Plautique 
vetustissimum  auctorem  certo  redolet;^)  hic  enim  p.  380. 
8  sqq.  et  14  sqq.*)  eandem  regulam  eisdem  exem- 
plis  adhibitis  reperimus.  Atque  quia  illa  quoque,  quae 
Priscianus  Gr.  1.  K.  II  p.  418. 27  sqq.  (p.  560.  13)  docet, 


1)  Inde  quod  Charisius  Gr.  1.  K.  I  p.  251.24  (p.  261.34) 
'ferii  ferieram'  afi^erre  non  dubitavit,  sequitur  ut  Consentius 
ex  Charisio  sive  eius  fonte  minime  dependeat. 

2)  De  verbo  *edo  ederam'  Consentius  errore  deceptus 
est;  ubique  enim  'edi  ederam'  legimus:  Charis.  Gr.  1.  K.  I  p. 
261.25—26.  —  Diom.  I  p.  362.2  —  explan.  IV  p.  553.9.  — 
Phoc.  V  p.  4H6. 19.  —  Dosith.  VII  p.  407.  6. 

An  error  Donato  tribuendus  est,  qui  Gr.  1.  K.  IV  p.  385. 
7 — 8  'edo'  in  defectivorum  verborum  numerum  recepit? 

Ad  nostrum  locum  videntur  pertinere,  quae  Gainfredus 
apud  Maium  auct.  class.  V  p.  150  notavit:  'p.  18  b:  Commi- 
nianus.  Do,  teste  Consentio,  plusquamperfecto  caret;  Com- 
minianus  tamen  dederam  (cod.  ederam)  esse  dicit.' 

3)  De  eiusmodi  capitibus  Diomedianis  quantae  sint  auc- 
toritatis  cf.  Jeep  'Redeteile'  p.  251  et  adn.  2. 

4)  cf.  Quintil.  inst.  or.  I  4.  29  et  6.  26. 

ab  hac  doctrina  aliena  non  sunt,  verisimile  fit  Consen- 
tium  eundem  fontem  esse  expiscatum  atque  illos  duos 
artigraphos;  nam  si  ipsorum  copiae  ei  praesto  fuissent, 
testimonia,  quae  occurrunt^  haud  dubie  non  omisisset. 
Neque  dubito  Neumanni  et  G.  Keilii  sententiam  denuo 
in  usum  meum  vertere  atque  Consentii  locum  Flavio 
Capro  tribuere,  sive  Pansae  nomen  postea  additum  esse 
siveexCapri  scriniis  in  artigraphilibrum  fluxisse  existumas. 
Jam  quaeritur,  quomodo  de  Probi  commemoratione 
diiudicemus,  quae  ex  auctoribus  a  Consentio  laudatis 
superest.i)      Atque    M.    Valerium    Probum    Berytium'-^) 


1)  Quo  iure  Keil  Gr.  1.  K.  V  p.  334  coniecerit  Servii 
[Marii]  nomen,  quod  initio  capitis  primi  p.  339.  20  additum  est, 
ad  M.  Servium  Honoratum,  Donati  interpretem,  spectare,  non 
liquet;  haud  dubie  de  exemplo  quolibet  a  librario  adiecto 
agitur,  quoniam  aliis  quoque  praenominibus  similia  (Tom- 
peius,  Cassius,  Roscius')  subiuncta  sunt. 

2)  Quo  de  grammatico  clarissimo,  qui  Nerone  imperatore 
floruit  et  'non  mediocrem  silvam  obvervationum  sermonis 
antiqui  reliquit'  (Suet.  de  gramm.  24)  cf.  Teuffel  hist.  litt. 
rom.  5  §  300—301.  —  M.  Schanz  hist.  litt.  rom.  II  p.  431  sqq. 
O.Jahnprolegg.  in  Pers.  CXXXVI  sqq.  —  Keil  Gr.  1.  K.  Iv^ 
p.  XVI  sqq. 

In  Probum  Berytium  duo  viri  docti  vehementer  invecti 
sunt  et  uterque  iniuria.  Primum  enim  Steup  exceptis  Berytio 
atque  Probo  minore,  cui  instituta  artium  Gr.  1.  K.  IV  p.  47  sqq. 
debentur,  tertium  Valerium  Probum  a  Martiale  Gellioque  alla- 
tum  sibi  finxit,  ad  quem  Probi  commentarium  in  Vergili  um  ac 
plurimos  aitigraphorum  locos  rettulit. 

Quam  coniecturam  recte  redarguerunt  Vahlen  ind.  lect. 
hib.  Berol.  (1877)  p.  9—10.  —  Teuffel  mus.  Rhen.  XXVI 
(1871)  p.  488  =  'Stud.  u.Charakt.'  p.  442  sqq.— KirchnerFleck- 
eis.  ann.  phil.  Suppl.  VIII  (1876)  p.  498  sqq.  —  Kuebler  'de 
M.  Valerii  Probi  Berytii  comment.  Vergil.  (1881)  Berol.  p.  2 
sqq.  —  Froehde  Fleckeis.  ann.  phil.  Suppl.  XVIII  (1892) 
p.  611  sqq.  et  ibid.  151  (1895)  p.  285  sqq. 

Recentioribus  temporibus  J.  W.  Beck  'de  M.  Valerio 
Probo  Berytio  quaest.  nov.'  (Groningen  1886)  omnia  quae 
exstant    Probiana    Berytio    abiudicavit,    cuius    libros   penitua 

2* 


-  20  - 

intellegeudum  esse  ex  tota  disserendi  ratione  satis  patet, 
quamquam  Steup  1.  1.  p.  180  Consentii  locum  (collato 
Gr.  1.  K.  I  p.  337. 10  sqq.)  multosque  alios  non  Probo,  sed 
potius  Diomedi  vindicavit,  ^quia  posteriores  grammatici 
saepe  ita  Probum  nominent,  ut  significent  Diomedem.' 
(ibid.  p.  177).  Consentii  autem  verba  Probiana  ad  Berytii 
scripta  grammatica  referenda  esse  inde  iam  colligi  po- 
test,  quod  in  recentioribus  libris  grammaticis,  qui  sub 
Probi  nomine  ad  nostram  aetatem  pervenerunt,  similia 
frustra  quaeruntur. 

At  Consentii  locum  afferamus,  qui  p.  366.  18  sqq. 
hocce  modo  legitur: 

„quaedam  (scl.  verba)  vero  talia  sunt,  ut  neutrum 
horum/)  sicut  Probus  vir  doctissimus  adnotat,  admittant, 
ut  est  algeo  aestuo.  ^neque  enim'  inquit,  4atine  dicitur, 
volens  aut  invitus  quis  aestuat  aut  alget,  cum  hoc  ex 
necessitate  pro  qualitate  temporis  evenire  videatur." 

Cum  Probi  verbis  Keil  Gr.  1.  K.  IV  p.  XXIII 
recte  contulit  Diomedis  explicationem  Gr.  1.  K.  I  p. 
337.  10  sqq.,  qui  *de  neutra  significatione' 

„ex  hac  quoque  forma**,  inquit,  .,et  illa  verba  in 
quibus  nec  agentis  nec  patientis  significatio  plene  di- 
noscitur  nec  effectus  ostenditur,  ut  sedeo  sudo  dormio 
iaceo  sto  algeo  sitio  esurio  .  nescis  enim  agat  quis  an 
patiatur  .  quae  quidam  supina  dixerunt,  alii  absolutiva 
appellant,  non  nulli  depositiva  nominant.^'*) 

periisse  pro  certo  habuit.  Atque  postea  quoque  in  libello 
'C.  Plin.  Sec.  libr.  dub.  serm.  relL'  p.  XVI  contendit  eos  „qui 
historiam  grammaticae  latinae  describant,  Valerii  Probi  nomen 
sine  magno  detrimento  praeterire  posse*'.  Contra  argumenta 
non  satis  gravia,  quae  vir  doctus  attulit,  Froehde  Fleckeis. 
ann.  phil.  151  (1895)  p.  285  repugnavit. 

1)  i.  e.  *patientiam  ex  voluntate  et  contra  voluntatem'. 
cf.  v.  16-17. 

2)  Jeep  'Redeteile'  p.  196  et  adn.  3  et  p.  206.  —  Stein- 
thal  1.  1.2  II  p.  297  adn. 

Optimum  fontem  eumque  Probianum  in  Diomedis 
loco  re  vera  latere  Martianus  Capella,  quem  praeter 
Yarronis  et  Plinii  copias  Probo  usum  esse  constat,^) 
gravissimus  testis  est.  Quid  quod  eandem  doctrinam, 
quam  Diomedes  praebet,  eisdem  verbis^)  protulit  (III 
§  309),  quamquam  alter  ex  altero  minime  pendet? 

Quare  cum  improbabile  non  sit  Consentii  cum 
Diomede  Martianoque  consensum  ex  communibus  prae- 
ceptis  Probi  Berytii  derivandum  esse,  accedit  illud  quo- 
que,  quod  cum  altero  Consentii  loco  p.  366. 26  sqq., 
qui  fortasse  Probo  debetur,^)  Priscianus  Gr.  1.  K.  II 
p.  556. 10  sqq.*)  rem  fecit.  Illius  enim  verba,  quae 
^quasi  propria  singulorum  generum  vel  natura  vel  con- 
suetudine  videntur  esse',  (^genuit,  tondetur,  parit  nubit, 
texit  ornatur'),  Priscianus,  ad  quem  iam  Keil  (adn.  crit. 
ad  Cons.  p.  366. 26)  nos  revocavit,  similiter  attulit 
(^futuo,  nubo'). 

Quia  igitur  Consentium  illic  cum  Diomede,  cum 
Prisciano  hic  concinere  intelleximus ,  ei  uberiorem 
auctorem  praesto  fuisse  per  se  patet.  Sed  quoniam  loci, 
de  quibus  egi,  cum  illis,  qui  antecedunt,  artissimo  vin- 
culo  videntur  cohaerere,  hos  quoque  breviter  percen- 
seamus  necesse  est,  priusquam  unde  totum  Consentii 
caput  manaverit  iudicemus. 

1)  cf.  Juergensen  'de  tertio  Martiani  Capellae  libro' 
comm.  phil.  Lips.  (1874)  p.  67. 

2)  *neutrum  in  o  et  neque  agentis  neque  patientis  plenam 
significationem  habet  ut  sudo  dormio:  nescias  enimagat 
quis  an  patiatur\ 

3)  Cons.  p.  366.27  in  codice  B  *ait  probus'  aJia  manu, 
ut  videtur,  superscriptum  est,  quod  Sichardus  in  textum  re- 
cepit;  'tamen  quam  auctoritatem  habeat,  non  constat'  cf.  Keilii 
adn.  crit.  —  locus  integer  non  est. 

4)  Matthiae  1  1.  p.  601  non  contigit,  ut  Prisciani  locum 
ad  Apollonium  referret.  —  Quo  ex  loco  ea,  quae  Gr.  1.  K.  III 
p.  473. 12  sqq.  et  p.  486. 32  sqq.  invenimiis,  originem  traxisse 
pro  certo  habeo. 

Artigraphus  enim  postquam  p.  365. 29  sqq.  ver 
bum  ^factum  aliquod  habitumve  significare'  explicavit^)  et 
primae  speciei  'agentis  et  patientis  vim'  (p.  365.  30  sqq.) 
supposuit,  singula  verborum  genera  (p.  366.  3  — 
p.  367. 2)  addit,  quae  magis  philosopha  quam  gram- 
matica  vetustioris  doctrinae  speciem  prae  se  ferunt. 
Quos  modos  haud  paucis  locis  cum  Charisio  Diomede 
Prisciano  congruere  collatione  iara  leviter  facta  apparet. 
Collegi  haec  de  verbis  activis: 

Cons.  p.  366.  6—8  ^sedeo  ambulo'  —  Char.  Gr.  1.  K. 
p.  166.7  ^ambulat  currit'  —  Prisc.  II  p.  375.12  sqq. 
'prandeo  ceno  curro  ambulo'  (cf.  p.  377.  19  sqq.)  —  Diom. 
I  p.  337.9  'facio  ambulo  curro'2) 

de  verbis  passivis: 

Cons.  p.  366.  8 — 9  'secor  pulsor  vapulo'  —  Char.  I 
p.  166.  11—12  Verberatur  uritur'.  —  Diom.  I  p.  337. 10 
*ardeo  veneo  vapulo'. 

Cons.   p.    366.  10—11    'esurio    algeo'    —    Char.  I 

1)  Quam  definitionem  G.  Uhlig  'Dionysii  Thracis  ars 
gramm'.  (1883)  p.  46  cum  Dionysio  contulit. 

De  Apollonii  Dyscoli  definitione  cf.  Steinthal  1.  1.2  II 
p.  268  sqq. 

Jeep  'Redeteile'  p.  202  sqq.  hoc  loco  eandem  triplicem 
generum  partitionem  ('activa  passiva  habitiva')  atque  in  Cha- 
risii  arte  Gr.  1.  K.  1  p.  165.  33  sqq.  subesse  sibi  persuasit,  etsi 
exempla  habitivorum  apud  Consentium  p.  366.  3  a  Charisianis 
p.  166.  4 — 5  haud  parum  discrepant. 

De  Charisii  capite  egit  Claussen  't5^ber  einen  Abschnitt 
Rus  der  ars  gramm.  Charis^  Berol.  Progr.  (1873),  quocum  Jeep 
1.  1.  p.  205  adn.  2  Charisii  partem  p.  166.  7  —  p.  167. 11  (12) 
spuriam  ac  subditam  esse  contendit.  Quia  autem  p.  166.  7 — 12 
hunc  ad  locum  quadrant,  tantum  p.  166.13  —  p.  167.11  (12) 
interpolatum  esse  censeo. 

cf.  Jeep  mus.  Rhen.  LI  N.F.  (1896)  p.  430-431. 

Marschallii  sententia,  qui  Charisii  libri  secundi  caput 
VIII  uni  auctori,  Palaemoni,  1.  1.  p.  65  assignavit,  stare  non 
potest. 

2)  cf.  comm.  Einsidl.  Gr.  1.  K.  Suppl.  p.  208. 32—34. 

p.  166.8—11  ^moritur  senescit  cadit  labitur  tremit.'  — 
Prisc.  II  p.  378.  10  sqq.  'rubeo  ferveo  caleo  tepeo'. 
(cf.  p.  427.  18  sqq.^) 

Ergo  a  Consentii  loco,  quo  Probus  laudatur, 
exorsi  in  Diomedis  ac  Prisciani  artibus  similia  ubique 
eruimus,  quae  fontem  satis  praeclarum  redolent.  Neque 
multum  adiuvamur  Charisii  verbis,  quae  auxilio  voca- 
vimus,  quia  de  auctoribus,  quos  in  octavo  capite  se- 
cundi  libri  secutus  est,  nil  certi  scimus.  Quominus 
autem  totum  Consentii  locum  Probo  Berytio  vindicemus, 
ad  quem  et  Priscianus  et  Diomedes  videntur  spectare, 
obstant  vestigia  Apolloniana,  quae  in  hoc  capite  elu- 
cent,  quae  ne  ad  Probum  referamus,  temporum  ratione 
impedimur.  lam  in  singulis  verborum  speciebus,  quae 
inde  a  p.  366.  11  aecuntur,  illa  verba,  quae  'adiectione 
aliqua'  non  indigent  (^sitio  esurio'  cet.),  ApoUonii  avxo' 
xtkri  Qrjfiaza^)  in  memoriam  vocant;  atque  in  enuntiato, 
quod  verba  Probi  excipit,  Dyscolus  ipse  obviaro  it. 

Conferas  velim  miram  Consentii  explicationem 
p.  366.24  sqq. 

^quaedam  vero  e  contrario  eiusmodi  sunt,  ut  ad 
plenitudinem  intellectus,  a  quo  scilicet  administrentur, 
opus  non  sit  adiectione  personae,  ut  pluit  tonat:  sine 
dubio  enim  intellegitur  deus" 

cum  Apollonio  Dyscolo  de  pronom.  (ed.  Schneider- 
Uhlig  p.  24.5—6). 

j^ovTi  avTlyieiTai  t6  vsi  rj  ^QOVTa  7j  aOTQaTiTei^ 
airoTek^  ovTa,  vTtayioveTat  yccQ  TtavTCog  6  Zetg,  ei  ye 
avTOV  xavTa  LOia.  "*) 


( 


1)  DePrisciani  locis  cf.  Steinthal  1.  1.2  II  p.  271— 272. 
Apollonius  Dyscolus  quoque  verba  distinxit,  quae  xpixix^v  ^ 
acouarix^i^  Stci&eaip  (niTond&Eiav)  habent,  sicuti  naaxco,  xaiQco, 
d^vriaxco  cet. 

2)  cf.  Steinthal  1.  1.2  II  p.  294. 

3)  cf.  Prisc.    Gr.  1.    K.  II  p.  450.  9  sqq.    —   Miror   quod 

Sed  Consentium  copias  Apollonii  compilasse 
ac  cum  latina  doctrina  conglutinasse  cave  credas. 
Ut  omittam  perpauca  Apolloniana  in  illius  arte  in- 
veniri,  totum  caput  p.  366. 3  —  p.  367. 2  in  unum 
quasi  corpus  ita  coaluit,  ut  idem,  sicuti  nunc  legimus, 
ab  artigrapho  ex  fonte  petitum  esse  verisimile  fiat 
Quem  fontem  fuisse  Caprum  contendere  non  ausim ;  hunc 
enim  ex  Apollonio  Dyscolo  pendere  probabilitate  pror- 
sus  caret,  quoniam  aequales  fere  fuerunt.  Ne  coniec- 
turis,  quae  nihil  valent,  nitar,  satis  habeo  demon- 
strasse,  Probiana  re  vera  apud  Consentium  exstare, 
quae  fortasse  per  Caprum  in  recentiores  artes  derivata 
nescio  quis  cum  Graecorum  regulis  commiscuit  atque 
artigrapho  tradidit.  Consentium  autem  ipsum  ex  Probi 
Berytii  scriniis  hausisse  concedere  non  possum. 

Cum  cognoverimus  nec  Palaemonem  nec  Probum 
in  manibus  Consentii  fuisse,  iam  de  Cominiano^)  bre- 
viter  agendum  est;  hunc  enim  tertium  artigraphi  auc- 
torem  fuisse  Keil  Gr.  1.  K.  V.  p.  336  coniecit,  quia 
grammatici  disputatio  de  coniugationibus  p.  383.  3  sqq. 
congruit  cum  Charisii  commentario  Gr.  1.  K.  I  p.  175.  29 
sqq.,  cui  Cominiani  nomen  praepositum  est.  Atque 
profecto  Consentius  eisdem  fere  verbis  quibus  Charisius 
USU8  est,^)    ita    ut  de  eodem  fonte  cogitari  possit,    etsi 

Consentii  locus   fugit   Matthiam   1.  1.  p.   600,    ubi   Prisciani 
librum  octavum  cum  Apollonio  (et  Didymo)  contulit. 

1)  cf.  Teuffel  hist.  litt.  rom.  5  §  405. 1. 

2)  I.  conjug.:   Cons.  p.  383.3—7  -  Charis.  p.  176.3-6. 
II.  conjug.:    Cons.    p.    383.7-9     —    Charis.    p.    176. 

23-24;  30  -  p.  177.6. 

III.  conjug.   corrept.    Cons.   p.   383.15—23    —    Charis. 
p.  177.9-12;  23-28. 

III.  conjug.   product.    Cons.  p.  383. 23-31.    —    Charis 
p.  178.5-8;  17-21. 

de  tempore  tertiae  coniugationis  productae   imperfecto:   Cons 
p.  384.  1—9  —  Charis.  p.  178.  21-29. 

cf.  Diom.  Gr.  1.  K.  I  p.  346,  31  sqq. 

in  illius  arte  Cominianus  non  commemoratur.  Tamen 
si  quis  hunc  ipsum  a  Consentio  adhibitum  esse  existu- 
mat,  habeo  quod  opponam. 

Primum  enim  artigraphus  profectus  est  a  secunda 
indicativi  praesentis  persona  (p.  374.20 — 21;  p.  380. 
34 — 35;  p.  382.  11),  ut  demonstret  *ipsam  coniugatio- 
nem  in  secundae  personae  litteris  consistentem  ex 
primae  personae  modo  et  ratione  formari'  (p.  382, 34 
sqq.);  qua  re,  quia  iterum  atque  iterum  ad  secundam 
personam  relegamur  (p.  383. 3,  8,  16,  24),  Consentius 
prorsus  contra  Charisium  repugnat,  qui  ubique  ad  pri- 
mam  tantum  personam  respexit.  (Gr.  1.  K.  I  p.  176.  3,  23. 
—  p.  177.  10.  —  p  178.  5.)  Accedit  quod  a  Charisio 
omnia  singularum  coniugationum  tempora  enumerantur 
et  ab  imperativo  modo  derivantur,  cum  Consentius  tan- 
tum  absit,  ut  eandem  rationem  sequatur,  ut  ^nova' 
quaedam,  quae  occurrunt,  afferre  atque  explicare  satis 
habeat  (p.  383  9  sqq.  —  18  sqq.  —  26  sqq.  — 
33  sqq.  —  p.  384.  9  sqq.)^). 

IUud  deinde  non  neglexerim  grammaticum  semper 
nominibus  ^praeteritum  perfectum  et  plusquamperfectum' 
usum  esse,  Charisium  autem  haec  tempora  ^speciem  ab- 
solutam  et  exactam'  (p.  176.31.  —  p.  177.24 — 25.  — 
p.  178.  18  et  30)  appellasse^)  atque  pro  Consentii  ^im- 
perfecto'  adhibuisse  ^speciem  incohativam'  (p.  176. 18.  — 
p.  177.7.  —  p.  178.1,23.).  Eodem  autem  spectat,  quod 
hic  persaepe  de  modo  promissivo  locutus  est  (p.  176. 
9,  27.  —  p.  177.  18.  —  p.  178.  12,  14),  quem  a  Con- 
sentio  reiectum  esse  ex  p.  374.  23  sqq.  satis  patet, 

Totam  igitur  Cominiani  proprietatem  loquendi, 
quam  Charisius  servavit,  hoc  quidem   loco  deesse  nemo 

1)  Ab   imperativo   Consentius   p.  383. 27  et  p.  384.  2  ex- 
ordium  fecit. 

2)  Pro   plusquamperfecto   Charisius    p.    176.  21   'tempus 
praeteritum  speciem  recordativam'  dixit. 

non  videt.  Quam  ob  causam  concentum,  qui  est  inter  duos 
artigraphos,  ita  explicandum  esse  censeo,  ut  Consentius 
Cominiani  quoque  hortulos  ipsos  non  adierit,  sed  ex 
eodem  fonte  uberiore,  quem  hic  compilavit,  doctrinam 
suam  mutuatus  sit.  Quam  ad  coniecturam  argumenta 
satis  valida  me  duxerunt.  Consentius  enim  p.  384. 6 
sqq.  tempus  imperfectum  ^nutribam'  pro  ^nutriebam' 
exemplo  Vergiliano  Aen.  VII  484  illustravit,  cum  Cha- 
risius  Gr.  1.  K.  I  p.  178.  26  sqq.  eodem  conexu  Ver- 
gilianum  versum  Aen.  VII  485^)  attulerit  (=  Diom. 
Gr.  1.  K.  I  p.  350.  34 — 37) ;  unde  mea  quidem  senten- 
tia  apparet  in  fonte  primario,  quo  et  Cominianus  et 
Consentii  auctor  nixi  sunt,  utrumque  versum  deinceps 
subfuisse;  ille  posterioris  versus  particulam,  hic  autem 
versum  priorem  petivit. 

Quam  disputationem  non  deberi  Cominiano  ipsi  ea 
quoque  mihi  suadent,  quae  p.  384.9  secuntur.  Nam 
Consentii  regulam,  qui  verba  tertiae  coniugationis  pro- 
ductae  in  *eo'  terminata  ^futurum  indicativi  in  am 
et  in  bo  mittere'  (cf.  p.  381.28)  exposuit,  in  Charisii 
arte  Gr.  1.  K.  I  p.  178.  10  sqq.  frustra  quaerimus; 
futurum  ^adeam'  hac  quidem  in  parte  omnino  desideratur. 

Totum  autem  caput  de  coniugationibus,  quod  arti- 
graphi  praebent,  non  ad  Cominiani  doctrinam  redire 
Martianus  Capella  III  §  311 — 324  confirmat,  qui  de 
eadem  re  idque  eodem  modo  fusius  disseruit.^)  Quem 
ex  Cominiani  copiis,  quae  docet,  hausisse  nemo  serio 
contendet,  cum  praesertim  apud  eum  plura  inveniantur 
quam  in  Cominiani  capite  Charisiano  atque  illud  quoque 
testimonium  ex  Vergilio  depromptum,  cuius  dimidium 
apud  Charisium  legimus,  totum  obviam  fiat. 

1)  In  Keilii  adn.  crit.  ad  Charis.  ].  1.  pro  Aen.  TII 
584  lege  VII  485.  —  Idem  error  Gr.  1.  K.  I  p.  579  corri- 
gendus  est. 

2)  Juergensen  1.  1.  p.  66  Charisii,  Diomedis,  Consentii 
locos  cum  Martiano  Capella  contulit. 

Itaque  de  doctrina  vetusta  agi  statuendum  est, 
quam  et  Consentii  fons  et  Cominianus,  quorum  hic  ad 
usum  suum  accomodavit  regulas,  delibaverunt.  Atque 
longius  progredi  et  demonstrare  licet  apud  Martianum 
vestigia  Probiana  subesse.  Nam  in  eodem  capite  §315 
et  §  324  illa  verba  perfecto  tempore  similia  'luceo  lugeo, 
cerno  cresco'  cet.  detegimus,  quae  ad  Probum  spectare 
facili  negotio  intellegitur.  Quod  evincitur  ex  Diomedis 
capite  ^de  speciebus  temporis  praeteriti  perfecti',  quod 
maximam  partem  Probi  est,^)  ubi  Gr.  1.  K.  I  p.  371. 
27  sqq.  (=  Charis.  I  p.  247.22  sqq.)  4uceo  lugeo: 
luxi'  ^cerno  cresco :  crevi'  et  p.  372.  22  sqq.  (=  Charis. 

I  p.  256.  12  sqq.)  ^pando:  pandis  pandas'  occurrunt.  — 
Quoniam  autem  frusta  Probiana  per  Caprum  in  Con- 
sentii  artem  pervenisse  supra  vidimus,  eodem  modo 
diiudicabimus  de  hoc  loco,  quo  omnia  illa,  quae  com- 
memoravi,  verba  leguntur.     Cf.  p.  384.  19  sqq.: 

7erveo  fervo',  ^pando:  pandi  pandavi',  ^sero:  serui 
seravi',2)  Uuceo  lugeo :  luxi',  ^cerno  cresco:  crevi',  Mn- 
cedo  incesso:  incessi'. 

Qua  in   quaestione  Priscianus  Gr.  1.  K.  II  p.  443. 

II  sqq.')  nobis  iterum  suffragatur  (Tundo:  fundis  fun- 
das',  ^sero:  seravi  serui  sevi',  Tervo  ferveo'),  ubi  ex 
tota  indole    loci  de  Capro    cogitari    debet.  (cf.  p.  478. 


1)  cf.  Keil  Gr.  1.  K.  I  p.  LI  sqq.  —  Jeep  'Redeteile' 
p.  250  8qq.  —  Buchholz  1.  1.  p.  128. 

2)  Ad  Keilii  (adn.  crit.)  coniecturam  'serui  sevi  seravi' 
confirmandam   Prisc.    Gr.  1.  K.  II    p.   443. 19   et  p.  532.  6  sqq. 

affero. 

3)  Matthiae  1.  1.  p.  599,  qui  toto  in  Prisciani  capite 
de  coniugationibus  Gr.  1.  K.  II  p.  442.  18  —  p.  448. 9  Didy- 
mum  fuisse  auctorem  contendit,  non  assentior,  sed  nihil  nisi 
p.  442. 18—27  et  p.  445. 12  sqq.  Didymi,  qui  p.  445.  14  laudatur, 
esse  persuasum  habeo ;  quae  inde  a  p.  442.  28  usque  ad  p.  444. 
11  leguntur,  ea  latinae  originis  eiusque  Flavianae  speciem  prae 
se  ferre  et  indoles  et  testimoniorum  copia  suadent. 

18—19  et  p.  479. 11  — 19).i)  Accedit  quod  Prisciani 
locos,  quibus  de  verbo  ^sero'  agitur,  II  p.  480.  22  et 
p.  532.  16  iam  Godofredus  Keil  1.  1.  p.  61  ad  Caprum 
rettulit  Capro  qui  fertur  Gr.  1.  K.  VII  p.  93.  1  collato, 
cuius  maguam  partem  ad  illum  grammaticum  clarissi- 
mura  pertinere  notum  est.*) 

Nostro  igitur  in  capite  vestigia  quaedam  Flaviana 
eruimus.  Atque  eodem  roferenda  sunt,  quae  p.  388.  34 
sqq.  de  tempore  perfecto  verbi  ^salio'  exstant.  Pri- 
mum  enim  inde  quod  Diomedes  Gr.  1.  K.  I  p.  374. 
5 — 12  in  eodem  capite  Probiano,  quod  paulo  ante  attigi, 
eisdem  exemplis  allatis  similia  praebet,  Consentii  quoque 
loco  vetustissimam  Probi  Berytii  doctrinam  latere 
colligi  potest;  deinde  has  regulas  a  Capro  recentioribus 
artigraphis  traditas  esse  Priscianus  Gr.  1.  K.  II  p.  540. 
15  sqq.  docet,  cuius  explicationem  G.  Keilio  I.  I.  p.  61 
assentiente  Neumann  1.  1.  p.  54  Flavio  Capro  tribuit.^) 
(cf.  de  dub.  nom.  Gr.  1.  K.  Y  p.  593.  2—3).^) 

Quae  cum  ita  se  habeant,  Cominianum  ipsum  a 
Consentio  minime  compilatum  esse  demonstrasse  mihi 
videor;  omnia  enim,  quae  utrique  grammatico  com- 
munia  sunt,  eundem  fontem  Probianum  videntur  redo- 
lere,^)  cuius  copiae  per  diversos  rivos  rivulosque  in 
singulas  artes  fluxerunt. 

1)  cf.  Nonius  II  p.  142. 1  sqq.  —  [Prob.]  de  ult.  syll. 
Gr.  1.  K,  IV  p.  241.20  sqq.  —  Cum  Consentio  mirum  in  mo- 
dum  explanationes  IV  p.  557.11  sqq.  (Keil  adn.  cht.  adCons. 
p.  384.  22  et  26)  et  Probi  instit.  art.  IV  p.  186. 17  sqq.  con- 
veniunt.  cf.  Phoc.  Gr.  I.  K.  V  p.  437.  26  et  Max.  Victorin.  VI 
p.  200.  21—22. 

2)  cf.  Keil  Gr.  1.  K.  VII  p.  90.  — Neumann  1.  1.  p.  .38 
sqq.  —  G.  Keil  1.  1.  p.  47  sqq. 

3)  cf.  Karbaum  1.  1.  p.  12. 

4)  codd.  'saliere'.  —  cf.  Bibbeck  'prolegg.  ad  Vergil.' 
p.  395  (ind.  gramm.)  —  cf.  Cledon.  V  p.  61.  19—20.  —  Arus. 
Mess.  VII  p.  464.  22—24  et  p.  511.  1. 

5)  Firmiora  argumenta  desunt  de  participio  'iens  euntis' 

Altero  denique  loco  Consentii  manum  Cominiani 
cognosco.  Quod  artigraphus  p.  374.1—7^)  de  verbi 
qualitate  finita  et  infinita  similiter  atque  excerpta 
Bobiensia  Gr.  1.  K.  I  p.  561.  25— 31  =-  Charis.  I  p.  164 
16  sqq.)  disseruit,  id  non  Palaemonis  esse,  de  quo 
Keil  Gr.  1.  K.  V  p.  336  cogitavit,  sed  potius  Comi- 
nianum  sapere  Jeep  ^Redeteile'  p.  9—11  demoustravit. 
Quia  autem  illa  qualitatis  partitio  antiquioris  originis 
rationem  prae  se  fert  (cf.  M.  Plot.  Sacerd.  Gr.  1.  K.  VI 
p.  429.  25—26  et  Yictorin.  ibid.  p.  197.  24  sqq.),  hoc 
quoque  loco  de  communi  fonte,  quo  et  Cominianus  et 
Consentii  auctor  usi  sunt,  agi  pro  certo  habeo. 

11.  De  Flavio  Oapro  Oonsentii  fonte. 
Flavii  Capri^)  vestigia  in  Consentii  arte  nonnullis 
locis  supra  indagavimus,    ita    ut  minime  absit  suspicio, 
quin   artigraphus    multa    quoque    alia    illi    grammatico 


Cons.  p.  384. 11  sqq.  Quem  locum  ab  artigrapho  haustum  esse 
ex  Charisio  Gr.  1.  K.  I  p.  173.7  sqq.  vel  p.  261.13  sqq. 
(=  Diom.  I  p.  361.  4—6),  sicuti  Keil  adn.  crit.  coniecit,  ne- 
gaverim.  Magis  cum  Consentio  Priscianus  Gr.  1.  K.  II  p.  557 
22  —  (Caper  p.  561.  lOlaudatur)  —  etp.  546.12  sqq.  (nip.456. 
21—23)  rem  facit. 

1)  Consentius  hanc  qualitatis  definitionem  cum  prae- 
ceptis  ex  Donato  Gr.  1.  K.  IV  p.  381. 17  sqq.  haustis  in  unum 
quasi  corpus  conflavit.    cf.  Jeep  'Redeteile'  p.  73,  187  sqq. 

2)  Teuffel  hist.  litt.  rom.s  §343.3  et  Schanz  hist. 
litt.  rom.  III  p.  147—148  non  omnes,  qui  de  Capro  egerunt, 
afPerunt.  Sunt  hi:  Schopen  'de  Terentio  et  Donato'  diss. 
Bonn.  1821.  —  Suringar  'hist.  crit.  schol.  lat.'  I  p.  71.  103. 
113.  191.  269.  --  II  p.  217  sqq.  —  Osann  'de  Flavio  Capro  et 
Agroecio  gramm.'  Gissae  1849.  -  Graefenhan  'Gesch.  d. 
klass.  Philol.'  IV  p.  89  sqq.  —  Ritschl  'parerga^  p.  361  sqq. 
—  Christ  philol.  XVni  (1862)  p.  165  sqq.  —  Ribbeck  'pro- 
legg.  ad  Vergil.'  p.  166.  —  Brambach  1.  1.  p.  43.  —  Kirch- 
ner  Fleckeis.  ann.  phil.  Suppl.  VIII  (1875/76)  p.  .514-532  et 
'Servius  et  Priscian'  (Brieg  1883).  —  Keil  Gr.  1.  K.  V  p.  570 

doctissimo  debeat.  Ut  eruamus,  quae  Consentius  ex 
eius  libris  petiverit,  in  usum  nostrum  vertamus  Neu- 
manni  (1.  1.  p.  30,  54  cet.)  et  Godofredi  Keilii  (l.  1. 
p.  45,  47,  49,  55,  56)  sententiam,  qui  ex  Prisciani 
institutionibus  exorsi  non  solum  omnia,  quae  Priscianus 
communia  habet  cum  Charisii  capitibus  XV  et  XVII 
libri  primi,  Diomede,  Capri  scriptis  quae  vocantur  (Gr. 
1.  K.  VII),  cum  Nonii  libro  de  compendiosa  doctrina, 
Capro  attribuerunt,  sed  etiam  ea,  quae  cum  Pompeio, 
Probi  catholicis  et  Valerii  Probi  de  nomine  excerptis, 
cum  libello  de  dubiis  nominibus  (Gr.  I.  K.  V  p.  567  sqq.) 
concinunt;  atque  eandem  originem  omnes  Prisciani 
loci  redolent,  qui  rem  faciunt  cum  Servii  commentariis 
in  Vergilium  et  cum  Gellii  NA.^) 

Multum  igitur  lucrabimur,  si  demonstrare  potue- 
rimus  Consentiana  quaedam  cum  Prisciano  reliquisque, 
quos  enumeravi,  grammaticis  consonare,  quia  semper  fere 
communis  fons,  Plavius  Caper,  inde  colligi  potest.*)  Atta- 
men  satis  non  habeo  ex  Consentii  arte  Flaviana  tan- 
tum  promere;  sed  sicuti  superioribus  locis  ut  ad  fontem 
primarium,  seu  Probum  seu  Plinium,  redeamus  plerum- 
que  contigit,  itidem  operae  pretium  erit  nunc  perlustrare, 

et  VIIp.  88  sqq.  —  Neumann  ].  1.  p.  37  sqq.  —  G.  Keill.l. 

—  Laemmerhirt  1.  1.    p.  396  sqq.  —    Karbaum  1.  1.  cap.  II. 

—  0.  Froehde  Fieckeis.  ann.  phil.Suppl.  XVIII  (1892)  p.  640 
—642  et  ibid.  Suppl.  XIX  (1893)  p.  202.  —  Goetz  Jahres- 
bericht  fiir  Alterth.  LXVIII  (1891)  p.  156. 

1)  De  Auli  Gellii  fontibus  ac  de  ratione,  quae  inter  eum 
etNonium  interest,  viri  docti  inter  se  dissentiunt:  L.  Mueller 
*Nonius'  I  p.  303.  33  adn.  sibi  persuasit  Gellium  a  Nonio  ad- 
hibitum  non  esse.  —  Kretzschmer  1.  1.  p.  73  Verrium  Flac- 
cum  Gellii  fontem  fuisse  contendit,  cum  Beck  (Berl.  Phil. 
Wochenschrift  XII  51  p.  1603)  censuerit  et  Gellium  et  No- 
nium  ad  Phnium  redisse,  qui  ipse  Verrii  Flacci  copiis 
usus  est. 

2)  cf.  Froehde  Fleckeis.  ann.  phil.  151  (1895)  p.  279  sqq. 

quae  doctrina  ex  Plinio,  quae  ex  Berytio  vel  ex  utro- 
que  a  Capro  petita  sit.  Quorum  vestigia  nec  Priscia- 
Dus^)  nec  Consentius  presserunt,  etsi  haud  nescio  illi 
praeter  Caprum  etiam  Papirianum^)  (praecipue  in  libro 
institutionum  primo)  Pliniana  suppeditasse;  sed  in  Con- 
sentii  arte  omnia  frusta  Plinii^)  spectare  ad  Caprum 
censeo. 


^ 


1)  Kuebler  Berliner  Philol.  Wochenschrift  X  (1890) 
p.  1368    Plinium    Probumque    ipsos    Prisciano    praesto    fuisse 

existumavit. 

2)  de  Papiriano,  quinti  saeculi  p.  Chr,  n.  orthographo, 
cf  Neumann  I.  1.  p.  55  sqq.  —  Boelte  Neue  Philol.  Rund- 
schau  (1896)  7  p.  102. 

Froehde  1.  I.  Pliniana  etiam  per  Suetonium  ac  Cae- 
sellium  Vindicem  in  Prisciani  libros  pervenisse  coniecit;  quam 
quaestionem  in  ancipiti  relinquo. 

3 )  Viros  doctos,  qui  de  Plinio  iudicium  tulerunt,  hoc 
loco  enumerare  licet,  quia  neque  a  Teuffelio  hist.  litt. 
rom.6  §  312  neque  a  Schanzio  hist.  litt.  rom.  II  p.  458.5 
omnes  colliguntur. 

Lersch  'Sprachphilos.  d.  Alten'  I  p.  150—152.  — 
Graefenhan  I.  1.  IV  p.  100.  -  Wannowski  Tliniana' 
Progr.  Posen  (1847\  —  Schottmueller  1.  I.  —  A.  Wil- 
manns  I.  1.  p.  31.  --  Detlefsen  'Zur  Flexionslehre  des  alt. 
Plin'.  symb.  phil.  Bonn.  II  (1867)  p.  695-714.  —  Christ 
philol.  XYIII  (1862)  p.  170  sqq.  —  Brambach  I.  I.  p.  37  sqq. 
43.  131.  261.  324.  —  Kirchner  Fleckeis.  ann.  phil.  Suppl.  VIII 
(1875/76)  p.  506  sqq.  —  Neumann  I.  I.  —  Schlitte  'de  Plin. 
Sec.  stud.  gramm.'  Nordhausen  (1883).  —  [rec.  Beck  Philol. 
Rundschau  V  (1884)  15  p.  465.  — ]  Marschall  1.  I.  — 
Boelte  Fleckeis.  ann.  phil.  137  (1888)  p.  401.  —  Laemmer- 
hirt  I.  I.  p.  393sqq.  — Nettleship  joum.  of  philol.  XV  (1886) 
p.  202  sqq.  —  Froehde  Fleckeis  ann.  phil.  Suppl.  XVIII 
(1892)  p.  617  sqq.  et  Suppl.  XIX  (1893)  p.  189  sqq.  -  Beck 
*de  M.  Valerio  Probo  quaest  nov.'.  —  Fleckeis.  ann. 
phil.  Suppl.  XIX  (1893)  p.  3  sqq;  Berlin.  Philol.  Wochen- 
schrift  (1892)  XII  No.  50.51;  philol.  LIIN.  F.  VI  (1894);  Tlinii 
dub.  serm.  libr.  rell.'  (1894). 

cf.    Goetz    Jahresbericht    fur    Alterth.   LXVIII   (1891) 

p.  137  sqq. 

Yideiicet  in  vestigiis  Flavianis  colligendia  et  illustran- 
dis  cavendum  est  ne  Capro  assignemus,  quae  a  Consentio 
ipso  addita  esse  in  propatulo  est;  sed  semper  respicia- 
mus  necesse  est  artigraphi  rationem  antiquiorum  auc- 
torum  praecepta  suo  Marte  iudicioque  augendi  atque 
mutandi.i) 

Atque  primum  quidem  Consentii  caput  de  nomine 
percenseamus.  In  singulis  nominum  speciebus,  quae 
qualitati  subiunguntur,  tota  indoles  enumerationis  a 
Capri  usu  ita  abhorret,  ut  hoc  loco  vestigia  Flavia- 
na  frustra  quaerantur.^)  Quod  artigraphus  p.  341. 
6  sqq.  ^nos  cteticis  pro  patronymicis  uti  posse,  e  con- 
trario  patronymicis  pro  cteticis  uti  non  posse'  eodem 
modo  atque  Diomedes  Gr.  1.  K.  I  p.  324.  6 — 7  conten- 
dit,  nullius  est  ponderis.  Talia  grammaticorum  fabricis 
debentur  et  memoriae  artigraphorum  quasi  ad  verba 
insita  erant,  ut  saepe  ubi  eiusmodi  similitudo  occurrit, 
inde  nihil  demonstretur  nisi  universus  iste  artis  con- 
sensus  a  grammaticis  per  saecula  traditae,  de  cuius 
auctore  verba  fecisse  laboris  me  pigeret. 

Yalidioribus  argumentis  nitimur  de  Consentio 
p.  342.  31,  quo  loco  Donati  exemplum  Sallustianum  (cf. 
Keilii  adn.  crit.  Gr.  1.  K.  IV  p.  374.  29)  de  gradu  com- 
parativo  versus  Vergilii  excipit,  quem  eodem  conexu  in 


1)  cf,  Meyer  'quaest.  gramm.  ad  Scauri  artem  resti- 
tuendam  spectantes'  diss.  Jen.  (1885)  p.  40.  —  Laemmerhirt 
1.  1.  p.  344  adn.  1. 

2)  Consentii  verba  p.  341.16—17  a  Keilio  uncis  inclusa 
haud  dubie  ad  Caprum  pertinent.  Vir  doctus  rectissime  nos 
revocavit  ad  Prisc.  Gr.  1.  K.  II  p.  233. 19  sqq.  et  p.  294. 
20  sqq.,  quos  locos  Neumann  1.  1.  p.  48  Capri  libro  *de  dubiis 
generibus'  adscripsit,  et  ad  Serv.  in  Verg.  Aen.  VII  605,  ubi 
eundem  auctorem  latere  ex  Prisc.  II  p.  217. 5  sqq.  et  ex 
Charis.  I  p.  100.  12  atque  p.  123.8  Neumann  1.  1.  p.  44  et 
G.  Keil  1.  1.  p.  48  coniecerunt. 


Prisciani  arte  Gr.  1.  K.  II  p.  92.  9')  legimus;  utrumque 
autem  artigraphum,  quae  praebet,  ea  e  Capri  scriniis 
sumpsisse  Servius  in  Verg.  Aen.  I  228  testatur,  qui 
hunc  fontem  sapit,  quocumque  loco  cum  Prisciano  con- 
venit.^) 

lam  ad  genera  transeamus  p.  343.7  sqq.,  ubi 
doctrinam  Varronianam  subesse  Wilmannsio  1.  1.  p.  32 
et  p.  151  auctore  Keil  adn.  crit.  et  Jeep  ^Redeteile' 
p.  127  comprobaverunt.  Similiter  atque  de  verbo  (cf. 
supra  p.  22)  viam  magis  philosopham  quam  gram- 
maticam  ingressus  Consentius  exposuit,  qua  ratione 
genera  orta  sint,  quae  naturalia  quaeve  artificalia  ap- 
pellentur. 

Principalia  genera  tantum  masculinum  ac  femini- 
num  esse  audimus,  quia  nihil  nisi  hi  sexus  ^generare' 
possunt  (p.  343.7 — 21);  quae  genera  naturalia  ^consue- 
tudine'  transferuntur  ad  illas  quoque  res,  quae  sexu 
naturali  carent  (v.  21—25;)  ab  his  generibus  neutrum 
genus  dissonat,  quod  ex  natura  non  natum  artificale 
nominatur  (v.  25 — 28). 

Quam  explicationem  haustam  non  esse  ex  Donato 
(Gr.  1.  K.  IV  p.  375.  13  sqq.),  cuius  artem  Consentius 
et  ante  locum,  de  quo  agitur,  p.  343.  1  sqq.  et  postea 
p.  344.  16  sqq.  descripsit,  primo  obtutu  patet. 

Similia  autem  apud  Servium  Gr.  1.  K.  IV  p.  407. 
39  sqq.    obviam  fiuntj^)    quae    quamvis    cum   Consentio 


fi 


1)  Jeep  'Redeteile'  p.  71  alterum  Prisciani  locum  Gr. 
1.  K.  III  p.  192.  17  sqq.  omisit. 

2)  Kirchner  'Servius  u.  Priscian'  p.  37  illa,  quae  in 
utraque  arte  discrepant,  haud  improbabiliter  ita  explicavit,  ut 
Priscianum  eisdem  fere  verbis  fontem  despoliasse,  Servium 
autem  ea  tantum  accepisse  contenderit,  quibus  ad  commentarium 
opus  erat. 

De  Servio  cf.  Teuffel  hist.  litt.  rom.s  §  431.1—4. 

3)  Derivationem  generum  ex  naturalibus  generibus  ad 
Varronem  referendam  esse  Pompeius  Gr.  1.  K.  V  p.  159.  23  et 

congruant,  tamen  nemini,  qui  utriusque  disputationem 
attente  perlegit,  dubium  esse  potest,  quin  hic  de  gene- 
ribus  accuratius  locutus  sit.  Ut  neglegam  artigraphum 
pro  Servii  ^auctoritate'  adhibuisse  ^consuetudinem',  ea 
quae  inde  a  p.  343. 28  apud  Consentium  secuntur,  in 
illius  commentario  desideramus.  Quae  cum  ita  se  ha- 
beant,  Consentium  ex  Servio,  cui  notos  illos  in  Dona- 
tum  commentarios  debemus,  non  dependere  constat. 
Confirmatur  res  voce  ^alii'  in  eodem  versu  addita,  cum 
antea  ^quorundam'  sententia  (v.  7,  27)  prolata  sit.  Non 
omnes  enim  neutrum  genus  ex  arte  ortum  esse,  sed  ex 
natura  putasse  legimus.  Postquam  autem  natura  tria 
illa  genera  constituerit,  ^artem',  quae  ^consuetudinem' 
et  ^rationem  rerum'  sequatur,  eadem  retinuisse  atque 
quartum  genus  i.  e.  commune  adiunxisse. 

Quamquam  neutrum  genus  ^naturale'  appellari  in 
aliis  artibus  nusquam  invenimus,  illis  verbis  Consentii 
de  natura,  ratione,  consuetudine  via  nobis  ostenditur, 
qua  progressi  ad  fontem  pervenire  possumus. 

Charisius  enim  in  capite  XY,  ubi  *de  extremitatibus 
nominum  et  diversis  quaestionibus'  disseruit,  Gr.  1.  K. 
I  p.  50.25  sqq.  de  sermone  latino  hisce  verbis  egit: 

„constat  ergo  latinus  sermo  natura  analogia  con- 
suetudine  auctoritate"  cet. 

Quae  ab  eadem  disciplina  profecta  esse  atque 
Consentii  explicationem  p.  343.  30  sqq.  nemo  negabit, 
etsi  Charisius  non  de  generibus,  sed  in  universum  de 
quattuor  fundamentis  seu  principiis  tofcius  sermonis  la- 
tini  locutus  est,  de  quibus  singularium  artis  grammaticae 
regularum  circumscriptionem  non  minus  deducendam 
esse  haud  ignoramus. 

explanationes  IV  p.  492.  37  testantur.  —  Varronis  nomen  hoc 
quidem  loco  omiserunt  Prisc.  IL  p.  141.  4  sqq.  et  Isidorus  (ed. 
Migne  ser.  lat.  82.3)  I  7.28. 

Julianus  Gr.  1.  K.  V.  p.  318.32  Yarronem  laudiivit.  cf. 
Keilii  adn.  crit. 


w^ 


ft 


Inde  autem  quod  in  Diomedis  capite  de  latinitate 
Gr.  1.  K.  I  p.  439.  15  sqq.  eadem  doctrina  levibus 
mutationibus  exceptis  ad  verbum  expressa  occurrit 
Yarrone  auctore  allato,^)  denuo  sequitur,  ut  toti  Con- 
sentii  capiti  de  nominum  generibus  praecepta  Yarro- 
niana  subsint;  neque  eo  offendimur,  quod  apud  arti- 
graphum  quartum  latinitatis  fundamentum  ^auctoritas' 
deest.  Facillime  enim  fieri  potuit,  ut  Consentius  pro 
hac  voce  *consuetudinem'  posuerit  aeque  atque  p.  343. 
22,  quo  loco  alii  ^auctoritatem'  praebent.  (Serv.  Gr.  1.  K. 
lY  p.  408,  2,  3,  5.  —  explan.  lY  p.  493.6,  10.  — 
Pomp.  Y  p.  159.24;  p.  160.4,  10,  11.  —  Julian.  Y 
p.  318.31).  Sed  Consentium  ^auctoritati'  satis  ponderis 
attribuisse  multifariam  elucet.  (cf.  p.  348.11.  —  p.  349. 
«.  —  p.  354.  15.  —  p.  355. 14.) 

Nos  denique  quaerentes,  unde  Yarronis  doctrina 
in  Consentii  artem  manaverit,  primum  contendemus 
artigraphum  eodem  auctore  esse  usum,  ex  quo  Dio- 
medes  et  Charisius  sive  is,  quem  secuti  sunt,  capita 
sua  hauserunt.  Prioribus  locis,  quibus  Consentius  Yar- 
ronem  commemoravit,  ei  Caprum  copias  suppeditasse 
vidimus;  qua  de  causa  hic  quoque  de  eodem  fonte  pri- 
mum  cogitaudum  est,  utpote  qui  in  Charisii  capite  XY 
lateat.  (cf.  supra  p.  8  adn.  3).  Neque  nescio  Mar- 
schallo  1.  1.  p.  14  praeeunte  Froehdium  (Fleckeis.  ann. 
phil.  Suppl.  XYIII  (1892)  p.571)  Charisii  Diomedisque 
disputationem  Palaemoni  assignasse;  quam  sententiam 
Boelte  Fleckeis.  ann.  phil.  137  (1888)  p.  427  adn.  73 
et    p.    433    sqq.    iam    rectissime    refutavit,    qui    Yar- 

1)  cf.  Victorin.  Gr.  1.  K.  VI  p.  189.1  sqq.  —  Wilmanns 
1.  1.  p.  79  sqq.  —  p.  170  sqq.  frgm.  41.  —  Jeep  'Eedeteile' 
p.  107  et  adn.  5.  —  mus.  Rhen.  LI  N.  F.  (1896)  p.  413.  - 
De  'ratione  ac  consuetudine'  cf.  Varronem  de  1.  1.  IX.  8  — 
[J.  C.  G.  Boot  'Varroniana'  Mnemosyne  nov.  ser.  XXII  (1894) 
p.  409  sqq.  —  Cf.  Sittl  'Jahresbericht  iiberVulgar-  und  Spat- 
latein'  Jahrber.  f.  Alterth.  LXVIII  (1891)  p.  228  sqq. 

ronis  regulam  vehementer  abhorrere  a  partitione  Palae- 
moniana  perspexit,  quam  QuintiJianus  inst.  orat.  I  6.  1 
hocce  raodo  praebet:^) 

^sermo  constat  ratione,  vetustate,  auctoritate,  con- 
suetudine  .  rationem  praestat  praecipue  analogia,  non- 
numquam  et  etymologia''  (cf.  ibid.  IX  3.  3  et  Donatian. 
Gr.  1.  K.  VI  p.  275.  13  sqq.) 

Boelte  qui  prooemium  Charisiani  capitis  XV  ad 
anonymum  quendam  de  latinitate  redire  p.  440  persua- 
sum  habet,  Varronis  principiis  euphoniam  esse  additam 
ex  Charisio  p.  51.  12  sqq.  suo  iure  collegit  (p.  439); 
qua  re  ansa  datur  ad  auctorem  primarium  investigan- 
dum.  Plinium  enim  ^suavitatem  aurium',  cui  Cicero 
plurimum  momenti  tribuit,  adiecisse  Charisius  p.  123.  3 
sqq.  docet.2)  Mihi  igitur  deliberanti  Plinium  Varrone 
niti  (cf.  supra  p.  11  adn.  2)  verisimile  fit  Charisii  ex- 
ordium  Plinianum  esse,  cum  praesertim  in  capite  nomen 
ipsum  nonnumquam  legatur  atque  vestigia  Plinii  per- 
saepe  occurrant^)  Quam  coniecturam  si  mihi  conces- 
seris,  non  multum  abest,  quin  de  Flavio  Capro  cogites; 
hic  enim  Plinii    copiis  usus  analogiam  auctoritatem  na- 


1)  Varronis  doctrinam  iniuria  cum  Quintilianea  contule- 
runt  Wilmanns  1.  1.  p.  80  sqq.  —  Claussen  Fleckeis.  ann. 
phil.  Suppl.  VI  (1872/73)  p.  384.  —  Fierville  *M.  F.  Quintil. 
de    inst.    orat.    lib.    prim.'    Paris  (1890)   p.  91    adn.    ad  h.  1. 

Quintiliani  partitionem  sermonis  Palaemon  ex  Graecis 
fontibus  mutuatus  est.  cf.  Boelte  l.l.p.  435,  qui  ad  Dionysii 
Thracis  interpretes  p.  659—669  et  p.  740. 3  AGBekk.  legentes 
relegavit, 

2)  cf.  Lersch  1.  1.  I  p.  142  et  151  (p.  94—97).—  Stein- 
thal  1.  1.2  II  p.  154  gqq.  _  Beck  philol.  48  N.  F.  (1S89) 
p.  259. 

3)  cf.  Beck  1.  1.  p.  255  sqq.  —  Fleckeis.  ann.  phil.Suppi. 
XIX  (1893)  p.  35  sqq.  —  Berlin.  Philol.  Wochenschrift  XII 
(1892)  51  p.  1604.  —  Boelte  1.  1.  p.  413  sqq.  —  Froehde 
Fleckeis.  ann.  phil.  Suppl.  XVIII  (1892)  p.  622. 

turam  euphoniam  summi  esse  ponderis  ubique  exposuit/) 
quin  etiam  librum  ^de  latinitate'  reliquit.^) 

Quam  ob  causam  haud  procul  a  vero  me  recedere 
puto,  si  Chariaii,  Diomedis,  Consentii  locos  collatos 
ad  Plavium  Caprum  spectare  contendo.  Quia  autem 
in  toto  Consentii  capite  de  generibus  eadem  doc- 
trina  Varroniana  inest,  Capro  totum  deberi  existimo; 
atque  illa  quoque,  quae  p.  344.  23  sqq.  brevem  explica- 
tionem  ex  Donato  sumptam  (v.  16 — 23  =  Don.  Gr.  1. 
K.  IV  p.  375.  14  sqq.)  excipiunt  de  nominibus  epicoenis, 
cum  prioribus  regulis  tam  arte  conexa  sunt,  ut  eandem 
originem  resipere  videantur.  Neque  in  eo  haereo,  quod 
hoc  loco  exemplorum  copia,  qua  Flaviana  redundare 
solent,  prorsus  deest;  nam  ad  eiusmodi  praecepta  illu- 
stranda  exempla  necessaria  non  sunt. 

Capri  vestigia  etiam  in  singulis  quaestionibus 
elucent,  quae  inde  a  p.  345  adiunguntur.  Atque  pri- 
mum  quidem  Consentium  p.  345.  17  sqq.  de  diversis 
generibus  nominum  Vulgus'  et  *fundus'  cum  Charisio 
Gr.  1.  K.  I  p.  74.20  sqq.  rem  facere  Jeep  ^Redeteile' 
p.  71  adn.  2^)  perspexit;  neque  aliter  docent  Prisc. 
Gr.  1.  K.  II  p.  275. 8—9,  Prob.  cathol.  IV  p.  21.  7 
sqq.,  Prob.  de  nom  exc.  IV  p.  208.  8  sqq.,  Serv.  in 
Verg.  Aen.  I  149.^)  Inde  vero  quod  Nonius  Marcellus 
I  p.  347 — 348    M    non    solum   exemplum    Vergilianum 


1)  Kirchner  Fleckeis.  ann.  phil.  Suppl.  VIII  (1875/76) 
p.  525  sqq.  —  G.  Keil  1.  1.  p.  39. 

2)  Christ  philol.  XVUI  (1862)  p.  169.  -  Kirchner  1.1. 
p.  515  sqq.  —  G.  Keil  1.  1.  p.  11—12. 

3)  Servius  Gr.  1.  K.  IV  p.  431. 27  sqq.,  ad  quem  Jeep  1.  i. 
nos  relegavit,  sententiam  diversam  eamque  perversam  protulit. 

4)  cf.  Charis.  I  p.  21.16.  —  exc.  Bob.  I  p.  538.33.  — 
p.  548. 17.  —  Cledon.  V  p.  40.22-23.  —  de  dub.  nom.  V 
p.  593. 13—14.  —  Beda  Vn  p.  293.  28  sqq.  —  comm.  Einsidl. 
Suppl.  p.  238.13  sqq.  (p.  237.2-3). 

(Aen.  II  98)  praebet,  sed  etiam  ibid.  p.  254.  14  illud, 
quod  Consentius  p.  345.  21  ex  Lucilio  attulit,  sed  omnes 
alii  omiserunt,  artigraphum  ex  eodem  fonte,  quem 
Nonius  adiit,  i.  e.  ex  Capro  hausisse  apparet. 

Restat  ut  nonnulla  addam  de  auctore  primario  huius 
doctriuae.  G.  Keil  1.1.  p.50  Prisciani  locum,  quem  attuli, 
Capro  tribuit  Probi  catholicis  Gr.  1.  K.  IV  p.  21.7  sqq. 
collatis,  quia  in  his  Probiana  quaedam  latere  cum  patre 
Henrico  Gr.  1.  K.  IV  p.  XXV  sibi  persuasit,  quae  per 
Caprum  in  singulas  artes  pervenerunt;  quam  sententiam 
de  ratione,  quae  inter  Priscianum  et  catholica  Probo 
vulgo  adscripta  ex  iudicio  Neumanni  1.  1.  p.  41  atque 
G.  Keilii  intersit,  a  Jeepio  1.  1.  p.  96  adn.  4  probatam 
non  esse  haud  ignoro. 

Alio  autem  modo  Beck  (Berlin.  Philol.  Wochen- 
schrift  XII  (1892)  51  p.  1604)^  et  Froehde  (Fleckeis. 
ann.  phil.  Suppl.  XIX  (1893)  p.  170  et  p.  198  sqq.)^) 
de  hac  regula  iudicaverunt;  nam  ab  excerptis  de  nomine 
Gr.  1.  K.  IV  p.  208.  9  sqq.,  in  quibus  G.  Keil  patre 
1.  1.  p.  XXX  iterum  praeeunte  Probi  frusta  cognovit, 
exordium  facientes  Charisio  I  p.  74. 20  sqq.  auxilio 
vocato  illum  locum  ad  Plinium  rettulerunt;  excerptorum 
permagnam  partem  Plinii  esse  viri  docti  satis  confir- 
maverunt  omnesque  applauserunt,^)  postquam  Froehde 
ipse  (Fleckeis.  ann.  phil.  151  (1895)  p.  287)  ^totum 
Probi    de  nomine   fragmentum  pro  ezcerptis  ex  Plinii 


1)  cf.    Fleckeis.    ann.  phil.  Suppl.  XIX  (1893)  p.  25  sqq. 

2)  cf.  Fleckeis.  ann.  phil.  Suppl  XVm  (1892)  p.  628  sqq. 

—  Wochenschrift  f.  kl.  Philol.  49  (1892)  p.  1349. 

3)  cf.  Goetz  Berlin.  Phil.  Wochschr.  XUI  (1893)  p.ll2  et 
p.  1162  sqq.   —  Gn.  Literar.   Centralbl.  XIV  (1893)  p.  488  sqq. 

—  Haeberlin  Dtsche.  Lit.  Ztg.  XIV  (1893)  p.  1448  sqq.  praeter 
Plinium  ab  excerptore  Charisium  ipsum  esse  adhibitum  con- 
iecit.  —  Kuebler  Wchschrft.  f.  kl.  Pbilol.  IX  (1892)  p.  1286  sqq. 
excerptis  fortasse  Charisium  corruptum  praesto  fuisse  suspica- 
tus  est. 


)  »/ 


J\K 


—  39  — 

dubii  sermonis  octo  libris  habere'  desierit.  Multa  enim 
exstare,  quae  recentioris  aevi  speciem  prae  se  ferunt, 
post  Steupium  1.  1.  p.  175  sqq.  nuper  IhmO  exemplo 
satis  firmo  denuo  ostendit;  tamen  quin  in  hoc  libello 
Pliniana  insint,  nemo  dubitabit. 

Utrum  autem  Plinium  esse  fontem  an  Probum 
statuas,  levissimi  nunc  est  ponderis;  id  quidem  constat 
illam  doctrinam  a  Capro,  qui  utriusque  copias  adhibuit, 
artigraphis  nec  non  Consentio  traditam  esse. 

Neque  dubito   de  loco  qui  sequitur  similiter  iudi- 
cium  ferre,  quo  nonnullis  regulis,  quae  ex  Donato  de- 
promptae    sunt,   exceptis  (Cons.  p.  345.  24-26  =  Don. 
p.  375.31-33.   -  Cons.  p.  345.  31-p.  346.  3  =  Don. 
p.  375.  33— p.   376.  1)  quaedam  arto  conexu  cum  ante- 
cedentibus  utuntur.     Agitur  enim  item  de  incerto  genere 
singulorum    nominum    (p.    345.26—30)    atque   urbium, 
gentium,  montium   (p.  346.3-13).     Quantopere  regula 
de  vocis    'stirps'^)  genere  feminino   et  masculino  priori 
loco  respondeat,  inde  colligitur,  quod  iterum  in  Charisii 
capite  XV  p.  109.  17  sqq.,^)  in  Probi  de  nom.  excerptis 
IV  p.  210.  23  sqq.,  apud  Servium  in  Verg.  Aen.  III  94 
et  Nonium  I  p.  341   M  (cf.  I  p.  480  et  II  p.  54)  eadem 
exempla  obvia  suut.^)     Vix    est  necessarium   explicare 


1)  Trobi  de  nomine  excerpta'  mus.  Rhen.  N.  F.  LII 
(1897)  p.  633  ad  'apices'  relegavit  Gr.  1.  K.  IV  p.  215. 15  sqq. 

-  cf.  Ronsch  'Itala  u.  Vulgata'  Marburg  (1875)  p.  328. 

2)  cf.  Festus  p.  454  (ed.  ThewrewkdePonor  (1889) 

Budapest).  _„ 

3)  Beck  Fleckeis.  ann.  phil.  Suppl.  XIX  (1893)  p.  33  sqq. 
Charis  I  p.  71-p.  110  esse  Plinianam  difierentiarum  coUectio- 
nem  coniecit.  cf.  Froehde  Wchnschrft.  f.  kl.  Phil.  IX  (1892) 
p    1350  et  Fleckeis.  ann.  phil.  Suppl.  XVIII  (1892)  p.  622  sqq. 

4)  cf.  Serv.  in  Verg.  Aen.  I  626.  -  Vn  99.  -  XII  208. 

-  Cledon.  Gr.  1.  K.  V  p.  40.  4  sqq.  -  Beda  VII  p.  291. 18  sqq. 

-  comm.  Einsidl.  Suppl.  p.  238. 1  sqq.  -  ars  anon.  Bern.  Suppl. 
p.  122.  26  sqq. 

Priscianum  quoque  II  p.  169.6  sqq.,  quae  pars  libri 
quiuti  omnium  prudentium  consensu  Capri  (cf.  p.  171. 14) 
est,  ^stirpem'  enumerasse  in  illis  nominibus,  4n  quibus 
vetustissimi  inveniuntur  confudisse  genera,  nulla  signi- 
ficationis  diflferentia  coacti,  sed  sola  auctoritate'. 
(cf.  p.  322.  12,  ubi  Caper  v.  2  laudatur). 

Addere  satis  habeo  Froehdium  (Pleckeis.  ann. 
phil.  Suppl.  XIX  (1893)  p.  175  et  p.  201  sqq.)  atque 
Beckium  (ibid.  p.  43.  —  Berl.  phil.  Wochenschrift  XII 
(1892)  51  p.  1604.  —  Tlin.  dub.  serm.  libr.  rell'  p.  79) 
totam  regulam  haud    improbabiliter    Plinio    vindicasse. 

Neque  aliter  res  se  habet  de  extremis  huius  ca- 
pitis  praeceptis.i)  Nam  testimonium,  quo  grammaticus 
p.  346.  11  ambiguum  genus  montium  illustravit,  apud 
Nonium  I  p.  385  M  sub  lemmate  ^colere'  reperimus,  at- 
que  utrumque  Consentii  exemplum  'Soracte'  Priscianus 
Gr.  1.  K.  II  p.  203.8-12  profert,  quem  locum  ad  Ca- 
prum  p.  204.  6  allatum  summo  iure  referre  possumus.^) 
Si  denique  animos  vertimus  ad  Prisc.  II  p.  333.  17  sqq. 
et  ad  Servii  comm.  in  Verg.  Aen.  VIII  561,  ubi  etiam 
Consentii  exempla  Traeneste'  p.  346. 8—9  leguntur, 
cum  summa  veritatis  specie  contendere  possumus  Con- 
sentii  disputationem  plenam  esse  doctrinae  Flavianae, 
ad  quam  Prisciani  libri  VI  et  VII  persaepe  spectant.^) 

1)  Consentii  'frenus'  p.  346. 1  pro  Donati  'frenum' 
(cf.  Jeep  'Redeteile'  p.  129  adn.  3)  fortasse  Caprum  redolet.  cf. 
Non.  I  p.  306.11  sqq.  M.  —  Charis.  Gr.  1.  K.  I  p.  93.5  sqq.  et 
p.  98.  17  sqq.  —  Probi  de  nom.  exc.  IV  p.  211.  24  sqq.  —  Caper 
de  verb.  dub.  VII  p  110. 1.  —  comm.  Einsidl.  Suppl.  p.  238.  6  sqq. 
—  Quos  locos  Plinio  vindicaverunt  Froehde  Fleckeis.  ann! 
phil.  Suppl.  XVIII  (1892)  p.  628/9  et  XIX  (1893)  p.  177; 
p.  202  sqq.  et  Beck  Berlin.  Phil.  Wchschrft.  XII  (1892)  51 
p.  1604.  —  'Plin.  dub.  serm.  lib.  rell.'  p.  30.  —  cf.  Jeep  mus. 
Rhen.  LI  N.  F.  (1896)  p.  437. 

2)  cf.Kirchner  Fleckeis.  ann.  phil.  Suppl.  VIII  (1875/76) 
p.  523/4. 

3)  cf.  Neumann  l.I.p.  40  sqq.  —  G.  Keil  I.I  p.46  sqq. 

Artigraphum  autem  hoc  ipso  in  capite,  in  quo  de  in- 
certis  generibus  loquitur,  Capri  hortulos  compilasse  eo 
verisimilius  est,  quo  certius  hunc  ^de  dubiis  generibus' 
scripsisse  constat. 

Tametsi  si  quis  censeat  Consentiura  ex  oppidorum 
nominibus  p.  346.  5  sqq.  enumeratis  hoc  sive  illud  de 
8U0  addidisse,^)  quod  de  urbibus  Gallorum,  Narbonem 
atque  Arelate  dico,  mihi  quidem  pro  certo  est,  id  verum 
esse  non  negaverim. 

Sed  iam  e  re  erit  illud  statim  afferre,  quod  gram- 
maticus  p.  348.  29  sqq.  de  nominibus  civitatum,  qualis 
sint  numeri,  disseruit.  Quem  locum  eandem  originem 
sapere  quam  ea,  quae  modo  examinavimus,  non  solum 
ex  exemplis,  quae  p.  349.  11;^)  15;^)  19  invenimus,  sed 
inde  etiam  colligo,  quod  p.  349. 8  ^auctoritati'  atque 
'analogiae'  (=  ^conlationi  similitudinum')  permultum  tri- 
buitur.  Totam  partem,  sicuti  nunc  habemus,  Capro  minime 
assignare  volo,  a  cuius  consuetudine  talis  enumeratio 
arida  et  nonnumquam  absurda  (cf.  p.  349.  13  sqq.  —  17 
sqq.)  vehementer  abhorret.  Tamen  vetustioris  fontis 
nucleum  hoc  in  loco  inesse  mihi  concedes,  si  reliquas 
artes  in  comparationem  vocaveris.  Neglego  Charisium 
Gr.  1.  K.  I  p.  98. 14 — 16  similiter  atque  Consentium 
p.  348.  32  de  genere  numeroque  ^Ostiae'  egisse 
(cf.  Char.  I  p.  35.  6  sqq.)  idque  Sallustio  auctore  allato; 
notatu  dignius  esse  puto    nomina  quaedam    et    in   Con- 


ii 


1)  Exempla  'Soracte'  et  lllyricum  Illyricus'  perversa  sunt. 
cf.  Jeep  'Redeteile'  p.  129  adn.  3. 

2)  Utrum  'Cincius'  an  'Atacinus'  legendum  sit,  valde  est 
dubium.  cf.  Keilii  adn.  crit.  —  Si  cum  Eiesio  'Varron.  sat.  Me- 
nipp.  rell.'  p.  264  de  Varrone  Atacino  cogitamus,  hunc  locum 
pro  vestigio  Pliniano  habere  possumus.  cf.  Beck  Berlin.  Phil. 
Wochnschrft.  XII  (1892)  51.  p.  1572. 

3)  cf.  Naber  Tronto'  Lips.    (1867 j   p.  262   (frgm.  misc.) 

sentii  arte  p.  349.  4—5  et  apud  Prisciauum  reperiri,  ut 
Trallis'  II  p.  3.58.  6  et  Sallustio  denuo  laudato  'Gadir' 
II  p.  154.1  sqq.  et  p.  234.  10  sqq.  (p.  313.24);  atque 
ex  Keilii  Gr.  1.  K.  IV  p.  XXV  sententia,  qui  Probi 
catholica  IV  p.  13.  30  contulit  cum  Prisciano  II 
p.  154. 1,  regula,  in  qua  de  nomine  ^Gadir'  artigraphi 
loquuntur,  ex  Probi  Berytii  scriniis  petita  est. 

Quibus  locis  perlustratis  ad  Consentii  extremi- 
tates  quae  vocantur  nominum  p.  347.8  sqq.  ver- 
tamur.  Quamvis  grammaticus  Donati  exemplum  (Gr. 
1.  K.  IV  p.  376.  10  sqq.)  secutus  sit,  tamen  nonnuUa 
inserta  sunt,  quae  unde  manaverint  quaeramus  ne- 
cesse  est. 

Atque  primum  quidem  de  nomine  graeco  ^Andro- 
macha'  p.  347. 17  auctorem  haud  spernendum  subesse 
Martiani  Capellae  testimonio  III  §  290  satis  confirma- 
tur.  Charisium  Gr.  1.  K.  I  p.  62.21  ^Andromachen' 
tradidisse  haud  ignoro;  quem  locum  ad  partes  voco,  ut 
alterius  additamenti  Consentii  fontem  eruam.  Nam  fe- 
minina  graeca  e  producta  finiri  (Cons.  p.  347. 20  sqq. 
'Euterpe  Agave')  cum  Charisius  1.  1.  tum  Priscianus  II 
p.  142.22-23  (cf.  Cons.  p.  345.6)  et  p.  145.12  = 
p.  204.8—9  docent.     (cf.  Mart.  Cap.  Ill  §  291). 

Etsi  iam  ex  concentu,  qui  intercedit  inter  duos  illos 
artigraphoB  atque  inter  Prisciani  libros  V  et  VI, ^)  cuius 
doctrina  lateat,  facillime  conici  potest,  nihilominus  pau- 
lisper  immoremur,  ut  ceteras  quoque  regulas,  quas  Con- 
sentius  subiunxit,  percenseamus. 

Cons.  p.  347.  25  sqq:  ^gummi  sinapi'  feminini  quo- 
que  generis  sunt.  —  Prisc.  II  p.  204.21  sqq.  —    Cha- 


1)  Neumanni  sententia  1.  1.  p.  42  a  G.  Keilio  1.  1. 
p.  43  sqq.  comprobata  non  est.  (cf.  Goetz  1.  1.  p.  140.  Kar- 
baum  1.  1.  p-  7.  —  Jeep  'Redeteile'  p.  95  adn.  2.)  Permulta 
Capri  vestigia  in  duobus  libris  inesse  uterque  concessit. 

ris.  I  p.  144.  10.  —  Probi  cathol.  IV  p.  8-16^  (cf.  p.  26. 
28—29  =  Sacerd.  VI  p.  473.  U— 15).  —  Nonius  I 
p.  300.28—31  M.  —  Martian.  Cap.  III  §  291. 

Cons.  p.  347.28  sqq.  'lo  Ino'  —  Charis.  I  p.  63. 
17_18.  —  Prisc.  II  p.  209,14. 

Quos  Charisii  et  Prisciani  locos  Capro  deberi,  quia 
eisdem  fere  verbis  Charisio  p.  117.24  sqq.  respondent, 
ubi  Caper  p.  118.  1  ipse  comraemoratur,  Neumann  1.  1. 
p.  41,43  et  G.  Keil  1.  1.  p.  47  intellexerunt.  Mihi 
igitur  et  illorum  et  Consentii  fontem  communem  fuisse 
Flavium  contendenti  non  contradices,  idemque  iudicium 
de  aliis  artigraphi  additamentis  quae  attigi  licet. 

Caprum  autem  ipsum  Probo  Berytio  niti  ex  Cba- 
risio  I  p.  118. 1  plane  patet;  quid  vero  quod  eandem 
doctrinam  eisdem  exemplis  'Calypso  Jo  Allecto'  adhi- 
bitis  apud  Charisium  I  p.  127.  17  sqq.  Plinio  auctore 
allato  reperimus?  Unde  sequitur,  ut  uterque  gramma- 
ticus^)  hac  de  re  egerit  atque  utriusque  copiae  Capro 
praesto  fuerint,  ad  quem  etiam  Servius  in  Verg.  Aen. 
IV  383.  —  VII  324.  ~  X  198  pertiuet. 

Sed  ad  quaestionem  institutam  redeamus.  In 
capite  de  numeris  Consentium  p.  348.  18  sqq.,  ubi  de 
nominibus  4ac'  et  ^sal' disseruit,  Capri  vestigia  pressisse 
Priscianus  Gr.  1.  K.  II  p.  212.4  sqq.  mihi  persuasit, 
qui  Plavio  bis  teste  laudato  de  eodem  nomine  ^lac' 
locutus  est.') 


1)  Prisciani  Charisii  Probi  locos  G.  Keil  1.  1.  p.  50 
rectissime  Capro  tribuit.  -  Beda  Gr.  1.  K.  VII  p.  291. 3,  qui 
eodem  exemplo  Plautino    usus   est,    'sinapi'    scripsit.    cf.    Cha- 

ris.  I  p.  63.  5. 

2)  Plinianam  doctrinam  Quintilianus  I  5.  63   praebet.  cf. 

Nettleship  1.  1.  p.  202. 

3)  cf.  ibid.  II  p.  21. 9-10.  -  p.  146.  16.  -  p.  326.  24-25.  - 
Post  Neumannum  1.  1.  p.  43  G.  Keil  1.  1.  p.  24,  33,  50 Capro 
Gr.  1.  K.  VII  p.  95.13  et  Probi  cathol.  IV  p.  7.7  sqq.com- 
paratis  Prieciani  locum  in  Capri  reliquias  suo  iure  recepit. 

Prisciani  verba  a  CoDsentio  paulum  differre  con- 
cedoj  cum  enim  hic  'lactes'  plurale  generis  masculini 
esse  „neque  singularitatem  habere"*)  v.  23—24  expo- 
suerit,  ex  iudicio  illius  *hae  lactes'  a  singulari  numero 
'haec  lactis'  oriuntur.  Quo  de  dissensu  utut  cogitas, 
Caprum  nomen  Uac'  pertractasse  satis  habeo  ostendisse. 

Propius  accedunt  ad  Consentii  explicationem  ea, 
quae  in  Probi  catholicis  Gr.  1.  K.  IV  p.  7. 3  sqq. 
(=  Sacerd.  VI  p.  471.  23  —  p.  472.7)  obviam  eunt,^) 
quoniam  idem  quoque  Vergilianum  (bucol.  II  22)  in 
utriusque  arte  legitur.^) 

Quem  catholicon  locum  iam  Keil  Gr.  1.  K.  IV 
p.  XXV  cum  Prisciano  contulit  et  filio  assentiente  to 
tam  regulam  Berytii  esse  contendit.  Diversam  vero 
sententiam  Charisio  Gr.  1.  K.  I  p.  102.4  sqq.  exami- 
nato  Neumann  1.  1.  p.  26  sqq.  et  p.  44  protulit.  Quia 
enim  Charisius  1.  1.  Plinianam  originem  redolet,  vir 
doctus  Priscianum  ex  eodem  fonte  hausisse  haud  io- 
iuria  coniecit.  Sed  Flavium  Caprum  Pliuii  copias  arti- 
graphis  suppeditasse  quis  est  quin  perspiciat? 

Neque  aliter  iudicandum  esse  existumo  de  nomine 
'saP  semper  singulari.  Cum  Consentio  p.  348.  24  sqq.-*) 
compares  velim  anonymum  de  dub.  nom.  Gr.  1.  K.  V 
p.  591. 1—2,  quam  doctrinam  Flavianam  esse  ex  Capri 

1)  cf.  Diom.  I  p.  328.  2.  —  exc.  Bob.  I  p.  549. 16. 

2)  de  voce  lact'  Varroniana  cf  Diom.  Gr.  1.  K.  I   p.  303. 

6— 7.  -Pomp.  V  p  199.  10  sqq.  —  exc.  ex  cod.  Paris.  7570.  V 

p.  326.25   sqq.    -    [Cledon.  V   p.  48.    23].    -    Ritschl   mus. 

Rhen.  VII  (1850)  p.  586,606  sqq.  —  Vahlen  ^anal.  Non.' (1859) 

p.  10.  —  Ribbeck*prolegg-  ad  Verg.' p.  430.  —  Seelmann  1.  1. 
p.  359. 

3)  cf.  Serv.  in  Verg.  buc.  II  23.  —  Mart.  Cap.  III  §  307.  — 
ars  anon.  Bern.  Suppl.  p.  120.3  sqq.  (cf.  Hageni  adn.  crit.) 

4)  Exemplum  Terentii  v.  27  (Eunuch.  III  1.  10)  Put- 
schius  legit  'qai  habet  sal  qui  in  te  est'.  —  Keil  'quid  ha- 
bet  sal  cet'.  —  In    editionibus   Umpfenbach,    Fleckeisen, 

orthographia  VII  p.  102.  1  sqq.  et  ex  eiusdem  libello 
de  verbis  dubiis  ibid.  p.  111.10  cognoscimus.  Qua  de 
causa  quamquam  vix  potest  dubitari,  num  doctrina,  de 
qua  egi,  ex  Capri  copiis  manaverit,  tamen  nos  recte 
statuisse  satis  superque  testantur  Charisius  Gr.  1.  K.  I 
p.  106.12  sqq.  (cf.  p.  25.20  sqq.  et  adn.  crit.),  Dio- 
medes  I  p.  327.31—32  (exc.  Bob.  I  p.  548.35—36), 
Priscianus  II  p.  147.  1  sqq.^)  (cf.  v.  4  idem  exemplum 
atque  Cons.  p.  348. 27)  et  p.  171. 8  (ubi  paulo  post 
V.  14  Caper  et  Probus  laudantur),  Probi  de  nomine 
exc.  IV  p.  209. 6  sqq.,  [Sergii]  explan.  in  Don.  IV 
p.  542.  12  sqq.  (v.  13  exemplum  Consentii),  Servius  in 
Verg.  Aen.  I  35,*)  grammaticus  Bernensis  Suppl.  p.  111. 
28,  Nonius  I  p.  334.  11  sqq.  et  p.  506.11  sqq.  M 
(idem  exemplum). 

Quam  regulam  Beck  (Berlin.  Philol.  Wchnschrft.  X\l 
(1892)  51  p.  1603)  propter  consensum,  qui  inter  No- 
nium  et  anonymum  de  dub.  nom.  invenitur,  Plinio  ad- 
scripsit  atque  in  numerum  reliquiarum  Plinianarum  p.  76 
accepit  idque  cum  aliqua  veritatis  specie.^) 

Capro  auctore  fortasse  Consentius  p.  347.  32  sqq. 
contra  Donatum  dualem  numerum  a  limine  reiecit;  nam 
idem    fit    apud    Diomedem  Gr.  1.  K.  I  p.  30J.20  sqq., 

Dziatzko  praebent  *qui  habet  salem:  quod  in  te  est'  (cf. 
explan.  Gr.  1.  K.  IV  p.  542.13).  Bentley  'qui  sal  habet, 
quod  in  te  esf.  —  Priscianus  II  p.  147.4  *qui  habet  in  se  sa- 
lem'.  —  Unde  patet,  quanta  neglegentia  grammatici  in  citando 
saepenumero  usi  sint. 

1)  Quem  locum  cum  II  p.  214.8  sqq.  collatum  Neu- 
mann  1.  1.  p.  43  Capro  tribuit. 

2)  Kirchner  Fleckeis.  ann.  phil.  Suppl.  VIII  (1875/76) 
p.  491  ad  scholia  Horatiana  relegavit  Consentius  mirum  in 
modum  cum  his  concinit.  cf.  Hauthal  *comm.  in  Hor.'  II 
p.  167 — 168  et  p.  181  et  G.  Meyer  Torphyr.  comm.  in  Hor.' 
p.  237. 

3)  cf.  Froehde  Fleckeis.  ann.  phil.  Suppl.  XIX  (1893) 
p.  172    sqq. 

Charisium  I  p.  18.  2  et  p.  153.  27,  Priscianum  II  p.  172. 
3 — 4  (cf.  autemlllp.  415.  6),  explanatione8lVp.494.  31 
(cf.  autem  p.  540.  6— 8)i). 

Pro  certo  affirmari  nequit,  utrum  etiam  p.  348. 
10  sqq.,  ubi  Ciceronis  ^sordem'  et  Vina  hordea'  Ver- 
gilii  legimus,  ad  Flavium  spectet  necne;  sed  Palae- 
moniana  hic  latere,  ut  Keilio  Gr.  1.  K.  V  p.  336  pla- 
cuit,  prorsus  nego.  Excerptis  Bobiensibus  Gr.  1.  K.  I 
p.  549.  30 — 31,  quo  loco  item  nomen  ^sordem'  occurrit, 
nihil  demonstrari  apertum  est ;  ut  neglegam  alios  quoque 
grammaticos  illius  vocis  singularem  numerum  attulisse,*) 
id  qaod  summi  est  momenti,  Ciceronis  nomen  in  ex- 
cerptis  deest.  Quod  Charisius  Gr.  1.  K.  I  p.  34.  28 — 29, 
Diomedes  I  p.  328.  22,  excerpta  Bob.  I  p.  550.  28  si- 
militer  atque  Consentius  p.  348.  12  Vergilium  laudant, 
id  non  multum  valet,  quia  idem  in  Prisciani  arte  II 
p.  175.  16  sqq.  reperitur.  (cf.  p.  176.  7—8;  p.  310. 
15  8qq.)8) 

Ne  nimium  scire  cupere  videamur,  rem  in  an- 
cipiti  relinquam ;  attamen  quod  regulae  ab  usitata  Capri 
ratione  alieuae  non  sunt,  hoc  quidem  loco  eas  tangere 
non  dubitavi. 

Restant  in  capite  de  figuris  alia  quaedam,  ubi 
Capri  seu  potius  Plinii  vestigia  non  recta  via,  sed  am- 
bagibus  detegenda  sunt.  lam  ex  tota  indole  illius  loci, 
quo  artigraphus  de  nomine  ^pater  familias,  patres  fami- 
liae'*)  disseruitp.  350.  7  sqq.  (^praeterea  animadvertendum 
est')  sequitur,  ut  Consentius  ex  Donato  minime  dependeat. 

1)  cf.    Pomp.  Gr.  1.  K.  V  p.  174.  13—14  (cf.  autem  p.  165, 
27  sqq.).  —  ars  anon.  Bern.  Suppl.  p.  84. 14  sqq.  —  comm.  Einsidi.  • 
Suppl.  p.  140. 13  sqq. 

2)  cf.  Beda  de  orthogr.  Gr.  1.  K.  yil  p.  289. 12  sqq.  =  Al- 
bin.  VII  p.  309.  34sqq.  —  K.  Schenkl 'Wiener  Studien'  XVIII 
(1896)  p.  160. 

3)  cf.  ars  anon.  Bern.  Suppl.  p.  85.  5  sqq. 

4)  cf.  Yarro  de  1.  1.  VIII.  73. 

Doctrinam  autem  Plinianam  inesse  Charisius  6r.  1. 
K.  I  p.  120.8  sqq.  et  p.  107.9  sqq.;  22  sqq.^)  docet, 
qui  illic  Plinium  ipsum  attulit;  quibus  cum  praeceptis 
conferenda  sunt  Probi  de  nomine  excerpta  Gr.  1.  K.  IV 
p.  211.27  sqq.,  quem  locum  Beck  (philol.  48  N.  P. 
(1889)  p.  262  sqq.  —  Tlin.  dub.  serm.  lib.  rell.' 
p.  2  sqq.  et  p.  84)  atque  Froehde  (Pleckeis.  ann.  phil. 
Suppl.  XIX  (1893)  p.  177  adn.  24  et  p.  190)  Plinio 
Secundo  suo  iure  vindicaverunt;  neque  minus  recte 
G.  Keil  1.  1.  p.  50  Plinianam  regulam  per  Caprum  in 
artes  venisse  contendit.  Atque  omnino  non  assentior 
Neumanno  1.  1.  p.  15,  qui  Charisii  exemplum  Sallustia- 
num  (I  p.  107.  12.  —  cf.  Pomp.  V  p.  179.22  sqq.  — ) 
=  Serv.  in  Yerg.  Aen.  XI  801  ex  Aspri  in  Sallustii 
historias  commentariis  fluxisse  coniecit;  hanc  quoque 
partem  esse  Plinii  Froehde  (Fleckeis.  ann.  phil.  Suppl. 
XVIII  (1892)  p.  614)  mihi  persuasit.  Itaque  Kirchneri 
sententiam  (Fleckeis.  ann.  phil.  Suppl.  VIII  (1875/76) 
p.  530.  —  'Serv.  et  Prisc^  p.  21)  in  usum  meum  verto, 
qui  et  Servii  locum  de  nomine  ^paterfamilias'  et  omnia 
Aspriana  Pliniana  Probiana  Capro  deberi  censet,  neque 
me  erraturum  esse  spero,  si  illam  doctrinam  in  Consentii 
artem  eadem  via  derivatam  esse  contendo. 

Paucis  versibus  post  p.  350.  12—14  artigraphus 
de  nominibus  ex  graeco  et  latino  compositis  ^epiclinium 
epiradium'  adnotatiunculam  asseruit,  quam  cognatione 
quadam  cura  Quintiliano  I  5.  68  coniunctam  esse  Keil 
adn.  crit.  dudum  intellexit.  Quintiliani  libri  primi  capita 
5.54—6.28  Nettleship  1.  1.  p.  200  sqq.  ad  Plinium 
rettulit;  qua  in  parte  Pliniana  multa  latere  nemo  non 
videt.  etsi  etiam  Palaemonis  frusta  supra  p.  36  erui- 
mus.^)     Quae  res  cum  ita  se  habeant,  apud  Consentium 

1)  cf.  Neumann  1.  1.  p.  23. 

2)  Nettleship  1.  1.  Quintiliani  partitionem  sermonis 
Plinio  adscripsit,  quam  Palaemonis  esse  cognovimus. 

quoque  de  praecepto  Plinii  agi  coDiecerim,  quod  Caper 
artigrapho  dedit.^) 

Denique  ea  esse  Pliniana  puto,  quae  p.  349.  28  sqq. 
gramraaticus  praebet  de  declinatione  nominum  com- 
positorum  ^eques  Romanus,  Liber  pater',  ^propraetore, 
proconsule,  proquaestore',  ^tribunus  plebis,  maior  natu', 
^fideicommissum,  plebiscitum'.^)  Quod  colligitur  ex 
Probi  de  nom,  excerptis  Gr,  1.  K.  TV  p.  214.26  sqq., 
quem  locum  Froehde  1.  1.  p.  182  adn.  40  et  p.  199  sqq. 
Plinio  tribuit. 

Ut  complectar,  quae  modo  exposui,  Consentii 
caput  de  figuris  Pliniana  doctrina  abundare  vidimus,  quae 
regulis  ex  Donato  depromptis  haud  inscite  adiuncta  est. 

Illo  loco  p.  351.20  sqq.,^)  quo  formae  quae 
vocantur  casuales  tractantur,  perpauca  Flaviana  in- 
sunt,  ad  quae  non  modo  exempla  allata,  sed  etiam  con- 
centus  cnm  ceteris  artigraphis  spectant.  De  nomine 
*maria'  p.  352.  28 — 29  Keil  adn.  crit.  nos  ad  Diomedem 
Gr.  1.  K.  I  p.  309. 20  revocavit,  cui  Priscianum  II 
p.  310. 15  sqq.atqueCharisiumlp.  93.18sqq.(p.  121.  3sqq. 
et  p.  135.  7  sqq.)  addas.  Et  Charisium  et  Consentium 
ex  eodem  fonte  hausisse  inde  patet,  quod  hic  p.  352. 17 
aeque  atque  ille  p.  93. 24  sqq.  de  nomine  Habo'  de- 
fectivo*)  quaedam  adiecit.     Neque    aliam    origiDem    re- 

1)  Juvat  animos  revocare  ad  p  350. 13,  ubi  Consentius 
'epiradium'  ex  graeco  et  latino  compositum  esse  docet,  cnm 
Quintiliano  teste  duae  peregrinae  partes,  graeca  et  gallica, 
subsint.  An  hac  quoque  ex  re  patet  artigraphum  fuisse  Gal- 
lum,  qui  vocem  gallicam  pro  latina  habuit? 

2)  cf.  Jeep  *Redeteile'  p.  132  adn.  2  (p.  131.  4).  —  Stein- 
thal  1.  12  II  p.  262—264.  —  cf.  Diom.  Gr.  1.  K.  I  p.  309. 
25  sqq.  —  Prisc.  II  p.  180. 12  sqq.  —  explan.  IV  p.  543.  8  sqq. 

3)  Quo  in  capite  artigraphus  mirum  in  errorum  incidit, 
cum  p.  351.  24  sqq.  a  nominativo  'Diespiter'  genetivum  'Dio- 
genis'  formaverit. 

4)  Cf.  Charis.  I  p.  145.31  sqq.  —  Prisc.  II  p.  189.10.  — 

liqua  Consentii  exempla  ('sponte'/)  ^nefas^)  fas')  mea 
quidem  sententia  sapiunt,  sed  et  ipsa  ad  Caprum  rede- 
unt,  qui  veterum  scriptorum  usum  optime  observavit 
testimoniisque  comprobavit. 

Quibus  a  nominibus  Virus'  p.  351. 35  sqq.  non 
abhorret,  quocum  praeter  Probi  de  nom.  excerpta  Gr.  I. 
K.  IV  p.  208.  19  Prisciani  explicationem  Gr.  1.  K.  II 
p.  275. 2  sqq.  conferas;  hanc  enim  cum  Probi  catho- 
licis  IV  p.  21.5  sqq.  G.  Keil  1.  1.  p.  50  Capro  assig- 
navit.^) 

Certissime  sunt  Flaviana,  quae  a  Consentio  p.  353. 
12  sqq.  de  nominibus  Trons:  frontis  frondis'  proferun- 
tur.  Denuo  doctrinae  spectatae  nucleum  latere  Chari- 
sius  Gr.  1.  K.  I  p.  130.  29  sqq.  Plinio  laudato  demon- 
strat,  quem  locum  ad  partes  vocare  non  dubito,  quam- 
quam  regula  proposita  non  eadem  est;  inde  tamen  Pli- 
nium  primum  ad  differentiam  illorum  nominum  animum 
attendisse  apparet.  Quod  praeceptum  ex  Capro  esse 
petitum  argumentis  gravissimis  confirmari  potest.  Nam 
haud     parum     valent     Capri     verba    Gr.     1.    K.     VII 


p.  310.  8  sqq.  —  Ribbeck  'prolegg.  ad  Verg.'  p.  XII  pro  li- 
brorum  et  Consentii  'tabo'  georg.  III  481  'tabe'  scribendum  esse 
coniecit.  —  cf.  Neue  Tormenlehre'  I  2  p.  490—491. 

1)  Neue  1.  1.  p.  447  sqq. 

2)  cf.  Martian.  Cap.  III  §  300.  —  Apud  Consentiura 
p.  352. 25  exemplum  nominativi  casus  excidisse  Keilio  adn. 
crit.  concedere  nequeo,  sed  de  errore  artigraphi  cogito,  qui 
pro  sua  neglegentia  'nefas'  in  versu  'nefas  quae  triste  piaret' 
esse  nominativum  credidit;  accusativum  enim  casum  duobus 
exemplis  illustratum  esse  ex  verbis  *item  accusativi'  colligi 
non  potest.     cf.  v.  27  'item  vocativi'. 

3)  Quo  ex  fonte  Cons.  p.  352.  8  'nomina  litterarum  sunt 
aptota'  orta  sint,  decernere  non  ausim.  Similia  occurrunt 
apud  Prisc.  II  p.  184.  17  [Matthias  1.  1.  p.  598  totum  locum 
p.  184. 6—26  Choerobosco  370. 24  sqq.  Gr.  gr.  IV  1.  p.  341. 
22  sqq.  (Hilgard)  conlato  ad  Apollonium  Dyscolum  rettulit], 
apud  Charis.  I  p.  37.  7,  in  exc.  Bob.  I  p.  551. 31. 

p.  110.2^)  atque  Prisciani  disputatio  II  p.  281.12  sqq. 
(cf.  m  p.  477.  36  sqq.  et  p.  515.  9—10).  Accedit  quod 
Probi  catholica  IV  p.  6.  3  sqq.  =  p.  27.  9— 11  et  Ser- 
vius  in  Verg.  Aen.  II  372  cum  Prisciano  plane  conspi- 
rant,  ita  ut  Caprum  ab  omnibus  adhibitum  esse  pro 
certo  sit.2)  Alterum  quoque  exemplum  ^fors  fortis: 
fortis'  p.  353. 15 — 16  Consentius  fortasse  ex  eodera 
auctore  mutuatus  est;  tamen  si  hoc  ab  artigrapho  ipso 
additum  esse  tibi  persuaseris,  nimis  non  contradixerim. 

lam  supra  p.  37  breviter  attigi  Flavium  Caprum 
analogiae  et  antiquae  lectionis  gnarissimum  fuisse, 
atque  suo  iure  G.  Keil  1.  1.  p.  39  contendit  „ubi  ana- 
logiae  magnum  pondus  tribuatur,  de  Capro  cogitari 
posse.^'^)  Qua  de  re  illis  locis,  quibus  Consentius 
leges  analogiae  quasdam  disseruit,  apertissima  Flavia- 
nae  doctrinae  vestigia  deprehendi  permirum  non  est. 
Ut  autem  sententiarum  conexus  servetur,  de  duabus 
eiusmodi  quaestionibus  una  agere  iuvabit. 

Atque  primum  quidem  exordiamur  a  definitione 
analogiae,  quam  ratione,  quae  inter  analogiam  vel  pro- 
portionem^)  et  regulam  interest,  p.  353.  19  sqq.  expo- 
sita  V.  25 — 27  sic  invenimus: 

„ergo  analogia  nominum  in  conlatione  maxime 
parium,  ut  homo  sermoque,  et  similitudine  diminutivo- 
rum,  quae  ab  his  veniunt,  consistit  atque  perspicitur.*'^) 

1)  Quam  lectionem  in  exc.  Montepess.  legimus  'frus 
frundes',  eam  esse  genuinam  cum  Neumanno  I.  1.  p.  40 
adn.  1  puto. 

2)  Charisii  Probi  Prisciani  locos  iam  G.  Keil  1.  I.  p.  50 
Flavio  Capro  recte  tribuit. 

3)  Consentius  'analogiam'  p.  347.14.  —  p.  353.17,19,21, 
24,  25.  —  p.  355.  27.  -  p.  363.  25,  26,  29,  31,  34, 37.  —  p.  364.  1, 3 
commeraoravit. 

4)  cf.  Quintil.  I  6.  3.  —  Mart.  Cap.  III  §  290. 

5)  Etsi  quae  artigraphus  affert,  nobis  rem  obiter  consi- 
derantibus    cum  Donato  Gr.  1.  K.  IV  p.  379.  14—15    congruere 

Ex  reliquorum  artigraphorum  numero,  qui  hac  de 
re  seu  in  proprio  capite  seu  in  transcursu  locuti  sunt,^) 
nemo  quantum  scio  eadem  docet;  alii  enim  varias  sub- 
divisiones  fecerunt,^)  alii  alteram  definitionis  partem, 
deminutionem  dico,  prorsus  neglexerunt.^)  Nusquam 
igitur  similia  leguntur  nisi  in  Quintiliani  inst.  orat.  I 
6.3  sqq.  eodem  in  capite,  quod,  ut  antea  p.  47  dixi, 
Pliniana  haud  pauca  continet.  Minime  autem  impedi- 
mur,  quominus  hoc  loco  Plinium  inesse  credamus;  eum 
enim  deminutioni  summam  auctoritatem  attribuisse  paulo 
post  p.  54  elucebit.'*) 

Quae  usque  adhuc  evicimus  in  Consentii  arte  Pli- 
nianum  indicium  exstare,  ea  confirmantur  p.  363.  24  sqq., 
ubi  grammaticus,  quanti  momenti  analogia  sit,  'si  quando 
aliquid  controversiae  accidat'  (v.  25)  exemplis  allatis 
ostendit.  Quaeritur  I.  I.,  utrum  ^senatus'  an  'senati'^) 
dicendum  sit.  Cui  non  in  mentem  venit  Charisii,  qui 
Gr.  I.  K.  I  p.  143.  12  sqq.  Plinium  laudat?  (cf.  p.  22. 
18  sqq.  =  exc.  Bob.  I  p.  539.12  sqq.--p.  55.1.  — 
frgm.  Bob.  V  p.  555.6  sqq.)^) 

videntur,  utrumque  non  idem  velle  inde  patet,  quod  Donato 
teste  'in  regulis  analogia  cognoscitur',  cum,  quantum  analogia 
et  regula  inter  se  dissonent,  Consentius  paulo  ante  et  subinde 
explicaverit. 

1)  Charis.  Gr.  1.  K.  I  p.  116. 30  sqq.  -  Donatian  VI 
p.  275. 16  sqq.  —  Serv.  lY  p.  435.  15  sqq.  —  Cled.  V  p.  47. 
13  sqq.  et  p.  48.  4  sqq.  ~  Pomp.  V  p.  197.  20  sqq.  -  cf.  Jeep 
•Iledeteile'  p.  107. 

2)  Char.  Donatian.  Serv.  Pomp. 

3)  Char.  Donatian.  Serv. 

4)  Non  miramur  Quintiliani  Consentiique  definitionem 
Analogiae  cum  Romano  apud  Charis.  I  p.  116.  30  sqq.  omnino 
non  consentire,  quem  ex  Plinio  non  pendere  Boelte  Fleckeis 
ann.  phil.  137  (1888)  p.  436  cognovit. 

5}  De  genetivo  'senati'  cf.  Neue  1.  1.2  I  p.  352.  — 
Buecheler  'Grundriss  d.  lat.Dekl.'  (edit.repet.  ab  J.  Winde- 
kilde)  p.  19  et  62. 

6)  cf.  Probi  instit.  Gr.  1.  K.  IV  p.  115.  37.  -  append.ProbilV 

Vix  necessarium  est  addere  Quintilianum  I  6.  27 
idem  praebere,  atque  in  Prisciani  institutionibus  Gr.  1. 
K.  II  p.  258. 6  multis  aliis  exemplis  exceptis  illud 
quoque  Sallustiannm  Charisii  reperiri,  quem  locum  Neu- 
mann  1.  1.  p.  45  Plinio  adscripsit;  atque  rectissime 
G.  Keil  1.  1.  p.  51  ex  Nonio  II  p.  105.  14  sqq.  M  col- 
legit  illam  doctrinam  per  Caprum  ad  Priscianum  per- 
venisse;  neque  dubito  de  Consentii  loco  idem  iudicium 
ferre.^)  Eo  minime  oflfendimur,  quod  hic  exemplis 
omissis  de  quaestione  egit,  cum  conexu  valde  diverso 
nihil  nisi  vim  analogiae  nec  non  euphoniae  detegere 
voluerit  totamque  regulam,  ut  solet,  suo  iudicio  et  suis 
verbis  protulerit.  Sententia  mea  si  stat,  duo  illi  loci 
Consentii,  ubi  de  analogia  est  sermo,  Capro  tri- 
buendi  sunt. 

Nomina  quaedam,  quae  ab  analogiae  legibus  rece- 
dunt,  p.  363.  38~p.  364.  5  adnectuntur,  quibuscum  ea 
cohaerent,  quae  paulo  antea  p.  357. 30  sqq.  obviam 
eunt.  Quam  explicationem  de  anomalia  ex  eodem  fonte 
ortam  esse  atque  regulas  de  analogia  Priscianus  prae- 
cipue  testatur;  nam  Consentii  'Anio  Anienis'  p.  357.34 
et  p.  364. 3  in  huius  arte  Gr.  1.  K.  II  p.  146. 4  et 
p.  208.1,  Cons.  ^cupido  cupidinis'  p.  357.33  apud 
Prisc.  II  p.  145.21  et  p.  208.10  invenitur;  quoniam 
autem  eodem  loco  Prisciani,  qui  exemplis  ex  vetus- 
tissimis  auctoribus  sumptis  abundat,  p.  208.  18  etiam 
Consentii  'caro  carnis'  p.  357. 33 — 34  et  p.  364. 3 
exstat,  hoc  exeraplum    eandem    originem  Flavianam  re- 


i 


p.  193. 21.  —  explan.  IVp.  515.  30sqq.—  Mar.  Victorin.YI  p.  9. 2.  — 
De  loco  Charisiano  cf.  Karbaum  'de  auctorit.  ac  fide  gram* 
latjn.  in  constituenda  lectione  Cic.  orat.  in  Verr.'  diss.  Hal. 
1883.  (Ritschl  mus.  Rhen.  VIII  (1851)  p.  49i,  Bartels 
'de  Terentii  memoria  apud  Nonium  servata'  diss.  Argent.    (1884) 

p.  21. 

1)  Plinium  latere  ex  'euphonia'  ter  allata  satis  patet.  cf. 
p.  363.37  sqq.  —  cf.  supra  p.  36  adn.  2. 


y 


dolere  unusquisque  concedet.^)  (cf.  II  p.  324.  23  sqq. 
—  Char.  I  p.  63.14  sqq.  p.  64.8;  p.  132.8—9.2)  — 
Mart.  Cap.  III  §  292.) 

Neque  aliter  res  se  habet  de  reliquis  exemplis  ab 
artigrapho  adhibitis,  quae  cum  Prisciano  Charisio  aliis 
conferre  licet. 

'Juno   Cicero'    Cons.    p.  357.33    et   p.  358.3   — 
Prisc.  II  p  206.  7  sqq.  —  Charis.  I  p.  63.  9  sqq. 
'flosnepos'Cons.p.357.31  —  Prisc.IIp. 253.1  sqq.l   Mart. 
^custos'  Cons.  p.  357.31  —  Prisc.  II  p.  254.14)^^^03" 


'arbor  sopor'  Cons.  p.  358.  3  —  Mart.  Cap.  III  §  298. 
—  ^gener  celer  mulier  uter  Cons.  p.  358. 1 — 2  —  Mart. 
Cap.  III  §  298.  -  Prisc.  II  p.  233.11  sqq.  (Plin.)  — 
Charis.  I  p.  83.  8  sqq.^)  —  Quint.  I  6.  13  sqq. 

lam  vero  quin  in  Consentii  loco  Capri  vestigia 
insint,  minime  potest  dubitari,  ita  ut  hac  de  re  verba 
facere  supersedeam. 

At  revertamur  ad  regulas,  quas  grammaticus 
Donati  praeceptis  de  ablativo  casu  numeri  singu- 
laris  ac  de  genetivo  pluralis  adiunxit.  Ut  negle- 
gam  has  observationes  uberiores  pro  praestantia  sua  et 
gravitate  antiquissimam  doctrinam  sapere,  loci  quidam 
identidem  eruuntur,  quos  esse  Plinianos  Keil  adn.  crit. 
cognovit.  Consentii  enim  nomina  Vigil  vigilura'  ^pugil 
pugilum'  p.  355.  24  sqq.  vir  doctus  rectissime  contulit 
cum  Charisio  Gr.  1.  K.  I  p.  136.  22  sqq.,  qui  Plinio 
laudato  genetivos  ^mugilum  pugilum  vigilum'  confirma- 
vit  (cf.  p.  107.  6  sqq.).  Sed  apud  Consentium  agi  de 
Plinii  copiis  etiam  fragmentum  Bob.  de  nom.  V  p.  558. 


1)  cf.  de  'Aniene'  Prob.  cathol.  Gr.  1.  K.  IV  p.  9.  28  = 
Sac.  VI  p.  474.  30.  —  de  'came*  Prob.  cathol.  IV  p.  11. 4.  —  de 
nepote'ibid.  p.  26. 31.  —  Serv.  in  Verg.  Aen.  VII  683  feupho- 
nia'  laudatur).  —  ars  anon.  Bern.  Suppl.  p.  110.26  sqq. 

2j  Charisii  locos  Froehde  Fleckeis.  ann.  phil.  Suppl. 
XVIII  (1892)  p.  579  sqq.    Romani  esse  contendit. 

8  sqq.  demonstrat,  cuius  auctorem  PliDio  usum  esse 
(cf.  p.  560.  30)  post  Brambachium  1.  1.  Neumann  1.  1. 
p.  46  et  adn.  1  pro  certo  habuit. 

Longius  iam  progrediamur  ac  comprobemus  Pli- 
nianam  doctrinam  (cf.  Mart.  Cap.  III  §  294)  re  vera 
ex  Flavii  Capri  scriniis  in  artigraphi  librum  irrepsisse. 
Qua  in  quaestione  Prisciani  testimonio  Gr.  1.  K.  II 
p.  353. 14  sqq.  ^vigilum'  adiuvamur;  quo  loco  et  indoles 
et  exemplorum  abundantia  ad  Caprum  spectant,  quem 
in  sequentibus  versibus  hocce  modo  commemoratum 
reperimus : 

„in  quo  testis  est  Caper,  antiquitatis  doctissimus 
inquisitor."^) 

Quomodo  autem  de  regulis  quae  antecedunt 
p.  355.  7  sqq.  iudicabimus?  Quae  verba  ablativum  sing. 
in  'i'  an  *e'  atque  accusativum  sing.  in  4m'  an  *em' 
mittant,  ex  deminutione  apparere  explicatur;  quod 
praeceptum  mirum  nusquam  nisi  apud  Martianum  Ca- 
pellam  III  §  302  lectum  vetustioris  fontis  speciem  haud 
dubie  prae  se  fert.^) 

Quis  autem  deminutioni  et  derivationi  tantum  pon- 
dus  tribuit,  quantum  Plinius?  Ut  sententia  mea  sta- 
biliatur,  satis  habeo  animos  legentium  ad  Pompeii  com- 
mentarium  Gr.  1.  K.  V  p.  164.  13  sqq.  et  p.  144. 14  sqq. 
relegare.')  Inde  quoque  quod  Consentius  p.  355.  14 
'consuetudinem'  et  ^auctoritatem'  attulit,  quae  in  Plinii 


1)  cf.  Kirchner  Fleckeis.  ann.  phil.  Suppl.  VIII  (1875/76) 
p.  521.  —  G   Keil  1.  1.  p.  47. 

2)  Brambach  1.  1.  p.  178  adn.  (cf.  Prisc.  Gr.  1.  K.  II 
p.  105.12  sqq.) 

3)  cf.  Charis.  I  p.  72.  30.  —  p.  73.  3.  —  p.  90. 5.  —  p.  92. 
23  sqq.  —  p.  103.  4  sqq.  —  p.  108.  20  sqq.  —  p.  110.  8.  sqq.  — 
p.  141.20  sqq.  —  Beck  philol.  48  (1889)  N.  F.  p.  264.  —  Tlin. 
dub.  serm.  lib.  rell.'  p.  39  sqq.  --  cf.  Quint.  I  6.  6.  —  Isidor. 
origg.  I  28.  4. 

libris  grammaticis  persaepe  occurrunt,^)  luculenter  se- 
quitur,  ut  de  Pliniana  doctrina  cogitandum  sit.  Quam 
artigraphus  Capro  certe  debet,  ad  quem  exempla,  quae 
inde  a  versu  17  leguntur,  summa  cum  similitudine  veri 
referenda  sunt;  nam  illud  Yergiiianum  (Aen.  VIII  11) 
Priscianus  quoque  Gr.  1.  K.  II  p.  348.  27  praebet.  — 
Utrum  autem  regulae  subsicivae  p.  355.  19 — 24  de  ac- 
cusativis  sing.  et  plur.  Flavianae  sint^)  an  ex  Donato 
haustae  a  Consentio  paulo  sint  mutatae,  opinaturis  libe- 
rum  relinquo.^) 

Quae  p.  355.  28  sqq.  de  genetivo  plur.  secuntur, 
^infans  infantum'  p.  355.  33,  ^sedes  sedum'  p.  356  2,  ea 
non  aliena  videntur  esse  a  Prisciano  Gr.  1.  K.  II 
p.  353.  6  ^raensum'  et  p.  355.  1  sqq.  'parentum',  neque 
a  Charisio  I  p.  138. 10  ^parentum'  (Plin.)  et  p.  122.  8  sqq. 
^amantum'  (Plin.)*).  Gravioris  autem  momenti  est  Con- 
sentii  tertia  regula  a  ^quibusdam'  addita  p.  356.  3  sqq., 
ubi  de  genetivo  plur.  communium  quae  in  ^as'  exeunt 
nominum  (^nostratium  Privernatium  optimatium  prae- 
gnatium')  agitur.  Non  miramur,  quodMartianusCapellalll 
§  299  denuo  eisdem  fere  verbis  cum  artigrapho  con- 
venit  (cf.  Cons.  p.  356.5  —  8)  eademque  argumenta 
affert;  eodem  deinde  Charisius  Gr.  1.  K.  I  p.  141.27 
spectat,  qui  ^consuetudine'  appellata  Plinium  laudavit. 
(cf.  ^civitatium'  p.  125.16.)^)     Flavium  Caprum  vero,  ex 


1)  cf.  Beck  Berlin.  Phil.  Wochschrft.  XII  (1892)  50  p.  1597. 

2)  cf.  Prisc.  II  p.  327  sqq.  —  Charis.  I  p.  122.  25  sqq. 
(Plin.).  —  Beck  Tlin.  dub.  serm.  lib.  rell.'  p.  7  et  89. 

3)  cf.  Gell.  N  AXIII  21  ('euphonia').  —  Beck  'quaest. 
nov.*  p.  11  sqq.  —  Fleckeis.  ann.  phil.  Suppl.  XIX  (1893^  p.  17.— 
Froehde  Wchschrft  f.  klass.  Philol.  IX  (1892;  p.  1347. 

4)  cf.  Serv.  in  Verg.  Aen.  I  430.  —  A  Neumanno  1. 1. 
p.  50  G.  Keil  1.  1.  p.  51  recedit.  —  cf.  Beck  Tlin.  dub.  seim. 
lib.  rell.'  p.  23  sqq.  et  p.  91-92. 

5)  cf.  Prisc.  II  p.  128.  23  sqq.  (Caper  p.  129.  7)  = 
p.  337.  9.  sqq.  et  p.  353.  10  sqq. 

quo  grammatici  illa  Pliniana  mutuati  sunt,  hoc  Con- 
sentii  loco  latere  ex  consensu  patet,  qui  intercedit 
inter  Cons.  p.  356. 20  sqq.  ^caelestum'  et  Prisc.  II 
p.  351.  22. 

Toto  in  capite  Plinianam  doctrinam  praevalere 
*euplionia',  ad  quam  tamquara  ducem  iterum  atque  ite- 
rum  (p.  356.  16,  20,  28)  revocamur,  commemorata  satis 
confirmatur;  imprimis  in  fine  disputationis  v.  25  sqq., 
ubi  artigraphus  ad  accusativum  plur.  in  4s'  recurrit, 
quanti  ponderis  ^euphonia'  et  ^consuetudo'  sint,  diserte 
confessus  est.  Quibuscum  verbis  si  Prisc.  II  p.  360  con- 
tuleris,  me  recte  coutendisse  concedes  Consentio  mate- 
riam  Plinii  a  Capro  datam  esse,  quam  grammaticus  suo 
Marte  mutavit  et  auxit.  (cf.  p.  356.  8  sqq.  —   13  sqq.) 

Jam  accedamus  ad  alium  locum,  quo  Plinium  una 
cum  Capro  subesse  verisimillimum,  immo  certum  est.  In 
declinatione  nominum,  quamquam  genetivus  sing.  decli- 
nandi  ansam  praebet,  tamen  nominativus  ipse,  ut  ex 
Consentio  p.  359.  12  sqq.  audimus,  pluris  habet  in  re- 
cessu  quam  fronte  promittit;  ex  eodem  enim  perspici- 
tur,  utrum  genetivus  sing.  in  4'  an  4i',  in  4s'  an  4' 
(v.  15—26)  declinandus  sit,^)  ac  de  vocativo  sing.  quo- 
que  ille  casus  leges  quasdam  statuit  (v.  26  sqq.) 

Consentii  exempla  (^tuguri'  ^peculi')  Flaviana  esse 
Prisciano  Gr.  1.  K.  II  p.  296.6  sqq.  (p.  314.12.  — 
Prob.  cath.  IV  p.  16. 14)  etCharisio  I  p.  71.  7  =  p.  141.62) 
inter  se  congruentibus  probatur.  Ut  in  fontem  prima- 
rium    inquiramus,    Charisium  I   p.  78.  4    —   p.  79. 5,*) 

1)  cf  Brambach  1.  1.  p.  189  sqq.  —  Jeep  'Redeteile' 
p.  171. 

2)  Boelte  Fleckeis.  ann.  phil.  137  (1888)  p.  416  in  his 
Charisii  locis  anonymum  suum  de  analogia  cognovit.  —  Jeep 
mus   Rhen.LI  N.  F.  (1896)  p.  437  de  Oapro  rectissime  cogitavit. 

3)  cf.  Charis.  I  p.  122.  6  sqq.  (Plin.)  —  Probi  cathol.  IV 
p.  8. 33  sqq.  =  Sacerd.  VI  p.  473. 32  sqq.  —  frgm.  Bob.  V 
p.  555.11  sqq ,   19;    p.  556.  1    (eadem  exempla).   —    cf.  Beck 

ubi  de  doctrina  Varroniana  ex  Plinio  deprompta  agi- 
tur,  auxilio  vocamus;  nostro  quoque  loco  Plinium  inesse 
Probi  de  nomine  excerpta  Gr.  1.  K.  lY  p.  207.  11  sqq. 
testantur,*)  quae  eadem  ratione  qua  Consentius  exem- 
plis  quidem  omissis  utuntur.  (cf.  Mart.  Cap.  III  §  295). 

Facillimum  est  quaestionem  de  auctore  alterius  loci 
p.  359.  22  sqq.  (gen.  sing.  4'  pro  'is')  ad  liquidum  per- 
ducere.  Apud  Charisium  Gr.  1.  K.  I  p.  132. 17  sqq., 
qui  Plinio  allato  de  eadem  re  disseruit,  vestigia  Palae- 
moniana^)  elucere  haud  ignoro.  Attamen  eive  Palae- 
monem  sive  alium  fontem'^)  a  Charisio  adhibitum  esse 
censes,  Pliniana  hic  reperiri,  id  quod  summopere  urgeo, 
inter  omnes  constat. 

Occurrit  autem  in  Charisii  arte  1  p.  68.  19  sqq. 
altera  eiusmodi  regula,  quae  ideo  summi  est  momenti, 
quod  eadem  exempla  in  Prisciani  libro  XVII  Gr.  1. 
K.  III  p.  188.  15  sqq.  leguntur;  in  posterioribus  insti- 
tutionum  partibus  Flavianam  doctrinam  semper  fere  ad 
regulas  in  prioribus  capitibus  iam  pertractatas  spectare 
et  Capri  ipsius  nomen  nusquam  nisi  in  libro  XIV 
(IJI  p.  40.  30)  exstare  me  minime  fugit.  Tamen  haud 
pauca  frusta  praeceptorum  optimorum  illic  inesse  Kar- 
baum  1.  1.  p.  18  mihi  suasit;  atque  hoc  ipso  loco  doc- 
tissimum    illum    grammaticum    latere    ex    Prisciano   II 

philol.  48  (1889)  N.  F.  p.  262  sqq.  —  Fleckeis.  ann.  phil. 
Suppl.  XIX  (1893)  p.  43  adn.  1.  —  'Plin  dub.  serm.  lib.  rell.' 
p.  XX;  p.  4  et  85. 

1)  cf.  Froehde  Fleckeis.  ann.  phil.    Suppl.  XIX   (189^) 

p.  169;  p.  193  sqq. 

2)  cf.  Charis.  I  p.  23.  4-5.  —  Quintil.  I  5.  63. 
Particulam  'velut'  (p.  23.4  et  p.  132. 19)  Palaemonis  esse 

Schottmiiller  1.  1.  contendit.  —  cf.  Marsohalll.  1.  p.  21sqq. 
—  Jeep  *Redeteile'  p.  11  adn.  3  et  p.  173.  —  'proferre'  et 
'efferri  per'  Beck  philol.  48  (1889)  N.  F.  p.  258  et  Fleckeis. 
ann.  phil.  Suppl.  XIX  (1893)  p.  36  pro  Palaemonianis  habuit. 
3)Froehde  Fieckeis.  ann.  phil.  Suppl.  XVIII  (1892) 
p.  588  de  Juiio  Romano  cogitavit. 

p.  185.  6  et  p.  246. 16  sqq.  colligo,  ubi  G.  Keil  1.  1. 
p.  50  Probi  catholiciB,  quae  eadem  testimoDia  item 
praebent/)  collatis  Flavium  Caprum  eruit.*)  Quae 
coniectura  satis  superque  a  Servio  in  Yerg.  Aen.  I  30 
et  YIII  383»)  (cf.  II  7)  firmatur. 

lam  proxime  abest  altera  quaestio,  utrum  etiam 
finem  Consentii  disputationis  Plinio  atque  Capro 
attribuamus  necne.  Artigraphus  enim  ut  vocativum  per 
nominativum  *certis  et  diversis  regulis  inaequalem  et 
dissimilem  creari'  ostendat,  quattuor  vocativi  formas 
enumerare  satis  habet  (p.  359.  26  sqq.),  quae  ad  ipsius 
^doctrinam'  haud  dubie  pertinent. 

Quae  p.  360.1 — 2  secuntur,  ea  tantum  digna  pu- 
to,  quae  diligenter  perlustremus,  quia  ex  vetustiore 
fonte  videntur  fluxisse.*) 

Idem  exemplum  Vergilianum  (*socer  arma  Latinus 
habeto'),  quod  in  Probi  institutis  artium  Gr.  1.  K.  IV 
p.  102.  17  sqq.  reperimus,  Capri  esse  Servius  in  Verg. 
Aen-  I  734^)  ac  Pompeius  V  p.  186. 32  sqq.  testes 
sunt;  huius  locum  Kirchner  (Fleckeis.  ann.  phil. 
Suppl.  VIII  (1875/76)  p.  516)  suo  iure  totum  ad  Caprum 
p.  187.  10  laudatum  rettulit. 


) 


( 


1)  cf.  Prob.  cathol.  Gr.  1.  K.  IV  p.  28. 18  sqq.  —  explan.  IV 
p.  537.4  sqq. 

2)  cf.  Neumann  1.  1.  p.  45. 

3)  Servius  'sic  Asper'  addidit.  cf.  Kirchner  1.  1. 
p.  511  sqq.  —  Ribbeck  'prolegg.  ad  Verg.*  p.  130  sqq.  —  De 
eiusmodi  genetivis  cf.  Buecheler  mus.  Rhen.  XV  (1860)  p.  437 
et  Birt  mus.  Rhen.  XXXIV  N.  F.  (1879)  p.  13. 

4)  cf.  Gellius  N  A  XIV  5  vocativ.  'egregius.' 

5)  Serv.  in  Verg.  Aen.  XI  464  et  XII  192.  —  'Aspri 
quaest.  Vergil.'  ed.  Keil  p.  111. 13.  —  cf.  Kirchner  1. 1.  p.  488. 
—  Similem  regulam  alio  exemplo  allato  legimus  Prob.  cathol. 
IV  p.  4. 15  sqq.  —  Serv.  IV  p.  409. 17  sqq.  —  explan.  IV 
p.  498. 18  sqq.  —  Cledon.  V  p.  11.  32  sqq.  —  p.  44. 13  sqq.  — 
Phoc.  V  p.  429.  16  sqq. 

Antiquissimae  autem  doctrinae  reliquias  apud  Con- 
sentium  subesse  nemo  non  videbit,  si  cum  eius  exemplis 
Troteu'  p.  359.  32  et  'nucleus^)  aculeus'  p.  360.  1  ea 
contulerit,  quae  Martianus  Capella  III  §  304  docet. 

Denique  sunt  apta,  in  quae  animos  attendamus, 
nomina  monosyllaba  p.  363.  21—23,  quae  ^suo  more  vel 
inclinationem  vel  augmentum  experiuntur' ;  nam  de  prae- 
cepto  Plinii  agi  dilucide  perspicimus  ex  Charisio  Gr.  1. 
K.  I  p.  138.18  sqq.;  p.  144.  16  sqq.;  p.  124.28  sqq.; 
p,  136.29  sqq.,  ubi  Plinius  semper  commemoratur,  atque 
ex  Servio  in  Verg.  Aen.  III  91;  IV  403;  VI  792. 
(cf.  Mart.  Cap.  III  §  299  et  303).^) 

Quibus  ex  locis  Plinianam  doctrinam  via  trita  ad 
singulos  grammaticos  pervenisse  perspicuum  est. 

Flavii  Capri  vestigiorum  plena  sunt  ea,  quae  Con- 
sentius  p.  364.6  sqq.  de  nominum  peregrinorum 
declinatione  locutus  est. 

Atque  primum  quidem  in  illa  inquiramus,  quae  de 
declinandi  ratione  ab  artigrapho  in  universum  disserun- 
tur;  regulam  praecipuam  p.  365.26—27  ita  legimus: 

„quod  hoc  inpensius  faciendum  est,  quod,  ubi  de- 
cora  datur  occasio,  nostris  uti  debemus,  non  aliena  sec- 
tari"  (cf.  p.  364.8—10  et  p.  365.12—13). 

Quibus  verbis^)  Quintiliani  explicatio  in  memoriam 
revocatur,  qui  I  5.63  hoc  iudicium  tulit: 


V 


1)  Ex  Consentio  Juergensen  1.  1.  p.  91  codicum  lec- 
tionem    'inuleus'    (Eyssenhardt     'hinnuleus')    in     'nucleus' 

correxit. 

2)  cf.  Kirchner  1.  1.  p.  508  sqq.  —  Praeterea  hi  arti- 
graphi  de  monosyllabis  egerunt:  Oharis.  I  p.  42.4;  47.22.  — 
exc.  Bob.  I  p.  546. 17.  —  Prisc.  II  p.  265.  3;  p.  273. 10.  -  Probi 
cath.  IV  p.  28.11;  p.  32. 1.  =  Sacerd.  VI  p.  483.6.  —  Probi 
de  nom.  exc.  IV  p.  214.4,35.  —  p.  215.  35.  —  Phoc.V  p.  411.30. 
-  [Palaemon]  V  p.  535.  34. 

3)  Consentium  hoc  quidem  loco  Donati  vestigia  minime 
pressisse  ex  Donato  Gr.  1.  K.  IV  p.  379. 15  sqq.  apparet:  „me- 

,,inihi  aiitem  placet  rationem  latinam  sequi,  quous- 
que  patitur  decor."  (cf.  Phoc.  Gr.  1.  K.  V  p.  424.  19  sqq.) 

Uterque  igitur  decori  plurimum  esse  tribuendum 
exposuit;  hoc  ipso  loco  Quintiliani  Beck^)  manum 
Plinii  cognovit,  quia  illius  verba  ^sed  auctoritatem  con- 
suetudo  superavit'  in  Cbarisii  enuntiafco  Pliniano  Gr.  1. 
K.  I  p.  79.  2 — 3  ^ratio  consuetudine  superatur'  lucu- 
lenter  recurrunt.  Ut  autem  investigemus,  qui  Consentio 
Plinii  copias  suppeditaverit,  ad  Charisium  I  p.  63.  18  sqq. 
redire  licet,  ubi  Caprum  inesse  antea  p.  42  sqq.  vidi- 
mus.  (cf.  I  p.  117.  24  sqq);  unde  atque  ex  Charisii 
regulis  I  p.  65.3—4  et  p.  121.11  Froehde  (Fleckeis. 
ann.  phil.  Suppl.  XVIII  (1892)  p.  572)  ^Romanum  vel 
auctorem  eius  sentire  graeca  vocabula  latino  usui  ac- 
commodanda  esse'  contendit.  Quae  cum  ita  se  habeant, 
illam  de  qua  agitur  doctrinam  ad  Caprum  Plinio  nixum 
referendam  esse  censeo. 

Ex  Charisianis  locis  I  p.  63.  18  sqq.  et  p.  127. 
17  sqq.  statim  sequitur,  ut  alia  Consentii  praecepta 
p.  364.  18  sqq.  et  p.  365.  23  sqq.  eundem  auctorem  sa- 
piant.  De  declinatione  nominum  graecorum  Tan  paean 
delphin  Autonoe  Agave  Jo  Jno  Proteus',  quorum  nomi- 
nativus  sing.  ^in  suo  statu  manet  neque  in  latinam 
formam  mutatur',  analogiam  graecam  adhibendam  esse^) 


) 


f 


minerimus  autem  Graeca  nomina  ad  Graecam  formam  melius 
declinari,  etsi  illa  non  nulli  ad  Latinos  casus  conantur  inflec- 
tere." 

1)  Contra  Beckiuml  1.  (cf.  supra  p.  56  adn.  3),  qui 
Caesaris  nomen  in  Quintiliani  loco  allatum  pro  vestigio  Pli- 
niano  habuit,  Boelte  Neue  Philol.  Rundschau  (1896)  7  p.  100 
Quintilianum  ipsum  Caesaris  libros  de  analogia  adiisse  con- 
tendit. 

2)  Charis.  I  p.  53.  27—29  Boelte  Fleckeis.  ann.  phil.  137. 
(1888)  p   402  sqq.  anonymo  de  latinitate  assignavit. 

cf.  Mart.  Cap.  III  §  291  'Agave  Autonoe',  §  292  'Jo  Jno\ 
§  296  'delphin'. 


/ 


\ 

ac  nonnumquam  tantum  in  genetivo  siug.  latinae  rati- 
onis  casum  posse  usurpari  1.  1.  discimus.^) 

Quamvis  iam  ex  Prisciano  Gr.  1.  K.  II  p.  216.3  sqq. 
(p.  313.3  et  8)  Flavium  Caprum  illis  in  regulis  inesse 
colligatur,  certissime  haec  sententia  corroboratur,  si 
quae  Servius  in  Yerg.  Aen.  I  232  exemplo  Prisciani 
allato*)  praebet,  mente  perlustramus  (cf.  Serv.  in  Verg. 
buc.  II  31). 

Data  autem  occasione  non  omiserim  commemorare 
Plinii  sententiam  de  graeca  nominum  graecorum  decli- 
natione  in  Charisii  arte  Gr.  1.  K.  I  p.  145. 5  sqq. 
(cf.  p.  25.  31)^)  legi,  qua  nos  minime  refelli  patet. 

Quibus  locis  postquam  vestigia  Blaviana  indaga- 
vimus,  e  re  erit,  quae  de  declinatione  nominum  quo- 
rundam  duplici,  et  graeca  et  latina  (^Chremes^)  Tros 
Notus  Theseus'  p.  365.  13  sqq.)  obviam  fiunt,  ea  per- 
censere,  quippe  quae  ab  illis  quae  antecedunt  non  disso- 
nent.  Qua  cum  disputatione  primum  Priscianus  II 
p.  317.11  sqq.  et  praecipue  p.  244.5  sqq.,  ubi  idem 
exemplum  Terentianum  atque  apud  Cons.  p.  365.  17  re- 
perimus,  conferendus  est  (cf.  Phoc.  V  p.  424.  10); 
alterum  institutionum  locum  Capri  esse  iam  G.  Keil 
1.  1.  p.  50  podt  Neumannum  1.  1.  p.  41  rectissime  con- 
iecit  ex  consensu  cum  Probi  catholicis  Gr.  1.  K.  IV" 
p.  22.24  et  p.  24.22  sqq.,   quae  eandem    doctrinam^) 


1)  Ex  alio  fonte  Diomedes  Gr.  1.  K.  I  p.  303. 23  sqq. 
hausit. 

cf.  Diom.  I  p.  328.  29  =  Don.  IV  p.  373. 18.  —  explan.  IV 
p.  537.  4.  —  Pomp.  V  p.  145. 14  sqq. 

2)  cf.  Prob.  cathol.  IV  p.  9.  18  sqq.  =  Sac.  VI 
p.  474.19-20.  —  [Prob.]  de  ult.  syll.  IV  p.  228.16-18.  - 
Phoc.  V  p.  425.  8-10. 

3)  cf.  Beck  philol.  48(1889)  N.  F.  2  p.  257.  —  Fleckeis.  ann. 
phil.  Suppl.  XIX  (1893)  p.  3i. 

4)  cf.  MartiaD.  Cap.  III  §  301. 

5)  Probi  de   nom.   excerpta  Gr.  1.  K.  IV  p.  215.  27  sqq. 

eodem  versu  Terentii  ornatam  aflferunt.  Quid  vero 
quod  Probus  p.  24. 22  sqq.  utrumque  Consentii  exem- 
plum  (Cons.  p.  365.  16—17)  praebet? 

Qua  de  causa  hunc  quoque  locum  artigraphi  ex 
Capri  horreis  sumptum  esse  admodum  probabile,  ne 
dicam  certum  est.  Neque  in  eo  haeremus,  quod  illud 
testimonium  ex  Terentio  haustum  in  excerptis  Bob. 
Gr.  1.  K.  I  p.  542. 1  recurrit  (cf.  Keil  Gr.  1.  K.  V 
p.  336);  unde  omnino  non  colligi  debet  Palaemonem 
apud  Consentium  latere,  quia  in  illis  quae  vocantur 
excerptis  complures  fontes  esse  commixtos  supra 
p.  15  dixi. 

Quae  subinde  p.  365. 22  secuntur,  quin  indidem 
exordium  ceperint,  haud  abest  suspicio.  Atque  primum 
quidem  exemplum  Vergilianum  (Cons.  p.  365. 22)  in 
Diomedis  arte  Gr.  1.  K.  I  p.  380.  5  quamquam  diverso 
conexu  legimus,  quo  loco  antiquiorem  auctorem  elucere 
Jeep  ^Redeteile'  p.  251  adn.  2  optimo  iure  contendit. 
Cuius  autem  fontis  vestigia  hic  insint,  explanationes 
Gr.  1.  K.  IV  p.  557. 16  sqq.  docent,  quae  et  ipsae  illum 
versum  afferentes  v.  19  Probum  laudant.  Me  apud 
Consentium  recte  de  Capro  cogitasse  Servius  in  Verg. 
Aen.  I  232  confirmat,  qui  eodem  exemplo  ^Tros'  usus 
est.  Quia  igitur  reliquos  grammaticos  pervestigantes 
semper  necessitate  quadam  ad  Flavium  Caprum  ducimur, 
quae  supersunt,^)  ea  eodem  pertinere  veritatis  specie 
non  caret. 

Neque  aliter  de  singulis  speciebus  nominum  pere- 
grinorum,  quae  latino  usui  accomodantur,  diiudicabimus. 

praeter  genetivos  'Chremetis  Chremis'  etiam  'Chremes'  gene- 
tivum  tradunt  (of.  Keilii  adn.  crit.).  Froehde  Fleckeis.  ann. 
phil.  Suppl.  XIX  (1893)  p.  184  adn.  47  excerptorum  locum 
Plinio  tribuit. 

1)  de  accusativo  casu  graeco  nominum  quae  in  'eus' 
finiuntur  cf.  Mart.  Cap.  III  §  280*The8ea'.  —  Charis.  Gr.  1.  K.  I 
p.  41. 18  sqq.  —  Prisc.  II  p.  277.  14  sqq. 


) 

Priusquam  gravissimos  locos  colligam,  id  breviter  atti- 
gerim  divisionem  quadripertitam  inde  a  p.  364.  23  mea 
quidem  sententia  ad  Consentii  ipsius  studium  operam- 
que  referendam  esse,  qui  in  talibus  minutiis  haud  raro 
acquiescebat.  Tamen  hic  quoque,  sicuti  persaepe, 
quamvis  indoles  et  disponendi  ratio  mira  esse  videatur, 
egregiae  doctrinae  frusta  occurrere  mox  apparebit. 
Cons.  p.  364.23  sqq.:  ^Helena'  pro  'EUpti 

Prisc.  II  p.  204.  8—10.  —  (Phoc.  V  p.  422.  28  sqq.) 
Probi  cath.  IV  p.  7.  8-20  =  Sac.  VI  p.  472.19-21. 
Mart.  Cap.  III  §  292. 
Cons.  p.  364.  25sqq.:  ('Menelaus' pro  M£vfAaog,-)'Achil- 
W  i^ro^ydXevg:     Prisc.  II  p.  276.2—3  (p.  39.13). 

Charis.  I  p.  68.  24  sqq.  (p.  23.  4). 
Cons.  p.  364.  29sqq.:  "rhetor'  pro  QrjTCjg: 

Prisc.  II  p.  236.  16  sqq.  (Phoc.  V 

p.  423.  21  sqq.). 
Charis.  I  p.  131.  28—29.0 
Serv.  in  Verg.  Aen.  X  778. 
Mart.  Cap.  III  §  298. 
Cons.  p.  364.30  sqq.:  Tlato'  pro  JIAarwv;  'Agamemno' 
pro  "Ayaiii^vwv:   Prisc.  II  p.  31.  10  sqq.;  p.  220. 13  sqq. 

Charis  I  p.  65.  1  sqq.;  p.  118.  3  sqq. 
Mart.  Cap.  III  §  292  et  296.«) 
Quem  ob  concentum  Caprum  copias  suas  Consen- 
tio  praebuisse  summa  cum  similitudine  veri  contendere 
possumus.  Quod  Proehde  (Fleckeis.  ann.  phil  Suppl.  XIX 
(1893)  p.  587)  Charisii  locos  quos  attuli  Romano  ad- 
scripsit,  non  obstat,  quominus  illas  regulas  esse  Capri, 
quem  Julius  Romanus  secutus  est,  censeamus. 


1)  cf.  Charis.  I   p.  43.  28  sqq.   =    p.  86. 1  sqq.   —   exc. 
Bob.  I  p.  543.  33.  —  Varro  de  1.  1.  VIII  72  'HectDrem'  legit.  — 

cf.  Qaint.  I  5. 60. 

2)  cf.  Cledon.  Gr.  1.  K.  V  p.  35.20sqq.  —  Pomp.  Vp.l45. 

30  sqq.  —  Quintil.  L  1. 


i 

Restat  ut  ea  breviter  perlustremus,  quae  Con- 
sentius  p.  365.  1  sqq.  de  nominativis  ^Aenea  Nicia 
Mela',  'Aeneas  Pallas'  appellata  ^consuetudine'  subiunxit. 
(cf.  Mart.  Cap.  III  §  300  'consuetud'.). 

Quod  praeceptum  de  littera  ^s'  amissa  Flavianum 
esse  a  Neumanno  1.  1.  p.  48  dudum  cognitum  est,  qui 
ad  Prisciani  libros  V,  VI,  VII  inter  se  congruentes  nos 
revocavit.  (cf.  Gr.  1.  K.  II  p.  239.  6  sqq.,  quem  locum 
vir  doctus  neglexit,  =  p.  143.  7  sqq.  =  p.  202. 
10  sqq.  =  p.  286.  2  sqq.). 

Neumanni  sententiam  aliis  causis  iisque  non  futti- 
lioribus  me  confirmare  posse  existimo,  quibus  ad  auc- 
torem  primarium  indagandum  multum  lucrabimur.  Ean- 
dem  enim  regulam,  quam  et  in  Consentii  et  in  Pris- 
ciani  artibus  legimus,  Charisii  capita  XV  et  XVII 
praebent  (Gr.  1.  K.  I  p.  66.  17  sqq.  =  p.  120.32—33); 
quos  locos  Varronianos  Froehde  (Fleckeis.  ann.  phil. 
Suppl.  XVIII  (1892)  p.  577)  ad  Romanum,  ut  solet, 
rettulit^)  et  Pliniusne  fons  sit  dubitanter  quaesivit. 
Quod  esse  affirmandum  arbitror  atque  legentium  ani- 
mos  ad  Quintilianum  I  5.61^)  reduco,  ubi  Plinius  haud 
dubie  latet;  nam  non  solum  Cicero,  quem  hic  apud 
Charisium  frequenter  attulit,  sed  etiam  Messala  lau- 
datur,  qui  una  cum  Plinio  Secundo  Charis.  I  p.  129. 
6  sqq.  commemoratur. 

Idem  denique,  quod  Consentius  p.  365. 7  sqq.  de 
declinatione  nominum  in  4s'  graecorum  (Taris,  Paridis, 
non  Paridos'  cet.)  locutus  est,  Priscianus  Gr.  1.  K.  II 
p.  252.3  sqq.  et  p.  161.15  sqq.  docet,  si  longos  ver- 
borum  anfractus  exceperis,  quibus  ille  regulas  gramma- 
ticas  circumscripsit  et  dilatavit. 


1)  Boelte  Fleckeis.  ann.  phil.  137  (1888)  p.  415  Charisii 
locos  ad  anonymum  de  analogia  spectare  sibi  persuasit. 

2)  de  nominativo    'Anchisa'   antiquo,    quem  Quintilianus 
praebet,  cf.  Charis.  I  p.  67. 11  sqq.  —  Serv.  inVerg.  Aen.  III 475. 

lam  paulisper  immoremur,  ut  summam  huius  ca- 
pitis  faciamus.  Quae  artigraphus  de  declinatione  nomi- 
num  peregrinorum  exposuit,  ea  abundare  doctrina  Fla- 
viana  me  non  nimis  audacter  antea  contendisse  per  se 
patet.  In  Caprum  praeterea  optime  quadrat,  quod  tota 
indoles  loci  vetustiorem  speciem  habet;  cum  enim 
Consentius,  ubi  de  declinatione  in  universum  agitur, 
a  genetivo  sing.  coeperit,  hac  quidem  in  parte  singulas 
species  ad  normam  nominativi  direxit,  quam  rationem 
antiquiorem  esse  unusquisque  concedet.^) 

At  hactenus  de  vestigiis  Flavianis,  quae  in  ca- 
pite  de  nomine  occurrunt. 

In  capite,  in  quo  Consentius  verbum  tractavit, 
quaestiones  quaedam  haud  raro  inveniuntur,  quae  ex 
Flavii  Capri  scriniis  depromptae  Donati  regulis  ad- 
nexae  sunt,  atque  nonnullis  locis  tamquam  suturas  pan- 
norum  dilucide  cognoscimus,  ubi  duo  illi  fontes  a  gram- 
matico  consociati  vel  commixti  sunt. 

Si^)  ad  verborum  genera  sive  significationes 
vertimur,  regula,  quam  p.  367.20  sqq.  legimus,  ad  Ca- 
prum  videtur  pertinere;  quo  loco  artigraphus  de  verbis 
^fugio  timeo'  egit,  quae  passivam  significationem  habent, 
cum  contra  Tugior  timeor'  actum  prae  se  ferant.  Con- 
sentium  autem  Capro  nixum  esse  Priscianus  Gr.  1.  K.  II 
p.  391.3  sqq.  mihi  suasit,  qui  Flavio    in    primo    versu 


i 

1)  cf.  Jeep  'Eedeteile',  p.  164  sqq. 

2)  Utrum  ea,  quae  Consentius  367.  2  sqq  de  duplici  notione 
vocis  'verbum'  dixit,  Caprum  sapiant  necne,  in  dubio  relinquo. 
cf.  Quintil.  I  5.  2.  —  Isidor.  origg.  I  9.  2.  —  Prisc.  Gr.  1.  K.  II 
p.  369.8  sqq.  —  Jeep  'Redeteile'  p.  IX  adn.  3  et  p.  186adn.5. 
de  derivatione  Verbi'  Cons.  p.  367. 5  sqq.  cf.  Quint.  I  6. 34 
Prisc.  II  p.  369.6  sqq  —  Diom.  I  p.  334.5-6.  —  Cledon.  V 
p.  53.  29  sqq.  (p.  16.  2).  —  Pomp.  V  p.  212.  7  sqq.  —  Sac.  VI 
p.  429.  18  sqq.  --  comm.  Einsidl.  Suppl.  p.  205.  17  sqq.  — 
p.  250.11  sqq.  —  cf.  Steinthal  1.  1.2  II  p.  235. 

auctore  allato  similia  praebet.  (cf.  p.  373.  15  sqq.^)  et  III 
p.  272.15  sqq.);  quia  ibid.  III  p.  276.3  sqq.  etiam 
exemplum  Tugio'  prioribus  locis  omissum  occurrit,  Con- 
sentium  aeque  ac  Priscianum  Capri  fontibus  hortulum 
suum  irrigasse  apparet. 

Nunc  illa  perlustranda  elegerim,  quae  de  verbis 
neutralibus  et  deponentibus  p.  368. 1  sqq.  obviam  fiunt, 
quorum  illa  Vapulo  ardeo  veneo'  vim  passivam,-)  haec 
^fungor  loquor  liceor'  activam  continent. 

Quam  explicationem  cum  antecedenti  coniunctam 
esse  cognatione  quadam,  quae  et  ad  formam  et  ad  rem 
ipsam  spectat,  in  propatulo  est,  ut  neglegam  eam  etiam 
cum  p.  366.  8  sqq.,  ubi  Caprum  latere  supra  p.  22  sqq. 
conieci,  quodammodo  convenire.  Eandem  autem  doctri- 
nam  Servius  Gr.  1.  K.  IV  p.  413.38  sqq.  (cf.  Serv.  in 
Verg.  Aen.  I  194)  atque  praecipue  explanationes  IV 
p.  548.  27  sqq.  proferunt.  (cf.  Cons.  1.  1.  v.  8  sqq.)  Si 
deinde  in  memoriam  revocamus  de  passiva  significatione 
verborum  neutrorum  Diomedem  I  p.  337.  8  sqq.  et  Pris- 
cianum  II  p.  377.  14  sqq.  (III  p.  269.  26)  atque  de  illis 
verbis  deponentibus  Priscianum  II  p.  388.  13  sqq. 
(p.  378.  22  sqq.)  eadem  ratione  disseruisse,^)  de  com- 
muni  fonte  artigraphorum,  de  Flavio  Capro,  cogitan- 
dum  est. 

Firmiora  autem  argumenta  nobis  praesto  sunt  de 
loco  insequenti,  quo  de  verbis  ambigui  generis  agitur. 
Imprimis  quae  p.  368.  22  sqq.  de  differentia  activae  ac 
passivae    declinationis    verborum    Uavare    tondere    pas- 


1)  Quae  subinde  v.  17  secuntur  de  verbis  'ad  sensum 
pertinentibus,  audio  video  tango',  Apolloniana  sunt.  cf.  Mat- 
thias  1.  1.  p.  599. 

2)  cf.  Steinthal  l.  1.2  II  p.  296-297.  -  Jeep  1.  1. 
p.  196  adn.  3. 

3)  cf.  Prisc.  II  p.  379.2  —  p.  388.12.  —  Jeep  1.  1. 
p.  209  sqq. 

cere'  audimus,  ea  videntur  digna,  in  quae  accurate  in- 
quiramus.^) 

lam  Keil  Gr.  1.  K.  V  p.  336  ad  Servii  comment. 
in  Verg.  Aen.  I  194  relegavit,  ubi  Probo  laudato  eadem 
verba  repetuntur.  (cf.  Serv.  in  Don.  Gr.  1.  K.  IV 
p.  437. 25  sqq.)  Nos  indagantes,  quomodo  Probi  Be- 
rytii^)  doctrina  in  Consentii  artem  pervenerit,  denuo 
ad  Priscianum  Gr.  1.  K.  II  p.  390.  7  sqq.  duci- 
mur,  cuius  auctorem  eruere  paene  supervacaneum 
est;  nam  paucis  versibus  post  (v.  26)  haec  legimus: 
„vetustissimi  autem  multa  sic  protulerunt  confusa  ter- 
minatione  teste  Capro'',  atque  quod  summi  puto  pon- 
deris,  p.  393.8  sqq:  „sed  et  eorum  et  superiorum  om- 
nium  usus  tam  apud  Caprum  quam  Plinium^)  et  Probum 
invenies.'^  (cf.  v.  13).*) 

Quibus  locis  satis  confirmatur  Flavium  Caprum 
similiter  atque  de  dubiis  nominibus  (cf.  supra  p.  37  sqq.), 
hic  quoque  de  verbis  incerti  generis  regulam  vetustis- 
simam*)  ex  Probi  et  Plinii  copiis  sumptam  ad  Consen- 
tium  derivasse.  Idem  valere  de  verbo  ^pascere'  ex 
concentu,  qui  intercedit  inter  Servium  in  Verg.  Aen.  I 
194  et  Priscianum  II  p.  375.  8  (III  p.  269.  29  sqq.  — 
p.  282.5  sqq.  —  p.  300.6  sqq.),  quorum  uterque  eis- 
dem  exemplis  usus  est,  plane  colligitur.  Consentium 
autem  ex  optimis   fontibus    hausisse    testantur  Arusiani 


1)  Donato  (IV  p.  383. 18  sqq.)  Consentius  p.  369. 12  sqq. 

usus  est. 

2)  cf.  Keil  Gr.  1.  K.  IV  p.  XIX.  -  Steup  1.  1.  p.  196 
Servii  locum  ad  Valerium  Probum  minorem  rettulit. 

3)  cf.  Pomp.  Gr.  1.  K.  V  p.  233.  35.  —  ^erv.  in  Verg. 
Aen.  VII  273.  —  Diom.  I  p.  377. 16  sqq.  —  Quintil.  inst.  or.  I 
5. 13  (IX  3.  7).  —  Gell.  N  AII  25.  9.  —  cf.  Neumann  1.  1.  p.  53. 

4)  cf.  G.  Keil  1.  1.  p.  55.  —  Karbaum  'de  auctorit.  ac 
fide  cet'.  sentent.  controvers.  1. 

5)  cf.  Varro  de  1.  1.  IX  106  sqq.  —  Fierville  ad  Quin- 
til.  I  6.  44. 

Messii  exempla  elocutioDum  Gr.  1.  K.  VII  p.  497.  24  sqq., 
ubi  non  solum  veraum  Vergilianum  (georg.  III  3 14) 
a  Prisciano  Servioque  adhibitum,  sed  etiam,  id  quod 
maxime  urgeo,  Consentii  'pascitur  iuvenca'  (p.  368.  28) 
reperimus  p.  497.  28.  Quia  tamen  hic  Arusiani  horrea 
ipse  non  adiit,  ( —  Priscianum  quoque  ex  Messio  nihil 
mutuatum  esse  Karbaum  1.  1.  demonstravit  — ),^)  Ca- 
prum  fuisse  fontem  communem  probabile  est.  Eandem 
denique  originem  ea  redolent,  quae  Consentius  inde  a 
p.  369. 7  de  verbo  ^incesso'  in  medium  protulit,  cam 
praesertim  Serv.  in  Verg.  Aen.  I  497  et  Arus.  Mess. 
VII  p.  488.  12  similia  adnotaverint.  (cf.  Eutych. 
Gr.  1.  K.  V  p.  482.  26  sqq.)  Sed  inde  quod  nusquam, 
quantum  scio,  idem  exemplum  ex  Vergilio  haustum  oc- 
currit,  quod  artigraphus  p.  369.8  tradidit,  sequitur  ut 
non  ex  hoc  sive  illo  grammatico,  sed  ex  uberiore  auc- 
tore,  quem  omnes  illi  compilaverunt,  regulam  suam 
petiverit.  (cf.  p.  384.29—30  ^incedo  incesso:  incessi'). 

In  eodem  capite  p.  369.  20  sqq.  alia  Flaviana 
eruisse  mihi  videor;  a  voce  4tem^  exorsae  observationes 
quaedam  de  verbis  ^facio  fio',  'vendo  veneo',  ^munero 
muneror',  ^induo  induor'  adiunguntur,  quas  diligentius 
perlustrare  operae  pretium  erit. 

De  incerto  ^enere  verborum  ^facio  fio'  explana- 
tiones  Gr.  1.  K.  IV  p.  552. 2  sqq.,  ubi  alio  quidem 
conexu  de  verbis  defectivis  loquuntur,  ad  verbum  cura 
Consentio  conveniunt,  ita  ut  idem  auctor  utroque  loco 
exscriptus  esse  videatar.  Breviter  tantum  tangam  im- 
primis  in  altero  explanationum  libro  divereos  fontes 
eosque  non  deterioris  notae  ( —  Scaurus  sexies  lauda- 
tur  — )  coaluisse,^)  quin  etiam  Caprum,  qui  ibid  p.  496.  8 
obviam  it,  ab  explanationibus  minime  alieuum  esse. 
Plavium  re  vera  hic  subesse  nemo  negabit,  qui  ea  quae 

1)  cf.  Jeep  'Redeteile'  p.  95-96. 

2)  cf.  Jeep  1.  1.  p.  38  sqq. 

in  explan.  p.  552.  10 — 11  de  verbo  ^medeor'  secuntur, 
cum  Prisciano  Gr.  1.  K.  II  p.  436. 7  (^teste  Capro') 
comparaverit;  quod  praeterea  apud  Priseianum  v.  9 — 10 
eandem  doctrinam  detegimus  (cf.  II  p.  435.  15.  —  III 
p.  271.  16  sqq.),  me  summo  iure  contendere  posse  cen- 
seo  Consentii  quoque  locum  Capro  vindicandum  esse. 
Haud  procul  abest  eadem  coniectura  de  Consentii 
verbis  reliquis  p.  369.  31  sqq.,  quae  cum  rcgula  quae 
antecedit  artissime  cohaerent.  Omitto  Priscianum  II 
p.  377. 14  atque  Diomedem  in  Probiano  capite  I  p.  368. 
23  sqq.  aequo  modo  verba  Vendo  veneo'  tractasse, 
Multo  gravius  est,  quod  Priscianus  III  p.  359.  2  sqq. 
de  passiva  vi  verborum  ^induo  induor'  Consentii  testi- 
monium  Vergilianum  (Aen.  VII  417)  et  ipse  attulit. 
Quid  vero  quod  alterum  artigraphi  exemplum  in  Aru- 
siani  Messii  exemplis  elocutionum  Gr.  1.  K.  VII  p.  479. 18 
denuo  legitur?  Quem  locum  Karbaum  1.  1.  p.  16  adn.  1 
cum  Prisciano  contulit  (cf.  III  p.  318.  8  et  VII  p.  479. 15) 
atque  ad  antiquiorem  fontem  communem  recte  rettulit; 
de  Capro  cogitandum  esse  ex  Servio  in  Verg.  Aen.  VII 

640  colligo. 

Neque  aliunde  ^munero  muneror  originem  duxisse 
apparet;  addere  tantum  licet  haec  verba  Pompeio  Gr.  1. 
K.  V  p.  233.  32  teste  Plinianam  doctrinam  sapere. 
(cf.  Gell.  N  A  XVIII  12).  ^ 

Difficiiior  est  quaestio,  utrum  etiam,  ubi  de  ver- 
borum  qualitate  agitur,  Flaviana  lateant  necne. 
Totum  caput  p.  374  sqq.  non  ex  uno  eodemque  fonte 
fluxisse  et  Palaemon  Celsusque  commemorati  et  ^quidam' 
haud  perraro  allati  confirmant,  ut  mittam  non  pauca 
ad  Donatum  spectare  aliaque  ab  artigrapho  ipso  addita 
esse.     Attamen    iam    supra    p.  11   sqq.    illo    loco,    quo 

1)  cf.  Beck  Fleckeis.  ann.  phil.  Suppl.  XIX  (1893)  p.  16. 
—  (Froehde  Wochenschrift  f.  klass.  Philol.  IX  (1892)  49 
p.  1347.) 

Celsu8  laudatur,  Capri  vestigia  cum  quadam  veritatis 
specie  indagavimus;  quem  aliis  quoque  in  partibus  in- 
esse  inde,  quod  explanationes  cum  Consentio  rem  fa- 
ciunt,  evincitur;  quia  enim  antea,  ubi  utraque  ars  inter 
se  conspirat,  ad  Flavium  Caprum  ducti  sumus,  equidem 
non  dubito  omnia  fere,  quae  Consentius  explanationes- 
que  communia  habent,  eidem  auctori  tribuere. 

Quo  loco^)  ille  modum  promissivum  auctore  Do- 
nato  denegandum  esse  exposuit  p.  374. 23  sqq.,  dilu- 
cide  cum  explanationibus  Gr.  1.  K.  IV  p.  549.  13  sqq. 
consentit;^)  qua  de  re  nemo  similiter  diiudicavit,  etsi 
etiam  reliqui  grammatici  (Serv.  IV  p.  412. 6  sqq.  — 
explan.  lib.  I  ibid.  p.  503.29  sqq.')  —  Pomp.  V 
p.  214.  9  sqq.),  qui  illum  modum  receperunt,  disserere 
conati  sunt,  quibus  de  causis  alii  eum  esse  modum 
proprium,  alii  indicativi  tempus  futurum  contenderint. 
(cf.    Sacerd.    VI    p.  432. 20  sqq.    —    p.  435. 20  sqq.)*) 

Neque  aliter  se  habent  Consentius  p.  375. 10  sqq. 
et  explanationum  auctor  IV  p.  551.  14  sqq.^)  de  modo 
coniunctivo;  nam  uterque  eisdem  verbis  tempori  futuro 


) 


1)  Consentii  verba  p.  375. 14  ('iDfinitivus— perpetuus')  = 
explan.  IV  p.  549. 3—4  ad  Caprum  pertinere  contendere  ne- 
queo;  cf.  Diom.  I  p.  340.33,34;  p.  341.1.  —  Prob.  inst.  IV 
p.  156  2.  —  Martian.  Cap.  III  §  310.  —  Jeep  'Redeteile' 
p.  226  adn.  1. 

2)  cf.  Jeep  1.  1.  p.  218. 

3)  Quo  loco  quod  Jeep  1. 1.  p.  35  sqq.  coniecit  duos  illos 
explanationum  libros  ab  eodem  artigrapho  compositos  non 
esse  confirmatur;  cum  enim  p.  503.  26  sqq.  promissivus  modus 
accipiatur,  eum  esse  absurdum  p.  549. 15  sqq.  audimus. 

4)  Modus  promissivus  ad  Cominianum  referendus  esse 
videtur,  quia  in  Cominiani  capite  de  coniugationibus  Gr.  1. 
K.  I  p.  175.29  sqq.  et  p.  168.2,  ubi  eundem  subesse  Jeep 
1.  1.  p.  9  sqq.  demonstravit,  saepe  obviam  it. 

5)  de  appellatione  'adiunctivus',  qua  explanationes  utun- 
tur,  cf.  exc.  Bob.  Gr.  1.  K.  I  p.  562. 34.  —  Sac.  VI  p.  432.  9. 

activi  esse  duplicem  modum  coniunctivum,  passivi  autem 
triplicem  (ulteriore  modo^)  addito)  docet. 

Atque  ubi  Consentius  p.  375.  15  sqq.^)  et  expla- 
nationes  IV  p.  549. 10  sqq.  (cf.  Keilii  adn.  crit.)  infini- 
tivum  pertractant,  etiam  eundem  fontem  adhibitum  esse 
nemo  non  videt. 

Cum  autem  adhuc  nusquam  in  aliis  artibus  similia 
detegi  potuerint,  in  capite  Consentii  de  verborum 
formis  indicia  me  invenisse  arbitror,  ex  quibus  auctor 
communis  perspiciatur.  Illam  enim  partitionem  forma- 
rum  p.  375.  32  sqq.,^)  ex  ^qua  primum  verba  perfecta  et 
frequentativa,  deinde  meditativa  atque  inchoativa  di- 
stinguuntur,  in  explanationum  libro  altero  p.  548.  18 
sqq.  reperimus;^)  tamen  Consentii  explicationem  accu- 
ratiorem  esse  primo  obtutu  intellegiraus,  ita  ut  eum  re- 
gulam  ex  illarum  copiis  non  delibasse  luce  clarius 
pateat.  Hic  autem  dixerit  quispiam  explanationes 
'formam  absolutam'  pro  Consentii  'perfecta'  dixisse; 
sane  quidem,  et  hae  appellationes  ipsae  fontis  eruendi 
ansam  dant.  Qualitatem  enim  'absolutam  sive  perfec- 
tam'  Diomedes  Gr.  1.  K.  I  p.  342.29  enumeravit;  quem 
eandem  originem  redolere  quam  illos  artigraphos  con- 
cedes,  si  eiusdem  definitionem  formae  meditativae 
p.  346.2—3  cum  illis  comparaveris.  (cf.  de  absoluta 
formaDiom.  I  p.  342.33  et  explan.  IV  p.  548. 18— 19.) 

Priusquam  hac  de  quaestione  iudicemus,  colligere 


1)  cf.  Jeep  1.  1.  p.  242  adn.  4  et  p.  254.  —  Addas  quaeso 
Serv.  Gr.  1.  K.  IV  p.  414.  24. 

2)  cf.  Prisc  Gr.  1,  K.  II  p.  425  9-10.  —  Diom.  I. 
p.  340.34-35.  —  Jeep  1.  1.  p.  226. 

3)  cf.  Jeep  l  1.  p.  88  sqq.  —  Cons.  p.  375.30.— 32  Dona- 
tum  IV  p.  381. 26—27  secutus  est.  Donati  ordinem  formarum 
Cons.  p.  376.  7—9  praebet. 

4)  In  explan.  IV  p.  505. 12  sqq.  partitio  prorsus  diversa 
legitur.  —  cf.  Jeep  1.  1.  p.  189  adn.  2. 

placet,    quae    de    reliquis    verborum    formis  Consentio 
aliisque  communia  sunt: 

Cons.  p.  376.  3  'frequentativa'  —  Diom.  I  p.  344. 
28  sqq.  —  Prisc.  II  p.  429. 19—20. 

Cons.  p.  376.6—7  ^inclioativa'  —  Prisc.  II 
p.  427.  16—17. 

Quid  igitur?  De  concentu  Consentii  et  explanatio- 
num  Diomedem  ad  partes  vocavimus,  cui  antiquiorem 
auctorem,  fortasse  Probum,  subesse  et  tota  definitionum 
ratio  et  exemplorum  copia  confirmant.  Accedit  quod 
nonnuUis  locis  etiam  in  Prisciani  arte  eandem  doctri- 
nam  invenimus;  si  deinde  deliberamus  ubique  fere 
nucleum  egregium  elucere,  quid  propius  abest,  quam  ut 
de  Capro,  qui  omnibus  suppeditavit  copias,  cogitemus? 
Longius  vero  progredi  et  contendere  licet  Consentium 
diligentius  quam  ceteros  vetusta  praecepta  servasse  ac 
tradidisse  et  multa  vetere  ordine  et  integra  praebere, 
quae  in  reliquorum  artibus  dispersa  sunt. 

Capri  denique  mihi  quidem  ea  videntur  esse,  quae 
p.  376.28  sqq.  exstant  de  verbo  'dormito'  frequenta- 
tivo,  quod  *U8U  loquendi'  magis  pro  meditativo  aut 
inchoativo  dici  potest.^)  Nusquam  enim,  nisi  quid  me 
fugit,  similem  regulam  indagare  potui  nisi  in  Prisciani 
arte  Gr.  1.  K.  II  p.  431.  2  sqq.,  qui  et  ipse  nonnulla 
frequentativa  ^in  alium  sensum  transire  videri'  animad- 
vertit.^) 

Ut  iam  ad  tempora  accedamus,  in  enumeratione 
singulorum  temporum  quaedam  addita  sunt,  quae  ad 
optimum  fontem  spectant.  Ea  re  Consentius  ab  usu 
artigraphorum   maximopere  abhorret,  quod  tempora  na- 

1)  cf.  Woelfflin  'Die  Verba  frequentativa  u.  intensiva' 
Arch.  f.  lat.  Lexikogr.  IV  (1887)  p.  216. 

2)  De  Consentii  'patrizat  graecizat  sicilizat'  p.  376.  31  sqq. 
cf.  Seelmann  1.  1.  p.  319  sqq. 

turalia  et  artificalia  secrevit  atque  praeterita  tempora 
baud  inscite  disposuit  (plusquampf;  perf;  imperf.). 

Neque  alia  invenimus  in  codice  Parisino  7491 
saec.  X  f.  94,  quae  ex  libro  quem  Diomedes  adhibuit 
sumpta  esse  Keil  Gr.  1.  K.  IV  p.  XXII  sqq.  nos 
docuit.^)  De  doctrina  Probiana  agi  ex  primis  verbis 
apparet:  „sed  e  contrario  Probus  adfirmat  tempus'^  cet. 
(sequitur  Diomedis  disputatio  Gr.  1.  K.  I  p.  335.  21  sqq.) 

Illa  autem  divisio  Conssntii,  quam  apud  Diomedem 
desideramus,  in  codice  ita  occurrit:  „in  praeterito  duo 
tempora  sunt  artificalia'*  et  paulo  post  „plusquam  autem 
perfectum,  quod  vetustissimum  dicunt." 

Quam  similitudinem  fortuitam  esse  nemo  serio  con- 
tendet;  frusta  Probiana  vero  per  Caprum  in  Consentii 
artem  pervenisse  inde  collegerim,  quod  illud  quoque 
caput  de  nominura  generibus,  ubi  p.  343.  24  et  26  sqq. 
genera  naturalia  atque  artificalia  item  distinguuntur, 
Capro  deberi  antea  p.  33  sqq.  intelleximus. 

Neque  minus  Flavii  vestigia  eruuntur  illo  loco, 
quo  de  dubia  coniugatione  verborum  ^lavo:  lavas  — 
lavis,  lavor:  lavaris  —  laveris',  ^labo  labas,  labor  laberis' 
p.  381.  35  sqq.  agitur.  lam  Keil  adn.  crit.  et  Gr.  1.  K.  V 
p.  335  ad  Diomedem  I  p.  381.10  legentes  revo- 
cavit,  qui  eandem  regulam  (4avo:  lavas  lavis')  exemplis 
Plautinis  et  Vergilianis  illustravit;  neque  dubito  Kar- 
baumii  sententiam  1.  1.  p.  11  auxilio  vocare,  qui  haec 
Diomedis  testimonia  ad  Probum  Berytium  referenda  esse 
putat,  quippe  quae  in  Prisciani  institutionibus  Gr.  1.  K.  II 
p.  471.  2  sqq.  recurrant*).  (cf.  p.  402.  26  sqq.,  ubi  etiam 
Consentii  4abo  labas,  labor  laberis'  reperimus).')    Quos 


) 


1)  Steupl.  l.p.  179hunclocumexDiomedeIp.  335.20  sqq. 
fluxisse  male  sibi  persuasit. 

2)  Addas  velim  Prob.  cathol.  Gr.  1.  K.  IV  p.  36.  34—36  = 
Sac.  VI  p.  488.  27-p.  489. 1. 

3)  cf.  Eutych.  V  p.  484.25  sqq. 

Diomedis  et  PriBciaDl  locos  dudum  post  Neumannum 
1.  L  p.  54  G.  Keil  1.  ].  p.  57  et  p.  60  Capro  assignavit; 
equidem  alia  quoque  via  progressus  id  confirmare 
possum.  Nonius  enim  II  p.  144. 36  sqq.  M,  quem  illi 
viri  docti  neglexerunt,  sub  lemmate  4avit  pro  lavat' 
eisdem  exemplis  usus  est  (cf.  ibid.  p.  71.  18 — 32). 

Quae  cum  ita  sint,  etiam  Consentii  explicationem 
Flaviana  doctrina  redundare  certum  est. 

Haud  scio  an  ad  Caprum  pertineat,  quod  gram- 
maticus  verborum  numerum  dualem  p.  379.  4  sqq. 
prorsus  denegavit.  cf.  Diom.  Gr.  1.  K.  I  p.  334. 26  sqq.  — 
Serv.  in  Verg.  Aen.  II  1.^)  —  Pomp.  V  p.  234.  18.  sqq.  — 
Quintil.  I  5.  42  sqq. 

Ad  certiora  oculos  convertere  et  illos  Consentii 
locos  percensere  praestat,  ubi  deverbisquae  vocan- 
tur  defectivis^)  disseruit.  Usquequaque  enim  arti- 
graphus  eiusmodi  verba  immiscuit^)  contra  rationem 
reliquorum,  ex  quibus  alii  (Diom.  I  p.  346.  11  sqq.  — 
Sac.  VI  p.  430. 29  sqq.)  speciem  defectivam,  alii 
(Prob.  inst.  IV  p.  158.  14  sqq.)  defectivum  genus 
esse  statuebant,  cum  Charisius  et  Priscianus  hanc  quae- 
stionem  breviter  tantum  tetigerint. 

lam  supra  p.  18  sqq.  simili  in  parte  Capri  in- 
dicia  perspeximus,  ita  ut  eundem  in  hac  materia  latere 
conici  possit.     Quam  sententiam  stare  satis  patebit. 

Atque  primum  quidem  quattuor  species  verborum, 
qnae  in  coniugationibus  deficiunt  p.  382.9  sqq.,  mirum 
in  modum  cum  Servio  Gr.  1.  K.  IV  p.  437,  imprimis 
autem  cum  explanationibus  IV  p.  551.19  sqq.  concinunt. 

1)  cf.    Kirchner    Fleckeis.    ann.    phil.    Suppl.   VIII 
(1875/76)  p.  474. 

2)  cf.   Jeep   'Redeteile'    p.    195    et    p.    196    adn.    1.    — 
p.  256  sqq. 

3)  cf.  Cons.  p.  367.  9  sqq.  et  Prisc.  II  p.  369. 18  sqq. 

Cons.  p.  382.  16  sqq.  *fers  meministi  novisti'  (cf. 
p.  370.  10  et  p.  378.  27  sqq.)  —  explan.  IV  p.  551. 
21  sqq.  et  29—30.  —  Serv.  IV  p.  437.  2—5.  —  Diom.  I 
p.  346.  14—15. 

Cons.  p.  382.  20  sqq.  'sum  eV,  ^possum  potes' 
(cf.  p.  370. 11  et  p.  378.  27  sqq.)  —  explan.  IV  p.  551. 
26  sqq.  —  Serv.  IV  p.  437.  5—8.  —  Pomp.  V  p.  240.  25. 

Cons.  p.  382. 28  sqq.  'soleo  solitus  sum',  ^audeo 
ausus  sum'  (cf.  p.  368. 14  sqq.  et  p.  378.  14  sqq.)^)  — 
Serv.  IV  p.  437.13  sqq.  —  explan.  IV  p.  551.35sqq. 

—  Prisc.  II  p.  420.  7  sqq.  (p.  566.  21  sqq.  et  p.  573. 
23  sqq.). 

Neque  aliter  res  se  habet  de  modo  imperativo 
^cedo'  i.  e.  *dic': 

Cons.  p.  370.  18  sqq.  (p.  377.  11—12)  —  explan. 
rV  p.  551.  30  sqq.  —  Diom.  I  p.  346.  16—17.  — 
Prisc.  II  p.  420. 14  sqq.  (p.  450.  16  sqq.).^) 

Flaviana  quaedam  etiam  eo  loco  perspicere  pos- 
sumus,  quo  verba  per  tempora  defectiva  p.  378.4  sqq. 
pertractantur;  cum  in  nonnuUis  partibus  Caprum  inesse 
iam  supra  haud  improbabiliter  suspexerimus,  videamus 
idemne  valeat  de  verbis  ^pando^)  sisto'  tempore  praet. 
perf.  carentibus.  (p.  378.  7  sqq.);  quae  res  satis  comproba- 
tur  Prisciani  verbis  Gr.  1.  K.  II  p.  418.  28—29  et  p.  537. 
14  sqq.  (cf.  Phoc.  V  p.  436.23—24),  qui  quin  eodem 
spectet  dubium  esse  nequit.  Conferas  quaeso  praeterea 
Cons.  p.  378. 33  sqq.    de  verbis    praesenti    tempore    et 

1)  cf.  Jeep  1.  1.  p.  195  sqq. 

2)  cf.  Prob.  cathol.  Gr.  1.  K,  IV  p.  38. 15—17  =  Sac.  VI 
p.  490. 19  sqq.  —  Cledon.  V  p.  59.  20  sqq;  p.  61.  30—31 ;  p.  62. 3. 

—  Pomp.  V  p.  240. 19  sqq.  —  Phoc.  V  p.  436. 14—16  — 
Macrob.  V  p.  640.  22  sqq.  —  Max.  Vict.  VI  p.  200. 19—20.  — 
exc.  Bob.  I  p.  563. 19. 

3)  de  verbo  'pando'  Consentius  (fortasse  per  Donatum  IV 
p.  383. 15)  in  errorem  raptus  est.  cf.  p.  384. 25—26  dao  per- 
fecta  'pandi  pandavi'. 

praeterilo  communibus  'incendit  obruit  pluit  suit' 
(exempl.  Plaut.)  —  Prisc.  II  p.  504.22  8q(|.i)  et  p.  459. 
24  sqq.  (exempl.  Enn.)  ~  Prob.  inst.  IV  p.  186.15—16. 
Qua  cum  regula  ea  arte  cohaerent,  quae  in  verbis 
per  genera  defectivis  p.  370. 12  sqq.  leguntur,  quoniam 
hic  quoque  artigraphus  de  verbis  quibusdam,  quae  con- 
tra  rationem  pronuntiantur,  disseruit.  Quamvis  Con- 
sentius  Donati  vestigia  presserit  (cf.  Cons.  p.  370.  12—16 
'nec  —  producuntur'  —  Don.  IV  p.  383.  17—18    ^sunt 

—  no'),  tamen  quod  inde  a  v.  16  obvium  est,  id  in 
Donati  arte  desideramus.  Vergilium  enim  omnia  verba 
quae  in  o  exeunt  produxisse  discimus.  Quo  loco  item 
de  Capro  cogitaverim,  quamquam  nusquam  similia  inda- 
gantur  nisi  in  frgm.  Bob.  de  finalibus  sjllabis  Gr.  1. 
K.  VI  p.  626.  6  sqq. 

Eandem  originem  redolent  verba  impersonalia 
p.  373.  21  sqq.  'miseret  misertum  est',  Haedet  pertaesum 
est'.  cf.  Diom.  I  p.  398.20—21.  —  Prisc.  II  p.  564. 
3-4  et  III   p.  281.7-9.«)   (Phoc.  V   p.  435.27-28). 

Admodum  denique  est  verisimile  Consentium 
p.  379.23  sqq.,  ubi  de  verbis  per  nguras  defectivis 
loquitur,  composita  4mpleo  impero',  quorum  simplex  in 
usd  non  est,  ex  Flavio  Capro  mutuatum  esse.  cf.  Prisc.  II 
p.  435.  2  sqq.«) 

lam  in  censum  veniunt,  quae  de  verbis  imper- 
sonalibus  p.  370.  23  —  p.  373.  31.  —  p.  375.  18—20. 

—  p.  380. 10 — 28  invenimus.  Qua  in  quaestione  utrum 
impersonalia  generibus  verbi  an  modis  adplicanda  sint, 

1)  Varro  de  1.  1.  IX  104.  —  cf.  Seelmann  1.  1.  p.  93 
(p.  48),  quem  Consentii  locus  fugit. 

2)  Consentii  formam  'misertum'  praeter  Priscianum  Caper 
Gr.  1.  K.  VII  p.  93.7.  —  Macrob.  V  p.  648.2.  —  Beda  VII 
p.  278.  29  praebent.  —  'miseritum'  Char.  I  p.  253. 27.  —  Diom.  I 
p.  398. 14.  —  Phoc.  V  p.  435. 26  cet. 

3)  cf.  Jeep  'Redeteile'  p.  213  adn.  2. 

quam  ceteri  grammatici  plerumque  in  dubio  reliquerunt/) 
Consentius  accuratissime  versatus  est,  ita  ut  quisquis 
in  vim  atque  rationem  verborum  impersonalium  inquirit, 
ad  hunc  ubique  respiciat  necesse  sit. 

Quam  disputationem  a  Capro  alienam  non  esse  et 
exempla  p.  371,  372,  373,  380  allata  et  tota  indoles 
mihi  suadent.  lam  inde  quod  artigraphus  a  Donati 
disciplina-)  discrepans  illa  verba  omnino  inter  genera 
enumeranda  esse  p.  372.  28  sqq.  diserte  explicavit, 
alium  auctorem  ei  praesto  fuisse  colligi  potest,  ad  quem 
etiam  ^alii'  p.  370.  25,  26,  ^plurimi'  p.  370.  35,  ^plerique' 
p.  370.37,  ^quidam'  p.  371.1.  —  p.  372.12  comme- 
morati  relegant. 

Atque  primum  quidem  quaeritur,  qui  fuerint  qui 
verba  impersonalia  ^generibus  potius  et  significationi- 
bus  iungunt  et  aiunt  modum  esse  non  posse,  quouiam 
per  omnes  modos  sollemni  figuratione  decurrat'^  (Cons. 
p.  370.26  sqq.  —  p.  372.23  sqq.  —  p.  373.  19  et  21). 

Persimilia  autem  occurrunt  in  Diomedis  arte  Gr.  1. 
K.  I  p.  397.  29  sqq.,  qui  eodem  argumento  usus  est. 
(cf.  Prisc.  II  p.  413.22-23.  —  Serv.  IV  p.  412. 
14__16.  —  explan.  IV  p.  504. 26—28.)  Minime  agi 
de  fonte  deteriore  ex  Diomede  I  p.  341.  32  sqq.  satis 
Buperque  evincitur,  qui  illam  regulam  ^quibusdam'  ad- 
scripsit,  ^quibus  eloquentiae  et  doctrinae  tributa  est 
auctoritas'.  Quo  loco  nobis  ansa  datur  auctoris  pri- 
marii  investigandi.  Eodem  enim  modo  grammaticus 
in  capitulo  ^de  dubia  verborum  positione',  quod  exem- 
plorum  ex  vetustissimis  scriptoribus  haustorum  plenum 
optimam  originem  resipit,  non  nullos  *^quibus  eloquentiae 
et  elegantiae  tributa  est  opinio'  laudavit  (Gr.  1.  K.  I 
p.  382.15  —  16).     Si  testimonia  Plauti  ac  Pacuvii  mente 


1)  cf.  Jeep  'Redeteile'  p.  198sqq.  et  p.  229  sqq. 
thal  1.  1.2  II  p.  292. 

2)  cf.  'Jeep  1.  1.  p.  70  et  p.  233. 

perlustramus,  Probianam  doctriuam  re  vera  subesse 
concedendum  est;  neque  procul  abest  suspicio,  quin  illo 
quoque  loco  de  eadem  materia  uberrima  Diomedes 
cogitaverit.  Qua  de  re  Consentium  hic  quidem  doc- 
tissimum  auctorem  esse  secutum  pro  certo  habeo. 

In  examen  vocemus/)  quae  artigraphus  p.  371. 
11  sqq.  de  verborum  in  *it'  et  ^at'  impersonalium  signi- 
ficatione  mutata  egit;  impersonalia  enim  propriam  signi- 
ficationem  accipere  neque  ^omnia  verba  tertiae  personae 
efficere  impersonalem  modum'  (v.  15;  23 — 26)  exemplis 
(Verg.^)  Cic.  Terent.)  confirmavit. 

Quid    vero    quod  Priscianus    Gr.  1.  K.  II   p.  561. 

9  sqq.  de  eisdem  verbis  *iuvat  contingit'  similem  sen- 
tentiam  Capro  laudato  protulit?  (cf.  p.  432.  11  sqq.) 

Quo  Diomedis  verba  Gr.  1.  K.  I  p.  398.22  sqq. 
certissime  spectant,  qui  ex  Consentii  ratione  exposuit 
*non  nulla  inpersonalia  (^placet  licet  contingit  iuvat') 
sub  diverso  sensu  eadem  et  personalia  esse.' 

Verisimillimum  est  Diomedem  et  Consentium  eius- 
dem  auctoris  hortulos  adiisse,  ex  quibus  hic  non  solum 
regulam  ipsam  sicuti  Diomedes,  sed  etiam  exempla 
quaedam  petivit.  Quem  fontem  communem  fuisse  Ca- 
prum  ex  illo  Prisciani  loco  atque  ex  Nonio  Marcello 
colligitur,  qui  I  p.  641  et  p.  644  sqq.  M  eundem  ver- 
sum  Vergilianum  (Cons  p.  371.  19  =  p.  380.  19)  me- 
moriae  tradidit.^) 

Flaviana  sunt  ea  quoque,  ni  fallor,    quae    p.  372. 

10  sqq.  obviam  eunt;    nam   verba  impersonalia  in  *tur' 

1)  cf.  Cons.  p.  371.2sqq.  (p.  372.1;  p.  372.17-18;  p.  380. 
12-13)  et  Diom.  I  p.  337.35—36   (p.  338.2-4;   p.  341.21-22). 

2)  cf.  Serv.  in  Verg.  Aen.  XII  678. 

3)  In  parte  quae  inde  a  p.  371.26  sequitur  Consentius 
bis  in  errorem  mirum  incidit.  Primum  enim  v.  28  sqq.  'sedet' 
in  impersonalium  numero  posuit,  deinde  p.  372.5  sqq.  'miseret 
ex  se  oriri'  contendit.  —  cf.  Jeep  1.  1.  p.  231. 

exeuntia,  quae  ^ab  omni  genere  verborum  nascuntur', 
a  ^quibusdam'  inter  verborum  modos  numerata  esse 
etiam  Diomedes  Gr.  1.  K.  I  p.  397.  25  sqq.^)  docet. 
(p.  341.  22—23.  —  Prisc.  II  p.  425.  13  sqq.  et  p.  432.  9.) 

Firmioribus  autem  argumentis  illo  loco  nitimur, 
ubi  Consentius  de  errore  ^quorundam'  loquitur,  qui  ^eun- 
dem  istum  modum,  qui  ab  activa  declinatione  manat, 
(cf.  p.  372.20—21;  p.  373.18)  etiam  passivis  declina- 
tionibus  adplicaverunt'  (p.  372.  14  sqq.)  ^Sedetur'  idem 
velle  atque  ^sedent',  sed  omnino  non  idem  atque  ^seden- 
tur'  V.  17  sqq.  legimus.  Animum  velim  vertas  ad  Dio- 
medis  caput  *de  participiali  modo',  quod  Probianum  esse 
et  exemplorum  copia  et  Probi  ipsius  nomen  (p.  342.  9) 
dilucide  testantur;  ibi  v.  11 — 13  grammaticus  de  diffe- 
rentia  modi  participialis  et  impersonalis  idem  praebet. 
(^egitur  i.  e.  legunt,  non  leguntur^,  ^scribitur  i.  e.  scri- 
bunt'  cet.)2) 

Qua  in  doctrina  Caprum  inesse  Priscianus  III 
p.  231.  10  sqq.  'bellatur'  pro  'bellant',  ^tur'  pro  'eunt' 
mihi  persuasit.  (cf.  II  p.  413.29.  —  p.  425.13  sqq.  — 
p.  432.  9.  —  III  p.  485.  32  sqq.) 

Quae  cum  ita  sint,  Consentium  ea,  quae  in  capite 
de  verbis  impersonalibus  antiquae  originis  speciem  prae 
se  ferunt,  Capro^*')  debere  contendo;  quo  usus  artigra- 
phus  p.  372.28  sqq.  subtiliter  iudicavit  omnia  imperso- 
nalia,  ^novi  generis  quandam  speciem  a  generibus  po- 
sitis  discrepantem'  (v.  27  -28),  generibus  attribuenda 
esse.*)     Flavium   Caprum  ei    copias  Probianas  suppedi- 


1)  cf.  Jeep  1.  1.  p.  233. 

2)  cf.  Jeep  1.  1.  p.  232  sqq.  et  adn.  3. 

3)  Ne  Consentium  ex  Diomede  hausisse  credamus,  exem- 
pla  ab  hoc  omissa   et   certa  dispositio,    quae   abhorret  a  Dio- 

fedis  ratione  perturbata,  impediunt. 
4)  Cum  Jeepio  1.  1.   p.  233  adn.  3  lego  p.  372.27  'quia 
haec  ex  omni  verbo  non  manant.'    cf.  p.  371. 14—16  et  25—26. 

tasse  illa  verborum  impersonalium  dispositione  demon- 
stratur  (p.  370. 35).  quam  et  Sacerdos  Gr.  1.  K.  YI 
p.  429.23—25  et  p.  431.25—26/)  ubi  vetustiores  fon- 
tes  certo  subsunt,  et  explanationes  IV  p.  550.  23 — 25 
repetunt. 

Ex  observationibus,  quae  p.  372. 32  sqq.  de  im- 
personalibus  in  Hur'  terminatis  subiunguntur,  plane  ap- 
paret,  in  quibus  minutiis  acquiescebant  grammatici 
illius  aevi,  quo  studia  barbariae  caligine  tegi  coepta 
sunt;  tamen  exempla,  quae  hic  illic  legimus,  atque  ar- 
gumentum  ex  fonte  praeclaro  fluxi&se  inde  coniecerim, 
quod  eodem  versu  adhibito  Quintilianus  inst.  orat. 
I  4.  28  de  propriis  rationibus  verborum  quorundam  si- 
militer  egit  ('itur';  'fletur';  'panditur  domus';  'turbatur 
agris';  ^urbs  habitatur'.) 

Nettleshipium  1.  1.  p.  211  Quintil.  I  4—5.54  ad 
artem  grammaticam  Remmii  Palaemonis  rettulisse  me 
haud  fugit;^)  attamen  mihi  deliberanti  Consentii  locum 
cum  explicatione.  quae  antecedit,  Flaviana  artissime 
conexum  esse  neque  usquam  in  hoc  capiie  Palaemonis 
vestigia  elucere  probabilitate  prorsus  caret  Remmiana 
hac  quidem  in  parte  latere;  sed  potius  crediderim  illa 
quoque  originem  duxisse  ex  Capro,  qui  ipse  ex  genuinis 
fontibus,  fortasse  ex  Plinio  regulam  mutuatus  est. 

Quaestionem  de  Flavianis,  quae  apud  Consentiuui 
inveniuntur,  ad  umbilicum  adduximus.  Si  subsistimus, 
ut  viam,  quam  percurrimus,  perlustremus,  concedamus 
necesse  est  Flavium  Caprum,  si  Donati  artem  excipimus, 
Consentii  fontem  principalem  fuisse,  ad  quem  omnia 
fere,  quae  doctrinam  vetustiorem  sapiunt,  referenda 
sunt.     Tamen  si  quis  ex  me  quaesiverit,  num  artigrapho 


1)  Agitur  hic  de  formis  personalibus   et  impersonalibus. 
cf.  Jeep  1.  1.  p.  204  adn.  2  et  p.  229  adn.  5.  "      f   • 

2)  cf.  Claussen  Fleckeis.  ann.  phil.  Suppl.  VI  (1872/73)' 
p.  378  sqq. 


^> 


libros  Capri  ipsos  in  manibus  fuisse  credam,  id  verum 
esse  contendere  non  ausim ;  nam  si  Flavii  scriptis  ipsis 
usus  esset,  plura  vestigia  amplioris  doctrinae  et  dili- 
gentioris  veterum  scriptorum  studii,  quam  nunc  praebet, 
eodem  fere  modo  quo  Priscianus  tradidisset.  Qua  de 
re  frusta  Flaviana,  quibus  Consentii  artem  redundare 
supra  vidimus,  non  ex  Capro  ipso  hausta  esse,  sed 
nescio  per  quem  ad  grammaticum  pervenisse  mihi  est 
persuasum. 

Propriarationeac  singulari  Consentius  p.358.  lOsqq. 
nominum  declinationem  pertractavit,  in  quam  quae- 
ationem  fusius  inquirere  ideo  operae  pretium  erit,  quod 
indicia  optimae  doctrinae  praebet  et  ab  usu  ceterorum 
artigraphorum  valde  aliena  est. 

Cum  enim  alii^)  quinque  declinationes  (Prisc. 
Gr.  1.  K.  U  lib.  YII.  —  Prob.  IV  p.  3.4  sqq.  — 
Serv.  IV  p.  408.  36  sqq.  —  frgm.  Bob.  V  p.  556.  17  sqq.), 
alii  quattuor^)  enumeraverint  (Charis.  I  p.  18.  9  sqq.  — 
exc.  Bob.  I  p.  537.  l5  sqq.)^),  Consentius  in  eo  tantura 
cum  aliis  fecit,  quod  ex  genetivo  sing.,  non  ex  nomi- 
nativo  proficiscendum  esse  plane  ac  diserte  exposuit. 
(p.  357.27  sqq.  —  p.  358.4  sqq.;^)  10  sqq.^)  — 
p.  359.  12—13.  —  p.  360.4  sqq;  10  sqq.) 


1)  Donatus  de  declinatione  agere  supersedit.  c£.  Serv. 
Gr.  1.  K.  IV  p.  408.  36  sqq.  —  explan.  IV  p.  496. 26  sqq. 

2)  Quam  partitionem  ad  Palaemonem  Boelte  rettulit 
'de  art.  script.  lat.  quaest.'  diss.  Bonn.  (1886)  sentent.  controv.  III. 
—  'Bericht.  d.  fr.  dtsch.  Hocbstiftes'  (1891)  3.  p.  255  sqq.  — 
Fleckeis.  ann.  phil.  137  (1888)  p.  411  adn.  27.  —  cf.  Goetz 
Jahresber.  f.  Altert.  LXVIII  (1891)  p.  132  sqq.  -  Jeep  'Rede- 
teile'  p.  172—173.  —  Hilgard  Gr.gr.  IV p.  LIV  et  adn. 

3)  cf.   autem  Charis.  1  p.  18.  9  et  exc.  Bob.  I  p.  547. 18. 

4)  Non  duodecim  litterae,  sed  tredecim  afferuntur.  — 
cf.  p.  347.  10,  ubi  muta  'c'  deest.   -    cf.  Mart.  Cap.  III  §  290. 

5)  Qui  'plerique'  fuerint,  qui  a  nominativo  exorsi  multas 
declinandi  regulas   conati  sunt  explicare  lCons.  p.  358.  13.  — 

Tres  genetivorum  formas  praecipuas,  ^quibus  re- 
gulis  omnis  paene  nominum  multitudo  concluditur' 
(p.  358.  28 — 29),  ^is,  i,  ae'  p.  358.  15  sqq.  distinxit; 
praeterea  his  quattuor  species  p.  358. 29  sqq.  adiun- 
guntur,  quarum  prima  et  secunda  genetivum  ^us'  faciunt, 
dativum  'ui'  vel  ^u'  (p.  358. 31— p.  359.3),  tertia  ^ei' 
(3 — 5),  quarta  4us'  in  casu  habent  geuetivo  (5  —9); 
hos  septem  modos  nusquam,  nisi  quid  me  fugit,  repe- 
rire  potui.^) 

Imprimis  autem  de  genetivo  sing.  neutrorum,  quae 
in  'u'  exeunt,  Consentius  a  ratione  usitata  abhorret; 
legimus  enim  p.  358.34  sqq.  et  p.  361.21  sqq.  formam 
genetivi  rectissimam  ^cornus  genus',^)  cum  contra  omnes 
alii  grammatici  ^neutrale  in  singulari  quidem  numero 
monoptoton  esse  per  *u"  (Charis.  I  p.  31.5)  doceant.^) 
Quam  regulam  falsam  praebent  Charis.  I.  p.  35.  30  sqq. 
et  p.  66.  6  sqq.  —  Diom.  I  p.  303.21^23.—  Prisc.  II 
p.  362.  6—7  et  p.  365.  6.  -  Prob.  cathol.  IV  p.  3.  23  sqq. 
et  p.  31.27  sqq.  —  Prob.  inst.  IV  p.  114.34  sqq.  — 
explan.  IV  p.  541.  23  sqq.    (p.  540.  22).    —    Cledon.  V 


exc.  Bob.  I  p.  537.18.  —  explaD.  IV  p.  541.3—5),  non  satis 
liquet.  —  cf.  Jeep  1.  1.  p.  165. 

1)  Cave  mihi  opponas  Diomedem  I  p.  303. 12  sqq.  septem 
declinationis  species  enumerasse;  qui  tamen  genetivos  prorsus 
diversos  attulit:  'ae  i  ii  is  us  ei  u.'  — nomina,  quae  'ii'  in  ge- 
netivo  habent,  una  cum  eis,  quorum  genetivus  in  'i'  exit, 
a  Consentio  tractantur.  cf.  Prisc.  11  p.  295.  21  sqq. 

2)  cf.  autem  p.  351.24. 

3)  IUis  locis,  quibus  de  formis  casualibus  egerunt,  omnes 
fere  'comu  genu'  formae  diptoto  aut  bipertitae  tribuerunt,  quia 
vocalis  'u'  in  genet.  dat.  abl.  producitur.  cf.  Charis.  I  p.  150. 
34  sqq.  =  explan.  IV  p.  544.  28  sqq.  —  Diom.  I  p.  309.  3  sqq. 

—  Serv.  IV  p.  433.  30  sqq.  —  Prob.  cathol  IV  p.  31. 23  et 
p.  32. 30  sqq.  —  Prob.  de  nom.  exc.  IV  p.  214. 18  sqq.  — 
Cled.  V  p.  44.  29  sqq.— Pomp.  V  p.  172.  3  sqq.  et  p.  184.  37  sqq. 

—  A  quibus  Prisc.  II  p.  362.  8  sqq.,  qui  in  omnibus  casibus 
haec  nomina  produci  contendit,  plane  dissonat. 

p.  42.9.  —  Pomp.  V  p.  185.3.  — Phoc.Vp.  414. 11  sqq. 
— Sacerd.VI  p.  482.  29  sqq.— arsAsperi  Suppl.  p.  43.  9  sqq. 
—  ars  anon.  Bern.  ibid.  p.  127.  3  sqq.  —  comm.  Einsidl. 
ibid.  p.  240.  4.1) 

Neque  aliter  de  eadem  re  diiudicaverunt  Prisc.  II 
p.  210.  14  sqq.  —  exc.  Bob.  I  p.  547.3  sqq.  —  frgm. 
Bob.  V  p.  564,  21  sqq.  —  ars  anon.  Bern.  Suppl. 
p.  127.  19  sqq.  —  Serv.  in  Verg.  Aen.  III  22.  —  Sed 
his  notum  est  ^antiquos'  (Liv.  Cic.)  nec  non  Lucanum 
(pharsal.  VII  217)  genetivum  'us'  adhibuisse  (cornus). 
Priscianus  tamen  nominativum  4n  us  genere  masculino 
et  quartae  declinationis  prolatum  esse'    sibi  persuasit.^) 

Nemo  igitur  eandem  doctrinam  quam  Consentius 
tradidit  nisi  Marti-anus  Capella,  ad  quem  rursus  con- 
fugere  debemus;  dicit  enim  III  §  293:  ,,quamvi8  ergo 
dissimilia  sint  'senatus'  et  ^exercitus',  tamen  sic  'genus' 
et  ^cornus'  genetivo  dicendum  est  quem  ad  modum  *se- 
natus'  et  ^exercitus'." 

Quae  cum  ita  sint,  Consentium  hoc  quoque  loco 
antiquioribus  fontibus  nixum  esse  nemo  non  videt. 

Altera  autem  in  disputatione  artigraphus  etiam 
cum  Martiano  non  concinit.  Grammatici  enim  valde 
inter  se  dissentiebant,  utrum  ^solus  neuter  uter  cet.' 
pro  pronominibus  an  nominibus  habenda  essent,^)  quam 
controversiam  praeter  alios  Donatus  Gr.  L  K.  IV  p.  381. 
9  sqq.  attigit.  Quas  voces  Consentius  p.  359.  5  sqq. 
argumentis  non  additis  in  nominum  numero  posuit, 
quod  item  apud  Priscianum  (II  p.  213.  8  sqq.  —  p.  196. 

1)  cf.  Freund  'Worterbuch  I  Lexikal.  Schol.'  p.  LXVI— 
LXXXVIII.  —  Neue  1.  1.2  I  p.  354  sqq.  —  Kuehner  'Aus- 
fiihrl.  Gram.  d.  lat.  Spr.'  I  §  88.  4  p.  243.  —  Omnes  viri  docti 
Consentii  locos  praetermiserunt. 

2)  cf.  de  dub.  nom.  V  p.  574.  13—15.  —  Capri  de  dub. 
verb.  VII  p.  109. 1.  —  Nomini  'cornus'  alia  notio  est.  cf.  Neue 
1.  1.2  I  p.  347. 

3)  cf.  Jeep  1.  1.  p.  178. 

18  sqq.  —  p.  265.22  sqq.  —  III  p.  7.5  sqq.  —  p.  19. 
26  sqq.  —  p.  449.35  sqq.)  et  apud  Probum  fit.  (inst. 
IV  p.  100  4.  —  p.  101.  22  sqq.  —  p.  105.  23  sqq.  — 
p.  111.12  sqq.  —  p.  112.30  sqq.)^) 

Consentium  Priscianum^)  Probum  cognatione  qua- 
dam  coniunctos  esse  denuo  patet;  neque  nimis  contra- 
dixerim,  si  quis  de  frustis  Probianis  ex  Flavio  Capro 
petitis  cogitaverit.  Tamen  quia  mea  coniectura  aliter 
confirmari  nequit,  illum  optimos  fontes  adiisse  satis  habeo 
demonstrasse.^) 

Epinietnim. 

Palaemoniana  vestigia  in  Oonsentii  libro  de  barbarismis 

et  metaplasmis  colliguntur. 

Mirum  non  est  Flavii  Capri  vestigia  in  Consentii 
altero  libro,  in  quo  agitur  de  barbarismis  et  meta- 
plasmis,  nusquam  inveniri,  quia  eiusmodi  materia  contra 
disciplinam  illius  grammatici  clarissimi  repugnat.  Sed 
Palaemoniana  quaedam  hoc  in  capite  inesse  Birt 
(cf.  supra  p.  1)  nonnullis  locis  demonstravit,  quae  ubique 
accuratissime  expiscari  atque  colligere  e  re  erit. 

Atque  primum  definitio  barbarismi  p.  386.  14  sqq. 
*item  barbarismus  est  dictio  aliqua  parte  sui  vitiosa', 
quae  verba  ex  Donato  hausta  (cf.  Cons.  p.  386.  8  sqq. 
et  Don.  Gr.  1.  K.  IV  p  392.  5  sqq.)  excipit,  apud  Cha- 
risium  Gr.  1.  K.  I  p.  265.  23  sqq.  post  Cominiani  ex- 
plicationem  v.  1 — 22  (cf.  Diom.  I  p.  451.21  sqq.)  auc- 
tore  non  laudato  repetitur,  ita  ut  utrumque  artigraphum 

1)  cf.  frgm.  Bob.  V  p.  566. 1. 

2)  cf.  Cons.  p.  359.  8--9  (p.  361.4—5)  —  Prisc.  II  p.  181. 
5  sqq.  et  p.  226. 2—4.  —  Cons.  p.  358. 31  sqq.  —  Pnsc.  II 
p.  174.11—13  et  p.  362.23.  —  Prob,  cathol.  IV  p.  3.24. 

3)  Quae  p.  360.  3  sqq.  de  regulis  numeri  pluralis  ac 
p.  362.  22  sqq.  de  'incrementis  syllabarum'  obviam  eunt,  ea  ad 
Consentii  ipsius  studium  explicandi  et  conglutinandi  haud 
dubie  spectant;  qua  de  re  verba  facere  opus  non  est. 

idem  voluisse  nemo  non  videat;  sed  fontera  perquirere 
eam  ob  causam  difficillimum  est,  quia  Charisii  locus 
integer  non  est>)  Tamen  ex  tota  ratione  artis  Chari- 
sianae  dilucide  evincitur  auctorem,  ad  quem  praefatio 
^aliis  uberius  ita  placuit  definire  de  barbarismo'  perti- 
net,  nuUum  alium  fuisse  nisi  Palaeraonem.^)  etsi  viros 
doctos,  in  primis  Marschallium  1.  1.  p.  75  dico,  in  libro 
quarto  Charisii  Remmiana  latere  negasse  haud  nescio. 
Ne  sententia  mea  firmo  ac  stabili  fundamento 
careat,  alias  causas  afferre  concedatur.  llla  partitio 
quadruplex,  quam  et  Consentius  et  anonymus  Charisii 
praebent,  Quintiliani  disputationi  I  5.  6  sqq.  respondet, 
quam  viri  docti^)  ad  Palaemonem,  qui  ipse  graecis 
nititur  fontibus,*)  suo  iure  rettulerunt.  Sicuti  autem 
Remmius  copias  suas  grammaticas  artigraphis  suppedi- 
tavit,  ita  etiara  hanc  doctrinara  ex  eodera  fluxisse  ad- 
modum  verisimile  est.  Noli  mihi  opponere  Quintilianum 
non  solum  duas  barbarismi  species,  quae  in  dicendo  et 
in  scribendo  fiunt,  tractasse  (I  5.  10—24),  sed  eos  quo- 
que  barbarismos  adiunxisse,  qui  peregrinis  verbis  ad- 
hibitis^)  et  'animi  natura'  oriuntur,  'si  a  quo  insolenter 

1)  cf.  Jeep  mus.  Rhen.  N.  F.  LI  (1896)  p.  425  sqq. 

2;  Quod  Usener  *Ein  altes  Lehrgebaude  der  Philologie' 
Sitzgsberichte  d.  k.  b.  Akad.  Munchen  1892  p.  630—631  pro  certo 
habuit;  in  memoriam  revocavit  apud  Polybiura  (Boissonade 
A.  Gr.  III  p.  232.  —  Nauck  lex  Vindob.  (1867)  p.  285.  14j 
etiam  vetustae  partitionis  soloecismi  vestigia  exstare,  cum 
contra  anonymus  de  barb.  et  sol.  (Boiss.  p.  239.'  —  Nauck 
p.  291.4)  et  Herodianus  qui  dicitur  (Boiss.  p.  242  —  Nauck 
p.  295)  cum  artigraphis  latinis  congruant.    cf.  Quintil.  I  5.  38. 

—  Charis.  I  p.  267.  23  sqq. 

3)  Claussen  Fleckeis.  ann.  phil.  Suppl.  VI  (1872/73) 
p.   379.   —   Nettleship   1.  1.  p.  209.  —    Usener  i.  1.  p.  630. 

4)  Quod  Usener  1.  1.  ex  Graecorum  testimoniis  rectis- 
sime  collegit.     cf.   Polybium   apud   Boiss.  p.  231.  —   Nauck 

p.  283.5. 

5)  Hoc  genus  artigraphi  sub  titulo  *barbarolexis'  tradunt. 
Consentius  p.  386. 21  sqq.  ad  Quintilianum  I  5. 8  proxime  accedit. 

quid  aut  minaciter  aut  crudeliter  dictum  sit'  (I  5.  8 — 9). 
In  quo  minime  haeremus,  quoniam  ex  Quintiliano  ipso 
I  5. 7  accipimus  illa  genera,  de  quibus  grammatici 
disserunt,  in  ^profitentium  commentariolis'  maxime  usi- 
tata  esse;  his  in  rebus  artigraphi  cum  rhetore  doctis- 
simo  sic  conveniunt,  ut  de  conimuni  origine  Palaemo- 
niana  dubitari  nequeat.^) 

Haud  procul  abest,  quin  alia  quoque  frusta  Rem- 
mian^  in  Consentii  libro  latere  coniciamus,  ad  quae  de- 
tegenda  Quintilianum  denuo  ad  partes  vocamus. 

Animum  velim  attendas  ad  Cons.  p.  389.  13  sqq., 
qui  diaeresin  exemplis  ex  Vergilio  et  Lucretio  petitis 
^aquai  pictai  Triviai'  illustravit.  Quos  versus  Vergi- 
lianos  esse  Palaemonis  Quintilianus  I  7.  18  testatur, 
qui    utrumque    notavit    (cf.    I   5.  17),^)    cum    Charisius 


1)  Artigraphi  barbarismos  dicendi  et  scribendi  commis- 
cuemnt;  qaod  non  modo  ex  definitionibus,  sed  etiam  inde 
apparet,  quod  vitia  per  sonos  et  aspirationem  facta,  quae 
Quintilianus  1  5. 19  in  barbarismis  enuntiationis  tractavit,  apud 
illos  adiectione  quoque  et  detractione  cet.  oriuntur:  cf.  Cons.  V 
p.  386.  15  sqq.  -  Don.  IV  p.  392.9-10.  —  Serv.  IV  p.  444. 16-17. 
-  Pomp.  V  p.  285.17-18.  —  Audax  VII  p.  361.22  sqq.  — 
Haud  scio  an  haec  ratio  item  fontem  graecum  resipiat;  nam 
anonymus  de  barb.  et  soloec.  (Boiss.  p.  238.  —  Nauck 
p.  290. 3.)  etHerodianus  qui  vocatur  (Boiss.  p.  260.  —  Nauck 
p.  311.  13),  ad  quos  Usener  1.  1.  p.  630  adn.  2  nos  relegavit, 
et  ipsi  illis  quattuor  speciebus  ^ao^aoiauov  negl  nQoaojSiav  adie- 
cerunt.  cf.  Cons.  p.  386.12-14.  —  Idem  Herodianus  (Boiss. 
p.  258.  —  Nauck  p.  309.5)  praeterea  royovg  ij  xooyovg  (cf  latin. 
gramm.  'tempora')  tj  nvevftc^  enumeravit. 

Tenendum  est  'tonos'  vel  'accentus'  et  apud  Consen- 
tium  et  apud  Donatum  occurrere.  cf  Cominian.  in  Cbarisii 
arte  I  p.  265. 18  sqq. ;  quo  ex  loco  statim  perspicitur  Us  e  - 
nerum  in  eo  falso  censuisse,  quod  illum  barbarismos  scribendi 
et  pronuntiandi  non  distinxisse  sibi  persuasit. 

2)  Birtii  coniectura  1.  1.  p.  22  sqq.,  qui  hoc  loco  pro 
lectione  tradita  ^awaiQeaiv  et  awaloKfiqv'  legit  'tmavyaloifi^v , 
in  Consentii  et  ceterorum  rationem  optime  quadrat.     cf.  Sacerd. 

Gr.  1.  K.  I  p.  279.4  ^pictai  vestis'  atque  excerpta  Bo- 
biensia  I  p.  538.25  sqq.  ^aquai'  praebeant;^)  exemplum 
Lucretianum  (Cons.  p.  389.  15)  eodem  ex  fonte  de- 
promptum  esse  verisimillimum  est,  etsi  firma  argumenta 
desunt. 

Neque  aliter  res  se  habent  de  episynaliphe 
V.  18sqq.  Definitione  et  exemplo  Thaethon'  pro  Thae- 
thon',2)  quae  ad  Donatum  IV  p.  396.  21  spectant,  excep- 
tis  ea  potissimum  quae  secuntur  'Marcipor'')  ^Orpheus',*) 
Trotei'  (cf.  Serv,  in  Verg.  Aen.  XI  262),  Udomener, 
Thyias',  eundem  auctorem  redolent^) 

Audimus  enim  nomina  ^Orpheus  Proteus'  cet. 
eorumque  casus  obliquos  trisyllaba  ratione  pronuntianda 
esse,^)  quae  ab  usu  recentioris  aevi  haud  parum  discre- 
pat;  neque  diversam  regulam  se  a  ^doctissimis  senibus' 
didicisse  Quintilianus  I  5.  23—24  exposuit,  quo  loco  de 
barbarismis,  quae  per  accentus  oriuntur,  est  locutus. 
('Appi'"'),   'Atrei',   'Nerei    Tereique'.)       Quin    Palaemon, 


Gr.  1.  K.  VI  p.  453.1  (p.  449.4—6).  —  Locis  a  Birtio  collec- 
tis  addas  quaeso  Don.  IV  p.  396. 18  sqq.  -  [Prob.]  de  ult. 
syll.  IV  p.  263.  21  sqq.  —  Bed.  VII  p.  248.  28  sqq. 

1)  Idem  fit  apud  [Prob.]  de  ult.  syll.  IV  p.  263.  24.  —  cf 
Scaur.  VII  p.  16.  9  (p.  24. 10).  —  Vel.  Long.  VII  p.  57.  20  sqq. 

2)  cf.  totum  exemplum  Varronianum  Quintil.  I  5. 17  et 
Mar.  Victorin.  VI  p.  147.29. 

3)  cf.  Birt  1.  1.  p.  24.  —  Festus  p.  340/341  (Pon.).  — 
Prisc.  II  p.  236. 11  sqq.     Probum  (cathol.  V  p.  16. 18)  laudat. 

4)  cf.  Schuchardt  'Vokalismus  des  Vulgarlatein' I  p.  443. 
—  cf.  Mar.  Victorin.  VI  p.  66.28  sqq. 

5)  p.  389.16-17  'Phoebus'  et  28—29  'neiiter'  ab  artigra- 
pho  ipso  fortasse  addita  sunt,  quia  ad  metaplasmos  minime  per- 
tinent.    cf.  Luc.  Mueller  'de  re  metr.'2  p.  316  sqq.  -  Birt  1.  1. 

6)  de  hac  ratione  poetarum  (Ennii  Accii  Pacuviij  cf. 
Birt  1.  1.  p.  15  sqq.  et  p.  26  sqq. 

7)  sic  Spalding,  *aut  (ut)  apice'  codd.,  'Appii' 
Claussen,  Fierville.  —  Birt  1.  1.  p.  21  et  p.  24  ex  Consentio 
'ut  Marcipor'  supplevit.     cf.  Quintil.  I  4.  26. 

magister  eius,  in  ^senura'  numero  fuerit,  dubium  esse 
non  potest.  (cf.  Birt  1.  1.  p.  24  sqq  ),  Sed  apud  Con- 
sentium  Remmium  subesse  inde  per  se  patet,  quod 
exemplum  ^Thyias'  a  Quintiliano  omissum  in  Victorini 
arte  Gr.  1.  K.  VI  p.  193. 15  (=explan,  IV  p.  525. 9) 
recurrit  idque  cum  Quintiliani  (I  5. 22  sqq)  vocibus 
^Camillus'  et  Tethegus'.^)  Quae  nomina  a  Consentio 
neglegi  mirum  non  esi,  quia  non  de  accentibus,  sed  de 
pronuntiatione  inusitata  ac  liberiore  agitur.  Palaemon 
igitur  omnibus  illis,  quos  attuli,  grammaticis  copias 
suppeditavit,  ex  quibus  unusquisque,  quae  ad  rem  propo- 
sitam  pertinebant,  mutuatus  videtur  esse. 

Neque  a  Remmio  aliena  sunt  ea,  quae  p.  389.  1  sqq. 
artigraphus  de  ectasi  disputavit;^)  atque  eodem  modo 
diiudicabimus  de  observationibus  quibusdam,  quae  me- 
taplasmo  tractato  adiunguntur.  Conferas  quaeso  p.  391. 
18  sqq.  ^arbos  honos'  cum  Quintiliano  I  4.  13^)  ^Valesii 
Fusii',  ^arbos  labos  vapos  clamos  lases'.*)  Quae  p.  391. 
22  sqq.  de  nominibus  Hapicidinas  lapidicinas'  explica- 
tionem,  quae  antecedit,  simili  conexu  excipiunt,  ea  eidem 

1)  cf.  Diom.  I  p.  431.  26.  ~  Don.  IV  p.  371. 16. 

2)  cf  Birt  I.  1.  p.  25  sqq.    —    Mueller  1.  1.  p.  309  sqq. 

3)  Apud  Quintilianum  I  4.  7—17  Palaemonem  latere, 
qui  ipse  Verrii  Flacci  libros  de  orthographia  adiit,  Nettleship 
1.  1.  p.  210  contendit.  cf.  Beck  'Plin.  dub.  serm.  libr.  rell.' 
p.  XX.  —  Mackensen  autem  'de  Verrii  Flacci  libr.  orthogr.* 
/comment.  Jenens.  VI  2)  Quintilianum  in  capite  libri  primi 
quarto  et  septimo  Verrio  ipso  usum  esse  existimavit.  — 
cf.  Froehde  Wchschrft.  f.  kl.  Phil.  XIV  (1897)  p.  287  sqq. 
et  p.  291. 

4)  cf.  Varro  de  1.  1.  VII  26—27.  —  Festus  p.  11  (Pon.)  — 
Terent.  Scaur.  VII  p.  13. 13  sqq.  et  p.  23  16.  —  Mar.  Vic- 
torin.  VI  p.  7.  31  sqq.  —  Prob.  cathol.  IV  p.  16.  4  et  p.  20. 
8—10  ('melius  or').  —  Prisc.  II  p.  185.  4.  —  Charis.  I  p.  117.  9. 

—  Serv.  in  Verg.  georg.  II  256.     cf.  Seelmann  1. 1.  p.  314  sqq. 

—  Miram  differentiam  invenimus  in  append.  VI  ad  S.  Isidori 
etymologias  ex  cod.  Albanio  frgm.  (Migne  82.  3  p.  737):  'arbor 
omne  lignum  dicitur,  arbos  non  nisi  fructifera.' 

fonti  vindicare  non  dubito,  etsi  hac  quidem  in  quaestione 
a  Quintiliano  aliisque  non  adiuvamur. 

In  capite,  ubi  Consentius  de  barbarismo  disseruit, 
perpauca     tantum    indicia    doctrinae    vetustae    insunt: 

cf.  Cons.  p.  392,  6,  13,  19,27  de  aspirationis  barba- 
rismis  (^homen',  ^onorem',  Traciam  Chartaginem  He- 
brum'^)  ^Trachiam')  atque  Quintil.  I  5.  19  sqq.  (^aedos 
ircosque'  'Graccis'  Hriumpis',  ^choronae  chenturiones 
praechones.')^) 

Cons.  p.  392.  8  ^mile'  —  Pomp.  V  p.  172.  13  et 
p.  185.  16  (Plin.)«) 

Tamen  quamvis  artigraphi  praecepta  ad  sua  ipsius 
tempora  referenda  sint,^)  praecipue  ea,  quae  de  vitiis 
Afrorum  et  plebis  romanae  leguntur,^)  omnibus  qui  ser- 
moni  antiquiori  perquirendo  operam  navant,  materiam 
haud  spernendam  dant. 

Sed  ad  Palaemonem  denuo  adducimur  p.  393. 34  sqq., 
ubi  de  pronuntiatione  vitiosa  item  agitur.  Rectissime 
Consentius  explicavit  barbarismos  non  solum  in  tribus 
illis  litteris  ^m  1  i',  quas  artigraphi  enumerare  satis 
habebant  (cf.  p.  395. 1 — 2),  sed  etiam  in  nonnuUis  aliis 


1)  Birt  mus.  Rhen.  N.  F.  LII  (1897)  Suppl.  p.  64  apud 
Consentium  p.  392.21  'pro  Euro  Heurum'  proposuit. 

2)  cf.  Scaur.  VII  p.  11.  4  et  p.  20.  2  sqq.  —  Sacerd. 
VI  p.  451.6  sqq.  —  Brambach  1.  1.  p.  287  sqq.  —  Birt 
mus.  Rhen.  N.  F.  XXXIV  (1879)  p.  23.  —  Paul  Meyer  et 
GastonParis  'Romania  recueil  trimestriel  consacr^  k  Tetude 
des  langues  et  des  litt^ratures  Romanes'  XI  Paris  (1882)  p.  399. 
—  Seelmann  p.  263  sqq. 

3)  cf.  Brambach  p.  261.  —  Seelmann  p.  127. 

4)  Ad  Cons.  p.  392.4  sqq.  'triginta'  cf.  d'Ovidio  *i  rif- 
lessi  romanzi  di  viginti,  triginta,  quadraginta,  quinquaginta, 
sexaginta,  sept(u)aginta,  oct(u)aginta'  in  Groeberi  Ztschrft. 
f.  roman.  Philoi.  VIII  p.  82—105  (p.  102).  —  Seelmann 
p.  47,  p.  52—53,  p.  391  sqq. 

5)  Cons.  p,  392.2—4  *piper',  11—12  'orator'  (cf.  Seel- 
mann  p.  106.),  15—17  *bobis  peres  stetim'  (cf.  Seelm.  p.  173). 


—  90  — 


—  91  — 


exstare.  'cum  aut  pinguius  aliquid  aut  exilius  sonabit, 
quam  ratio  Romani  sermonis  exposcit*. 

Equidem  facere  non  possum,  quin  cum  his  verbis 
comparem  Quintilianum  I  11.  4,  quem  locum  SchoelP) 
Prisciano  Gr.  1.  K.  II  p.  35.  27  collato  Palaemoni  ad- 
scripsit,  ita  ut  illum  quoque  ex  eodem  hausisse  verisi- 
millimum  sit. 

lam  unde  explicatio  de  mytacismo^)  p.  394.  5  sqq. 
orta  sit,  eruere  licet.  Aeque  ac  Consentiua  v.  8  sqq. 
hoc  vitium  parte  orationis  aliqua  interposita  fugere 
voluit^)  Diomedes  Gr.  1.  K.  I  p.  453.  9  sqq.,  quem  hac 
quidem  in  re  ex  uberioribus  horreis  hausisse  Jeep 
(mus.  Rhen.  N.  F.  LI  (1896)  p.  456)  cognovit;  nam  suo 
iure  contendit  Diomedem  arte  cognatum  esse  cum  Cha- 
risii  anonymo,  quem  ad  Palaemonem  redire  antea  evi- 
cimus.'*)  Quod  Consentius  exempla  ab  illo  allata  omisit, 
eo  minime  oflfendimur,  quia  haec  ratio  plane  p.  391.  26  sqq. 
explicatur,  ubi  barbarismorum  exempla  Me  auctoritate 
lectionum'  danda  non  esse  artigraphus  exposuit;  regulam 
autem  ipsam  apud  duos  illos  grammaticos  idera  velle 
apparet. 

Neque    expeditior     est    quaestio     de     iotacismo**) 


1)  *de  accentu  linguae  lat.  comm.'  capp.  I — III  diss.  Lips. 
(1875)  p.  8  adn.  3. 

2)  cf.  Seelmann  1.  1.  p.  126  et  p.  321  (360).  —  Addaa 
velim  artigraphis  supra  laudatis  Martian.  Cap.  III  §  279, 
V  §  514.  —  Prisc.  II  p.  30.  1  sqq.  -  Vel.  Long.  Vn  p.  54.  2-6. 
—  comm.  Einsidl.  Suppl.  p.  CXV. 

3)  Aliter  Donati  interpretes  mytacismum  vitant  (*aut  per 
suspensiouem  pronuntiandi  aut  exclusione  ipsius  m  litterae') 
cf.  Serv.  IV  p.  445. 14  sqq.  —  Pomp.  V  p.  287.  7  sqq  (cf.  Keil 
adn.  crit.)  et  p.  29*8.  20  sqq.  —  Isidor  origg.  I  32.  6. 

4)  Quo  iure  Usener  1.  1.  p.  629  hunc  locum  esse  spurium 
arhitratus  sit,  intellegere  nequeo;  ceterum  grammaticas  non 
quattuor  vitiorum  species,  ut  Usenero  visum  est,  sed  quin- 
que  enumeravit. 

5)  cf.  Seelmann  1.  1.  p.  321  (p.  193  sqq.;  p.  200  sqq.). 

p.  394. 11  sqq.,  cum  praesertim  Diomedesl  p.  453.  6 — 7, 
qui  primis  tantum  digitis  huiusmodi  vitia  attigit,  nos 
deserat.  Tamen  tenendum  est  quae  Diomedes  breviter 
disputavit,  ea  bene  quadrare  in  Consentii  verba,  qui 
sicut  supra  ^sonorum  pinguitudini  atque  exilitati'  per- 
multum  ponderis  tribuit.  Quo  loco  auctorem  perdoctum 
latere  Velius  Longus^)  de  orthogr.  Gr.  1.  K.  VII 
p.  49.  16  sqq.^)  nec  non  Quintilianus  I  4. 8  (I  7.  22) 
et  I  7.  24  satis  confirmant,  qui  de  pronuntiatione  litterae 
i  similiter  iudicaverunt;  imprimis  Quintiliani  verba  de 
Livii  patavinitate  (I  7.  24)  cum  illis  congruere,  quae 
Consentius  de  Gallorum  usu  explicavit,  Seelmann 
1.  1.  p.  200  sqq.  perspexit  exemplisque  ex  inscriptioni- 
bus  sumptis  comprobavit. 

Restat,  ut  pauca  addam  de  vitio  dicendi,  quod 
nemo,  quantum  scio,  nisi  artigraphus  Graecis  vindicavit  ;^) 
quos  litteram  i  in  ^ius'  pro  vocali,  non  pro  consonante 
habuisse  audimus  (cf.  p.  395.  15—16  Veni')*).  Quibus 
ex  observationibus  j  et  v  litteras  a  vocalibus  i  et  u 
diligenter    segregatas    esse    concludere    possumus;  per- 

1)  De  Velio  Longo,  qui  Hadriani  temporibus  floruit, 
cf.  Keil  Gr.  1.  K.  VII  p.  43  sqq.  ~  Teuffel  hist.  litt.  rom.  5 
§  343.  2.  —  Schanz  111  p.  143—144. 

2)  Lacunam,  quae  v.  18  hiat,  Keil  adn.  crit.  sicsupple- 
vit:  'exilius  volo  sonare,  si  dico  ab  eo  quod  est  prodere  vin- 
cere  condere,  in  eo  vero  quod  significat  prodire  cet'.  cf.  Seel- 
mann  p.  200.  —  de  vocali  i  exili  vel  pingui  cf.  Vel.  Long.  VII 
p.    54.  13    sqq.    —  p.  56.  2  sqq.  —  p.  67.  3  sqq.  —  p.  6«.  7  sqq. 

-  p.  75.15  sqq.  —  Mar.  Vict.  VI  p.  20.1.  —  Serv.  IV 
p.  421.31  sqq.  —  explan.  IV  p.  521.9  sqq.  —  cf.  autem 
Scaur.  VII  p.  19.  8  sqq. 

3)  cf.  Birt  mus.  Rhen.  N.  F.  LI  (1896)  p.  75  et  adn.  2. 

—  ibid.  Ln  (1897)  Suppl.  p.  155  et  p.  157.  —  (cf.  ibid.  XXXIV 

(1879)  p.  10.) 

4)  Aliam  sententiam  (Cons.  p.  395.15  haud  scio  an  pro 
'pinguius'  scribendum  sit  'exilius':  cf.  p.  394.14)  protulerunt 
Pomp.    V  p.    103.34   sqq.  et  p.  104.3.  —  Serv.  IV  p.  422.1-3. 

saepe  enim  ex  artibus  grammaticis  discimus  i  et  u 
Hransire.  in  consonantium  potestatem',  et  Pompeius 
Gr.  1.  K.  V  p.  102.21  has  litteras  esse  semivocales 
recte  adnotavit.^)  Qua  in  quaestione  artigraphos,  id 
quod  maxime  urgeo,  Palaemone  nixos  esse  dudum  est 
notum  (cf.  Quint.  I  4.  lO).^) 

Necessitate  autem  quadam  coacti  ad  Remmium 
ducimur  p.  394.22  sqq.,  ubi  de  labdacismo»)  agitur. 
Etsi  hic  quoque  primum  de  Graecorum  aliorumque  pro- 
nuntiatione  falsa  quaedam  obviam  fiunt,  ea  tamen,  quae 
inde  a  versu  29  de  Romanorum  consuetudine  secuntur, 
optimae  doctrinae  plena  sunt.  Grammaticus  1.  1.  diserte 
docet  1  litteram,  ubi  ante  consonantem  invenitur,  pin- 
guius  proferendam  esse,  exilius  vero,  ubicunque  littera 
geminatur  vel  ab  ea  incipit  verbum.  Si  denuo  ad  Dio- 
medem  recurrimus,  ut  quae  hic  sive  huius  fons  praebet 

1)  Locis  a  Birtio  mus.  Rhen.  N.  F.  LI  (1896)  p.  73  sqq. 
et  a  Seelmanno  p.  233  sqq.  collectis  addas  quaeso  de  i  et  u 
vocalibus,  quae  'officio  consonantium  funguntur',  Char.  I 
p.  75.6—7.  —  Diom.  I  p.  424.25  sqq.  —  p.  428.9.  —  [Prob.] 
de  ult.  syll.  IV  p.  220.36  sqq.  -  Mar.  Vict.  VI  p.  7.15  sqq. 
—  p.  195.  5-6.  —  Terentian.  VI  p.  329.  146-147.  —  Bed.  VII 
p.  228. 16  sqq.  —  Dosith.  VU  p.  382. 13.  —  ars  anon.  Bern. 
Suppl.  p.  78.  26.  —  comm.  Einsidl.  Suppl.  p.  223.  7. 

2)  Quod  Pompeius  V  p.  104.  5  sqq.  et  p.  286. 8  sqq.  in  ca- 
pite  de  iotacismo  censuit,  syllabas  'ti'  et  'di'  cum  sibilo  pro- 
nuntiandas  esse,  (cf.  Brambach  p.  216  sqq.  —  Seelmann 
p.  235  et  p.  320.  —  Birt  mus.  Rhen.  N.  F.  LI  (1896)  p.  76),  id 
similiter  ex  Consentio  p.  395.3  sqq.  accipimus:  Pomp.  Titius', 
Cons.  'etiam'.  —  Cum  eis  concinunt  Papirius  de  orthogr.  VII 
p.  216.  8  sqq.  —  exc.  ex  cod.  Monac.  V  p.  327.28-30.  —  (Prisc. 
II  p.  24.  5  sqq.  —  p.  36.  21  sqq.).  —  Isidor  origg.  I  27.  28 
(XX  9. 4^  —  Abbo  Floriacens.  quaest.  gramm.  apud  Maium 
auct.  class.  V  p.  338.  —  Quam  regulam  esse  recentioris  temporis 
Serv.  IV  p.  445.8-12  et  in  Verg.  georg.  II  126  testis  est,  qui 
illas  syllabas  sibilare  non  debere  contendit. 

3)  cf.  Seelmann  p.  324  sqq.  —  Birt  p.  257  sqq.  — 
Adde  comm.  Einsidl.  Suppl.  p.  CXV. 

examinemus,  adnotationem  brevissimam  cum  Consentio 
convenire  unusquisque  videt;  quod  Priscianus  Gr.  1.  K.  II 
p.  29.  8  sqq.^)  idem  PJinio  teste  allato  in  medium  pro- 
tulit  (cf.  Prisc.  p.  29.9—10  ^ille'  'Metellus'  et  Cons. 
p.  394.  35-36  4lle'  ^Allia'.  —  Prisc.  p.  29.  10—12  ^sol 
silva  flavus  clarus'  et  Cons.  p.  394.  31 — 33  ^albo  pulchro 
adelfis  alga  pulmone  scalpro^)  non  obstat,  quominus  de 
Palaemone  cogitemus,  praesertim  cum  supra  p.  90 
Remmiana  apud  Priscianum  latere  intellexerimus;  atque 
facillime  fieri  potuit,  ut  uterque  grammaticus,  Plinius  et 
Palaemon,  de  eadem  doctrina  similiter  egerit.^) 

Haud  scio  an  eodem  spectet  Consentii  disputatio 
de  illis  vitiis,  quae  in  habitu,  motu,  gestu,^)  incessu 
fiunt.  Qua  de  quaestione,  cuius  nec  vola  nec  vesti- 
gium  in  ceteris  artibus  indagari  potest,  ad  Quintilia- 
num  I  11.  3  et  8  (cf.  I  5.36  sqq.)  relegasse  satis 
habeo.^) 

1)  cf.  Beck  Tlin.  dub.  serm.  libr.  rell.'  p.  83. 

2)  A  disciplina  Servii  IV  p.  445.  12 — 13  et  Pompeii  V 
p.  286.34  sqq.  [Seelmann  p.  325  sqq.]  Consentius  1.  1.  valde 
abhorret,  ut  mittam  Pompeium  V  p.  287.5  (cf.  Isidor.  origg. 
I  31. 8)  'Afros  scatere  labdacismis'  contendisse,  cum  ille 
p.  394.25  sqq.  Graecis  hoc  vitium  vindicaverit.  cf.  Havet 
Arch.  f.  lat.  Lexikogr.  IX  (1896)  p.  135—136  et  p.  308.  — 
Birt  mus.  Rhen.  N.  F.  LI  (1896)  p.  258  et  ibid.  LII  (1897) 
Suppl.  p.  155  et  p,  158.  —  Consentii  observationes  et  de  Grae- 
corum  usu  (p.  394.25  sqq.)  et  de  'aliorum'  ratione  (p.  394. 
27—29)  ab  artigrapho  ipso  subiunctas  esse  neque  fontem 
vetustum  sapere  maxime  probabile  est.  Neque  aliter  diiudi- 
candum  est  de  p.  395.  7  sqq.  et  13  sqq.,  quo  loco  de  litteris 
*cs'  nonnuUa  afferuntur.  cf  Seelmannp.  125  sqq;  p.  127  sqq. 
(p.  360).  —  Quae  sententia  p.  3^5.13  sqq.  ('iussi')  confirmatur, 
ubi  grammaticus  cum  Quintiliano  I  7.  21  discrepat. 

3)  cf.  Sittl  'Gebarden  der  Griechen  und  Romer.'  Lips. 
1890.  (Kiderlin  'Krit.  Bemerkungen  zu  Quint.  Lehre  von 
dem  Gestus  und  zu  C.  Sittls  Edition  derselben'  BI.  f.  d.  bayr. 
Gymnasialschulwesen  31  (1895)  p.  226  sqq.) 

4)  Omnes   fere   rhetores  recentioris   aevi  nituntur  Cice- 

In  capite,  ubi  soloecismus  tractatur,  nonnulla  Rem- 
miana  inesse  denegandum  non  est,  quamquam  arti- 
graphus  a  definitione  Palaemonis^)  p.  395.  33  sqq.  ali- 
quantum  recedit.  lam  in  ea  re,  quod  contra  rationem 
reliquorum,  qui  omnia  soloecismorum  genera  in  oratio- 
nis  partibus  multifariam  explicaverunt,^)  de  vitiorum 
geminatione,  quae  in  uno  eodemque  verbo  exstat,  p.  396. 
23  sqq.  disseruit,  fons  antiquior  cognoscitur,  ad  quem 
non  solum  exempla  (Vergil.  p.  397.  20.  —  Cic.  v.  24), 
sed  etiam  illi  'scriptores'  p.  396.30  laudati  relegant. 
(cf.  p.  397.  17  'inquiunt',    v.  20  ^dicunt',  v.  25  ^aiunt'.) 

Tales  autem  res  ab  optimis  auctoribus  iam  obser- 
vatas  esse  Quintilianus  I  5.  12  confirmat,  qui  Tingam 
Placentinum  atque  Ennium  in  uno  nomine  fecisse  duos 
barbarismos  ostendit.  Accedit  quod  alia  quoque  indicia 
doctrinae  egragiae  hoc  loco  elucent: 

cf.  Cons.  p.  396.  35  ^eapse'  (vide  Keilii  adn.  crit.) 

—  Arus.  Mess.  YII  p.  506.  22. 

Cons.  p.  397.  11  *satias  satietas'  —  Char.  I  p.  49. 
9  sqq.  —  exc.  Bob.  I  p.  546.  14  sqq.^) 

Cons.  p.  397.  16  'forcipem  forficem'  —  Char.  I 
p.  94.  21  sqq.,   quem  locum  Beck  ad  Plinium  rettulit.'^) 

rone  et  Quintiliano  (lib.  XI).  cf.  Fortunatian.  III  15  sqq. 
(ed.  Halm  p.  130.  5  sqq.)  —  Mart.  Cap.  V  §  540  sqq.  (Halm 
p.  484.  7  sqq.) 

1)  cf.  Quintil.  I  5.  38.  —  Charis.  I  p.  267.  24  sqq.  —  exc.  ex 
cod.   Voss.  37  Gr.  1.  K.  V  p.  328.  9—10. 

2)  cf.  Quint.  I  5.  41  sqq.  —  Charis.  I  p.  2f?G.  16  sqq.  et 
p.  267.  32  sqq.  -  Diom.  I  p.  453.  34  sqq.  —  Serv.  IV  p.  446. 
18  sqq.  —  explan.  IV  p.  563.  6  sqq.  —  Pomp.  V.  p.  290.  13  sqq. 

—  Sac.  VI  p.  449.  22  sqq. 

3)  cf.  Phoc.  Gr.  1.  K.  V  p.  428. 15.  —  Eutych.  V  p.  450. 
28  sqq.  —  cf.  Kuehner  1.  1.  I  p.  389.  9  'eapse'.  —  I  p.  312  S 
*satias'  (Neue  1.  1.2  I  p.  568—569).  —  de  voce  'eapse  reapse' 
cf.  Festus  p.  54,  386,  402  (Pon.) 

4)  Beck  (Fleckeis.  ann.  phil.  Suppl.  XIX  (1893)  p.  40  et 
Tlin.  dub.  serm.  lib.  rell.'  p.  66)  Cassiodorium  Gr.  l.K.  VII  p.  166. 

Cons.  p.  397.  24  (exempl.  Cic.)  —  Arus.  Mess.  VII 
p.  514.  20. 

Cons.  p.  397.  20  (exempl,  Vergil.)^  —  Char.  I 
p.  279.  2.  —  Diom.  I  p.  442.  7.  —  [Prob.]  de  ult.  syll.  IV 

p.  259.  13. 

Denique  explicationis  quoque  ^de  scandendis  ver- 
sibus'  p.  398.  16  sqq.  indolem  ac  fundamentum  esse 
Palaemonis  eruisse  mihi  videor.  Atque  primum  gram- 
maticus  de  syllabis  communibus  paucis  verbis  egit 
(p.  398.35  —  p.  399.30);  tum  metaplasmi  prothesi  et 
paragoge,  syncope  et  apocope  exceptis  iterum  enume- 
rantur  p.  399.31  sqq.,  ex  quibus  synaliphe  et  ecthlipsis, 
^quarum  vis  et  potestas  in  scandendo  maxime  valet', 
p.  400.28  —  p.  404.4  fusius  disputantur.  Ut  Bem- 
mium  enucleemus,  ad  Charisium  I  p.  14.  10  sqq.  confu- 
gimus,  ubi  de  communibus  syllabis  alterum  caput  inve- 
nitur.  Hoc  enim  loco,  quo  Palaemonem  latere  Jeep 
(mus.  Rhen.  N.  F.  LI  (1896)  p.  425  sqq.)  coniecit,  ean- 
dem  dispositionem,  quam  Consentius  praebet,  reperimus: 
syllabae  communes  (p.  14.10  —  p.  15.26),  synaliphe 
systole  ectasis  (p.  15.  27  —  p.  16.  27). 

Quid  vero  quod  et  ex  illis  exemplis,  quae  uterque 
ad  syllabas  communes  illustrandas  attulit,  nonnulla  con- 
spirant,^)  et  in  parte  insequenti,  in  qua  metaplasmi  per- 

19  sqq.  et  Nonium  II  p.  190.25  in  comparationem  vocavit ;  nam 
ille  ex  Papiriano,  qui  Plinium  excerpsit,    copias  mutuatus  est. 

—  cf.  praeterea  Festus  p.  59  (Pon.).  —  Mar.Victor.  VI  p.  26.11. 

—  Vel.  Long.  VII  p.  71. 12  sqq.    —  Probi  append.  IV  p.  202. 
14—15.  _>  Serv.  in  Verg.  Aen.  VIII  453. 

1)  Qdaestionem,  utrum  'quadriga'  an  *quadrigae'  dicen- 
dum  sit,  Plinianam  esse  inter  omnes  constat.  cf.  Beck  Fleck- 
eis.  ann.  phil.  Suppl.  XIX  (1893)  p.  19—20;  Froehde  Wochen- 
sohrift  f.  kl.  Phil.  IX  49  (1892)  p.  1347.  -  Claussen  1.  1. 
p.  380. 

2)  Cons.  p.  399.  9    —    Char.  p.  14.  25.  —  Cons.  p.  399. 11 

—  Char.  p.  14. 16.    —    Cons   p.  399. 18    —    Char.  p.  15. 11.  — 
Cons.  p.  399.  23  —  Char.  p.  15. 19. 

tractaDtur,^)  quaedam  communia  sunt?  Cave  opponas 
singulas  regulas  apud  duos  illos  artigraphos  diverso 
modo  explicari;"  quo  concesso  nihil  aliud  coniirmatur 
nisi  alterum  ex  altero  non  pendere,  sed  utrumque  ex 
uno  eodemque  fonte  suam  doctrinam,  quam  in  aliis  ar- 
tibus  frustra  quaesivi,  deprompsisse.  Haud  dubie  de 
praecepto  Palaemoniano  cogitandum  est,  quamvis  a  Con- 
sentio  quaestiunculis  miris,  ne  dicam  absurdis.  obrutum 
esse  videatur.  Ad  eundem  auctorem,  Remmium  Palae- 
monem,  paucae  illae  laciniae  antiquissimorum  scriptorum 
(cf.  p.  400.  8  sqq.  versus  Ennii,  Lucilii,  Lucani)  certo 
referendae  sunt,  per  quoscumque  rivulos  eas  in  artem 
perlatas  esse  iudicas. 

Quid  igitur?  In  altero  Consentii  libro  perlustrando 
praeter  observationes,  qiias  grammaticus  de  vitiis, 
quibus  suo  tempore  in  pronuntiando  sermone  romano 
obnoxiae  erant  gentes,  ipse  annexit,  ubique  vetustissima 
vestigia  elucere  vidimus;  partim  cum  Diomedis  locis 
Palaemonianis,  partim  cum  Quintiliano,  Charisio,  Velio 
Longo  artigraphus  convenit,  ita  ut  eum  Palaemonis 
scrinia  adiisse  vel  alium  auctorem  adhibuisse,  qui 
Remmio  usus  est,  cum  summa  veri  similitudine  coUi- 
gendum  sit.  Palaemonis  enim  ipsius  hortulos  ab  eo 
compilatos  esse  hoc  loco  aeque  atque  in  libro  de  no- 
mine  et  verbo  contendere  non  ausim,  sed  hic  quidem 
fontem  doctrinae  Palaemonianae  plenum  subesse  censeo. 
Quem  ad  eruendum  illa  praefatione,  ni  fallor,  lucrabi- 
mur,  in  qua  Consentius  p.  391.  26  sqq.,  priusquam 
barbarismorum  genera  collegerit,  in  eos  invectus  est, 
qui  horum  vitiorum  ^exempla  de  auctoritate  lectio- 
num  dare  voluerunt'  atque  barbarismos  cum  metaplas- 
mis  prave  commiscuerunt.  (cf.  p.  387. 18 — 21;  29—31.  — ). 

Dubium  esse  nequit,  quin  eum,  quem  potissimum 
aliis  locis  secutus  est,  Donatum  dico,  reprehenderit, 
qui  re  vera  eisdem  exemplis  ex  poetis  sumptis 
utrumque  vitium,  quamvis  inter  se  dissonent,^)  compro- 
bavit.  (cf.  Don.  IV  p.  392.  13  et  p.  396.  14  cet.)  Qua 
in  ratione  falsa  omnes  fere  alii  artigraphi  praeter  Sa- 
cerdotem  Gr.  L  K.  VI  p.  451.4  sqq.,  qui  barbarismum 
breviter  tantum  commemoravit,  similiter  ac  Donatus 
versati  sunt.  Itaque  ex  auctore  antiquiore,  qui  hac  de 
quaestione  rectius  egit,  Consentius  dependere  debet; 
neque  dubito  ea  in  usum  meum  vertere,  quae  Meyer 
L  L  p.  36  sqq.  de  Diomedis  fontibus  I  p.  452.  23—29 
et  p.  452.  8  indagavit;  hos  locos,  quibus  nihil  nisi  sin- 
gula  verba  ad  barbarismos  illustrandos  occurrunt,  ex 
Scauro,  celeberrimo  secundi  saeculi  grammatico^),  fluxisse 
mihi  persuasit,  cum  contra  omnes  versus,  qui  in  eodem 
capite  Diomedis  leguntur,  recentiorem  originem  redo- 
leant.  Qua  in  re  virum  doctum  recte  statuisse  mihi 
quidem  est  pro  certo,  etsi  contra  eum,  qui  Diomedes  in 
metaplasmo,  barbarismo,  soloecismo  nonnuUis  interpo- 
latis  titulis  exceptis  Scaurum  descripsisse  arbitratur, 
valde  repugno;  nam  omnia,  quae  Diomedi  communia  sunt 
cum  Charisio  Donatoque,  ex  his  ipsis  petita  ease 
existimo.^) 


1)  Cons.  p.  403.  22    —    Char.  p.  16.  IL   —  Cons.  p.  401. 
14—15  _  Char.  p.  16. 12.  —  cf.  Diom.  I  p.  435.  22  sqq. 


1)  'barbarismus  in  communi  sermone,  in  poemate  meta- 
plasmus'  Cons.  p.  386.  8  sqq.  —  p.  387.  13  sqq. 

2)  cf.  Teuffel  hist.  litt.  rom.5  §  352.1,  2.-  Scbanzlll 
p.  140—143.  —  Kummrow  'symb.  crit.  ad  gramm.  lat'  diss. 
Grypbiswald.  (1880)  Scaurum  ex  Diomede  et  Donato  restituere 
conatus  est;  alterum  illius  fontem  Cominianum  fuisse  credidit. 
Virum  doctum  haud  perraro  errasse  Meyer  demonstravit.  — 
cf.  Laemmerhirt  1.  1.  p.  334  adn.  3  et  p.  342  adn.  1.  — 
Goetz  Jahrber.  f.  Alterthwiss.  LXVIII  (1891)  p.  142. 

3)  Ex  exemplis  Diomedis  aliorumque,  quae  Meyer 
Scauro  vindicavit,  cum  egomet  magnam  partem  Charisio  et 
Donato  tribuam,  haec  apud  Consentium  repetuntur:  p.  388.2, 

Attamen  haud  pauca  Scauriana  in  illius  arte  inesse 
omnes  concedent;  quia  igitur  Consentii  ratio  congi'uit 
cum  Scauro,  cuius  proprietatem  paulo  ante  attigi,  quid 
obstat,  ne  artigraphum  Palaemoniana  sua  Scauro  de- 
bere  coniciamus?  Hunc  Remmianae  doctrinae  gnarissi- 
mum  fuisse  satis  est  notum.  (cf.  Meyer  1.  1.  p.  29) ; 
atque  ut  exemplum  luculentum  promam,  etiam  illam 
partitionem  quadruplicem,  quam  ad  Palaemonem  spectare 
evicimus,  in  Scauri  libro  de  orthographia  Gr.  1.  K.  VII 
p.   1 1   reperimus. 

Quae  res  cum  ita  se  habeant,  me  haud  procul  a 
vero  recessurum  esse  spero,  si  Terentium  Scaurum 
copias  quasdam  Consentio  praebuisse  suspicor. 

4,  16,  21,  22.  —  p.  389.  8.  —  p.  390. 9,  18,  20.  —  Quorum  ex 
numero  imprimis  ad  p.  388. 16  relegaverim,  quod  nemo  nisi 
Consentius  totum  tradidit. 

Yita. 


Sententiae  controversae. 


1.  CoDsentium    artigraphum    in    principio    eius  disputa- 

tionis,  quae  est  de  partibus  orationis,    de    regulis 
et  de  analogia  egisse  infitias  eo. 

2.  In  Charisii  arte  Gr.  1.  K.  I  p.  50.  8  conicio  ^ut  Pli- 

nius  dicit'. 

3.  Xenoph.   comment.  I  2.  29 — 31    retineri    posse    con- 

tendo. 

Fridericus  Augustus  Goetting  natus  sum  Regi- 
monti  a.  d.  VI.  Kal.  Octobr.  anni  h.  s.  LXXV  patre 
Friderico,  matre  Emilia  e  gente  Schaefer,  quos  adhuc 
vivos  pio  gratoque  animo  colo.  Fidem  profiteor  evan- 
gelicam.  Cum  septimum  agerem  annum,  parentes  in 
oppidum,  quod  dicitur  Schneidemuehl.  trausmigrave- 
runt,  ubi  primis  litterarum  elementis  in  schola  publica 
imbutus  inde  a  vere  anni  h,  s.  LXXXV  gymnasium 
regium  adii;  praeceptorum,  qui  ibi  me  litteris  erudive- 
runt,  memoriam  carissimam  hoc  ipso  loco  recolere 
iuvat.  Ab  eodem  gymnasio  vere  anni  h.  s.  LXXXXIV 
cum  maturitatis  testimonio  dimissus  in  academiae  Fride- 
rico-Guilelmianae  Berolinensis  cives  receptus  sum,  ut 
studiis  litterarum  Graecarum  et  Latinarum  me  darem. 
Autumno  anni  insequentis  Albertinam  Regimontanam 
petivi,  ubi  eisdem  studiis  nec  non  disciplinae  archaeo- 
logicae  operam  navavi;  germanicas  quoque  et  theolo- 
gicas  scholas  nonnullas  frequentavi.  Regii  vero  philo- 
logorum  proseminarii  Regimontani  sodalis  fui  per  sex 
menses,  per  septem  semestria  seminarii,  senior  per  quin- 
quies  sex  menses,  idem  Germanico  seminario  per  sex 
menses  hospes  interfui.  Praeterea  gratiam  habeo  maxi- 
mam  Ottoni  Rossbach,  doctissimo  et  benignissimo  viro, 
quod  me  demonstrationibus  archaeologicis  et  numisma- 
ticis  admisit,  atque  Augusto  Brinkmann  et  Joanni  Tol- 
kiehn,  viris  humanissimis  et  liberalissimis,  per  quos 
latine  scribendi  et  loquendi  exercitationum  et  epigra- 
phicarum  participem  esse  mihi  licuit. 


Scholas  frequentavi  virorum  doctissimorum : 

Berolini:  Bastian  (f),  Briickner,  Froehde, 
Oeiger,  Hilbner,  Kirchhoffy  Krauskey  Kretzsch- 
mery  Lasson,  Paulsen,  Rothstein,  Schmekel, 
Schmoller,  Steinthal  (f),  Thomas,  de  Treitschke  (f), 
Vahlen, 

Regimonti:  Baumgart,  Bezzenberger,  Brink- 

mann,    Dorner,    Hahn,    Jeep,    Kuhl,   Link  (f), 

Ludwich,  Prutz,  Rossbach,  Rilhl,  Schade,  Thiele, 

Tolkiehn,   Voigt,   Walter, 

quibus    studiorum    meorum    adiutoribus    omnibus    maxi- 

mas    ago    gratias,    imprimis    praeceptoribus    carissimis, 

qui  omni  modo  atque  omni  tempore    studia  mea    mode- 

rati  sunt,  Arthuro  Ludwich,    Ottoni  Rossbach    nec    non 

Ludovico  Jeep,  quia  cum  semper,    tum   in    hac    disser- 

tatione  elaboranda  opera  et  consilio  optime  me  adiuvit. 

Praeter  hos  Joannes  Tolkiehn,   vir  doctissimus  et  litte- 

ratissimus,     qua     liberalitate    in    opusculo    perpoliendo 

mihi  praesens  promptusque  fuit,    summa  sibi  gratia  me 

obligavit. 

Dissertatio,  quam  nunc  publici  iuris  facio,  forma, 
non  argumento  differt  a  libello,  quem  amplissimus  philo- 
sophorum  ordo  a.  d.  XV.  Kal.  Febr.  h.  a.  praemio  exor- 
navit.  Examen  quod  vocant  rigorosum  Id.  Jul.  h.  a. 
absolvi. 

